India Ge School Dharivarun Thakeh, Dhuniye Aai Dhimaalah Anna Ginihila Eh Hoadhaifi - Vaguthu\nއިންޑިއާގެ ސްކޫލް ދަރިވަރުންތަކެއް، ދުނިޔެއާއި ދިމާލަށް އަންނަ ގިނިހިލައެއް ހޯދައިފި\n8 މަސް ކުރިން ( އޮގަސްޓް 10, 2020 )\nއިންޑިއާގެ ސްކޫލެއްގައި ކިޔަވާ ދަރިވަރުންތަކެއް ދުނިޔެއާއި ދިމާލަށް ދަތުރުކުރަމުން އަންނަ ގިނިހިލައެއް ހޯދައިފިއެވެ.\nގުޖުރާތުގެ ސޫރަތް ސިޓީގައި، ގްރޭޑް 10 ގައި ކިޔަވާ ދެ ކުއްޖަކު ގުޅިގެން ހޯދި މި ހޯދުންތަކުން ހާމަވެފައިވަނީ، ދުނިޔެ ހިމެނޭ އޯބިޓުގައި މި ގިނިހިލަ ދުނިޔެއާއި ކައިރިވަމުން އަންނަކަމެވެ. އެ ދަރިވަރުންނަށް މި ގިނިހިލަ ފެނިފައި ވަނީ ސްކޫލުގެ ޕްރޮޖެކްޓެއްގެ މަސައްކަތް ކުރުމަށް ދިރާސާކުރަމުން ދަނިކޮށެވެ.\n"އެޗްއެލްވީ2514" ގެ ނަމުން ނަންދީފައިވާ މި ގިނިހިލަ ހޯދާފައި ވަނީ ޕްރޮޖެޓޫގެ މަސައްކަތަށް ޔުނިވާސިޓީ އޮފް ހަވާއީގައި ޤާއިމްކޮށްފައިވާ ބާރުގަދަ ޓެލެސްކޯޕަކުން ނަގާފައިވާ ފޮޓޯތަކެއް ދިރާސާކޮށްގެންނެވެ.\nޕްރޮޖެކްޓުގެ މަސައްކަތް ކުރަމުން ދަނިކޮށް މި ގިނިހިލަ ފެނުމާއި ގުޅިގެން އެ ދަރިވަރުން ކިޔަވަމުން ދިޔަ ސްކޫލުގެ ފަރާތުން ވަނީ އެމެރިކާގެ ޖައްވީ އިދާރާ، ނާސާއަށް މި މަޢުލޫމާތު ޙިއްސާކޮށްފައެވެ.\n"އެޗްއެލްވީ2514" މިހާރު ދައުރުވަމުން ދަނީ ދުނިޔޭގެ އޯބިޓަށްވުރެ، ދުނިޔެއާއި ޖެހިގެން އޮންނަ މިއްރީޚު (މާސް) ގެ އޯބިޓާއި ކައިރިންނެވެ. ނަމަވެސް ކުރިޔަށް އޮތް އަހަރުތަކުގައި މި ގިނިހިލަ ދުނިޔޭގެ އޯބިޓާއި ކައިރިވަމުން އަންނާނެ ކަމަށް ވަނީ ބެލެވިފައެވެ. ނަމަވެސް މި ގިނިހިލަ ދައުރުވާނީ ދުނިޔެއާއި ހަނދާއި ދެމެދުގައި ހުންނަ ދުރުމިނަށްވުރެ ދިހަ ގުނަ ދުރުން ކަމަށް ބެލެވިފައި ވެއެވެ.\nމި ގިނިހިލައިން ދުނިޔެއަށް އަދި ނުރައްކަލެއް ކުރިމަތިވުމުގެ ފުރުސަތެއް ނެތް ނަމަވެސް، މިފަދަ ގިނިހިލަތައް ނާސާއިން އަންނަނީ މޮނީޓާ ކުރަމުންނެވެ. އެއީ މިފަދަ ގިނިހިލަތަކަކީ، ކައުނުގައި ހިނގާ ބައެއް ކަންކަމުގެ ސަބަބުން މިސްރާބު ބަދަލުވާ އެއްޗަކަށް ވުމުންނެވެ.\nނާސާއިން މިހާރު އަންނަނީ "އެޗްއެލްވީ2514" އާއި ބެހޭ އިތުރު މަޢުލޫމާތު އެއްކޮށް މި ގިނިހިލައިގެ އިތުރު ހޯދުންތައް ހޯދުމުގެ މަސައްކަތް ކުރަމުންނެވެ.\nދުނިޔެ ކައިރިން މާސިންގާ "އަލިގުޅައެއް"!\nކުރިއަށް އޮތް 100 އަހަރު ވެސް މި ގިނި ހިލައިގެ ނުރައްކަލެއް ނެތް\nދެހާސް ފޫޓަށްވުރެ ބޮޑ، މާސިންގާ ގިނިހިލައެއް ދުނިޔެ ކައިރިން ދަތުރުކުރަނީ\nއޮގަސްޓް 10, 2020 08:35\nދުނިޔެއާ ކަރިންދިޔަސް އަދި ދުރުން ދިޔަސް އެ ހުއްޓުވުމަކަށް އެކަކަށް އެއްކަމެއްވެސް ނުކުރެވޭނެއެވެ. ދުނިޔެ ހިނގަމުން މިދަނީ އިލާހީ ޤާނޫނުގެ ދަށުން ވަރަށް ފުރިހަމައަށެވެ. އެތައް މިލިޔަން އަހަރެއް ވޭތުވެ ދިޔައިރުވެސް ތިޔަ ގިނިހިލަތައް ހަމަ ކައުނުގައި ދައުރުކުރަމުން ދިޔައެވެ. އެކަމަކު އެއިން ޖެހި ދުނި ނިމުމަކަށް ނާދެއެވެ. ދުނިޔެ ނިމޭނެ ދުވަހާއި ވަގުތު ވަނީ މާތްﷲ ޞޥ ކަނޑައަޅުއްވާ ލިޔުއްވާ ނިންމަވާފައެވެ. އެއަށްއަވަހެއް ލަހެއް ވުމެއް ނެތެވެ. އަހަރެމެންނަށް އޮތީ އެދުވަހަކަށް ތައްޔާރުވެގެން އިންތިޒާރުގައި ތިބުމެވެ. މާތްﷲ އެންމެގެވި ތެދުމަގުގައި ސާބިތުވެ އެކަލާންގެއަށް ބިރުވެތިެ އަޅުކަން ކުރަމުން ދާންވީއެވެ. މިދުނިޔެއަކީ އަގެއް ހުރިއެއްޗެއް ނޫނެވެ. ސަވާބާއި ޢަޛާބު ވަނީ އާޚިރަތް ދުވަހުން ބެހެއްޓޭ މީޒާނުގެ އިންސާފަށްފަހުއެވެ. އެހެންޏާ ޖަންނަތެވެ. އެހެންޏާ ޖަހަންނަމައެވެ. ހެޔޮ ޢަމަލުކުރި އަޅުންނަށް އުފަލުގެ ކޮޅެއްނެތެވެ. ނުބައި ނުލަފާ ކަތުންނަށް ހިތާމަޔާ ވޭނުގެ އިންތިހާއެވެ. އޭ ލޯބިވާ މުސްލިމު، އެއްކައުވަންތަކަމަށް ހެކިވާ އަޅުންނޭވެ. ނިކަން ހޭލާ ތިބޭށެވެ. އަހަރެމެން ވާވައްދާލަން އިސްލާމް ދީނުގެ ޢަދުއްވުން ވަރަށް މަސައްކަތްކުރާނެއެވެ. އޭ ހޭއަރާ ތިބޭށެވެ.\nއޮގަސްޓް 10, 2020 18:15\nބަލަ އަހަރެމެން އިލްމު އުނގެނިގެން އެކަހަލަ އެއްޗެހިން ދުނިޔެ ސަލާމަތް ކުރުމަށް މަސައްކަތް ކުރުމޭ އޮތީ\nއޮގަސްޓް 11, 2020 00:49\nމާ ބޮޑަށް އިލާހީ ގާނޫން އެނގިގެން އުޅުމުގެ ބަދަލުގައި އެންމެ ރަނގަޅު ގޮތަކީ "ހުރިހާ ކަމެއް މޮޅަށް ދެނެވޮޑިގެން ވަނީ މާތްﷲ އޭ. އަދި ޣައިބުގައި ވާކަންތައްވެސް ދެނެވޮޑިގެންވަނީ އެކަލާނގެކޭ ބުނުން." ފަހަރެއްގައި އިލާހީ ގާނޫނުގައި އޮވެދާނެ އިންސާނުން މީގެ ގިނިހިލައެއް ގޮއްވާލާނެ ކަންވެސް. ފަހަރެއްގައި މިއީ. ގިޔާމަތްވާއިރު އިލްމު ގެއްލިގެންދާކަން އިސްލާމީ ފޮތްތަކުން އެނގޭ. ބައެއް ފޮތްތަކުގައި ވަނީ ގިޔާމަތް ކައިރިވާއިރު ކަޑިން ހަނގުރާމަކުރާވާހަކަ. ފަހަރެއްގައި އަދި ދުނިޔެއިން ބަޑިއާއި ބޮންތައް ނެތި ބޮޑު ގަތުލުއާމެއް ހިނގައި އެތަކެއް ބިލިއަން މީހުނެއް މަރުވެ ދުނިޔެއިން އިލްމުގެ ބޮޑު ބައެއް ނެތިގެންވެސް ހިނގައިދާނެ. ސީދާ ނުބުނެވޭނެ ނުކެރޭނެއޭ ނުހުއްޓުވޭނެއޭ. ދުނިޔޭނެ ނިމޭނެ ކަމީ ޝައްކެތް ނެތް ކަމެއް އެކަމަކު މުސްތަގުބަލުގައި ހިނގާ ކަންކަން މާތްﷲ ފިޔަވާ އެކަކަށްވެސް ނޭނގޭނެ. ކަލެއަށްވެސް ނޭނގޭނެ.\nއޮގަސްޓް 10, 2020 09:08\nއިންޑިއާގެ ދަރިވަރުން މިފަދަ ހޯދުންތަށް ހޯދިޔަސް ތިޔަ އިންޑިއާގެ ސަރުކާރުގައިތިބީ ވަރަށް ނުބައި ނުލަފާ ބައެއް ! އެމީހުންގެ ސަބަބުން އިންސާނިއްޔަތަށް ކުރާ ފައިދާއަށްވުރެ ގެއްލުންބޮޑު !\nއޮގަސްޓް 13, 2020 01:11\nއިލްމު އުގެނުނަސް ގިނިހިލަ އާއި އެހެނިހެން ތަކެތި ނުގޮއްވޭނެ...ފެންވަރެއްނޫން!!ވަރަށް ސަލާމް..


Oxygen ah jehifaivaa Delhi in sifain ge ehee ah edhijje | Mihaaru\nއޮކްސިޖަނަށް ޖެހިފައިވާ ދިއްލީން ސިފައިންގެ އެހީ އަށް އެދިއްޖެ\nކޮވިޑުގެ ކޭސްތައް ގިނަވެ ދިއްލީގެ ހޮސްޕިޓަލްތަކަށް ނުތަކާވަރު ވަނީ ވެފައި. --ފޮޓޯ:ރޮއިޓާސް\n04 މެއި 2021 - 12:28\nނިއު ދިއްލީ (މެއި 4) - ރެކޯޑް އަދަދުތަކުން ކޮރޯނާވައިރަހަށް މީހުން ޕޮޒިޓިވްވެ އޮކްސިޖަނަށް ޖެހިފައިވާ ނިއު ދިއްލީން ސިފައިންގެ އެހީ އަށް އެދިއްޖެ އެވެ.\nކޮވިޑުގެ ދެ ވަނަ ރާޅަކާ އެކު ހޮސްޕިޓަލްތަކުން ފަރުވާ ނުދެވި އައިސީޔޫގެ އެނދުތައް ފުރިފައިވާ އިރު އޮކްސިޖަން ނުލިބިގެން އެތައް ބަޔަކު ދަނީ މަރުވަމުންނެވެ. އެހެންވެ ދިއްލީގެ ސަރުކާރުން އެދެނީ ކޮވިޑް ކެއާ ފެސިލިޓީތަކާއި އިންޓެންސިވް ކެއާ ޔުނިޓްތައް އޮޕަރޭޓް ކުރަން ސިފައިން ހަވާލުވުމަށެވެ. ދިއްލީ ސަރުކާރުން އެދެނީ އޮކްސިޖަންއާ އެކު މެޑިކަލް ކެއާ ފެސިލިޓީތައް 10،000 މީހުންނަށް ފަރުވާ ދެވޭ ވަރަށް ސިފައިން ހިންގައި ދިނުމަށެވެ. އަދި އައިސީޔޫގެ 1،000 އެނދު ވެސް ސިފައިން ބަލަހައްޓައި ދިނުމަށް އެދިފައިވެ އެވެ.\nދިއްލީގެ ޑެޕިއުޓީ ޗީފް މިނިސްޓަރު މަނީޝް ސިސޮޑިއާ ވިދާޅުވީ ވެރިރަށުގެ ސިއްހީ ނިޒާމަށް ނުތަކާވަރު މިހާރުވެފައިވާ ކަމަށާއި ޑިފެންސް މިނިސްޓްރީގައި ހުރި ވަސީލަތްތައް ބޭނުންކޮށްގެން އެހީތެރިކަން ފޯރުކޮށްދޭން ޖެހިފައިވާ ކަމަށެވެ. އޮކްސިޖަން އެއް ތަނުން އަނެއް ތަނަށް ސަޕްލައި ކުރުމުގައި ވެސް ސިފައިންގެ އެހީ އަށް ސިސޮޑިއާ އެދިވަޑައިގެންފައިވެ އެވެ.\nސިފައިންގެ ރިޒާވުން ހޮސްޕިޓަލްތަކަށް އޮކްސިޖަން ސަޕްލައިކޮށްދިނުމަށް މިހާރު ވަނީ އެދިފަ އެވެ. އަދި ރިޓަޔާކޮށްފައިވާ އަސްކަރީ މެޑިކަލް އޮފިސަރުން އަލުން ޚިދުމަތަށް ނުކުތުމަށް ވަނީ އިލްތިމާސްކޮށްފަ އެވެ.\nދިއްލީގެ ޗީފް މިނިސްޓަރު އަރްވިންދު ކެޖްރިވާލް ވަނީ މައި ސަރުކާރުން އެކަށީގެންވާ ވަރަށް އޮކްސިޖަން ނުލިބޭކަން ފާހަގަކުރައްވައިފަ އެވެ.\nއިންޑިއާ އިން ތިން ލައްކައިން މަތިން ކޮންމެ ދުވަހަކު ވެސް ޕޮޒިޓިވްވަމުންދާތާ މިހާރު ދެ ހަފުތާވެއްޖެ އެވެ.


Lanka ge fathuruverikan dhahve, 1.5 billion ge gehlumakaa dhimaalah\nލަންކާގެ ޓޫރިޒަމް އިންޑަސްޓްރީ އަކީ 4.4 ބިލިޔަން ޑޮލަރުގެ އިންޓަސްޓްރީ އެއް.\nލަންކާގެ ފަތުރުވެރިކަން ދަށްވެ، 1.5 ބިލިޔަނުގެ ގެއްލުމަކާ ދިމާލަށް\nއީސްޓާ ސަންޑޭ އާ ދިމާކޮށް އަވައްޓެރި ސްރީ ލަންކާ އަށް ދިން ބޮމުގެ ހަމަލާތަކާ ގުޅިގެން އެ ގައުމަށް ފަތުރުވެރިން ޒިޔާރަތްކުރާ މިންވަރު މަދުވެ، 1.5 ބިލިޔަން ޑޮލަރުގެ ގެއްލުމަކާ ކުރިމަތިވާނެ ކަމަށް ލަފާކޮށްފި އެވެ.\nލަންކާގެ ފިނޭންސް މިނިސްޓަރު މަންގަލާ ސަމަރަވީރާ އާ ހަވާލާދީ ނޫސްތަކުން ބުނާގޮތުގައި، ބޮމުގެ ހަމަލާތަކާ ގުޅިގެން އެ ގައުމަށް ފަތުރުވެރިން ޒިޔާރަތްކުރާ މިންވަރު 30 ޕަސެންޓް މަދުވާނެ ކަމަށް އަންދާޒާ ކުރެވޭ ކަމަށެވެ. އަދި އެއީ ފޮރިން ކަރަންސީގެ ގޮތުގައި އެ ގައުމަށް ގެއްލިގެންދާ 1.5 ބިލިޔަން ޑޮލަރު ކަމަށް މިނިސްޓަރު ވިދާޅުވި އެވެ.\nމީގެ ދިހަ އަހަރު ކުރިން އެ ގައުމުގެ ދާހިލީ ހަނގުރާމަ ނިމުނު ފަހުން، ޓޫރިޒަމް ދިޔައީ ވަރަށް ބާރަށް ކުރި އަރަމުންނެވެ. ނަމަވެސް ކޮލަމްބޯގެ މަތީ ފެންވަރުގެ ތިން ޓޫރިސްޓް ހޮޓަލެއްގެ އިތުރުން ކްރިސްޓިއަން ތިން ފައްޅި އަކަށް ދިން ބޮމުގެ ހަމަލާތަކާ ގުޅިގެން ލަންކާގެ ޓޫރިޒަމް އަނެއްކާ ވެސް މި ވަނީ ވަޅުގަނޑެއްގެ ތެރޭގަ އެވެ.\nފިނޭންސް މިނިސްޓަރު ލަފާކުރާ ގޮތުގައި އީސްޓާ ސަންޑޭ ހަމަލާ އަށް ފަހު އެ ގައުމުގެ ޓޫރިޒަމް ސެކްޓާ ހަމައަކަށް އެޅެން ފަށާނީ ދެ އަހަރަށް ފަހު އެވެ. އަދި އެ މުއްދަތުގައި ގައުމުގެ އިގްތިސާދު ކުރިއަރަމުން އަންނަ މިންވަރު ވަރަށް ބޮޑަށް މަޑުޖެހޭނެ ކަމަށް މިނިސްޓަރު ވިދާޅުވި އެވެ.\nލަންކާ އަށް އެންމެ ގިނައިން ބޭރު ފައިސާ ވަންނަނީ އެ ގައުމުގެ 4.4 ބިލިޔަން ޑޮލަރުގެ ޓޫރިޒަމް މާކެޓުންނެވެ. ނަމަވެސް ފަތުރުވެރިކަން ދަށްވުމުން އެ ގައުމަށް ލިބޭ ބޭފު ފައިސާގެ އަދަދު ވެސް ވަރަށް ބޮޑަށް މަދުވާނެ ކަމަށް މިނިސްޓަރު ވިދާޅުވި އެވެ.\nހަރުކަށި ވިސްނުމުގެ އައިއެސް ޖަމާއަތުން ޒިންމާ އުފުލާފައިވާ ލަންކާގެ ބޮމުގެ ހަމަލާތަކުގައި 253 މީހަކު މިހާތަނަށް ވަނީ މަރުވެފަ އެވެ. އަދި 500 އަށް ވުރެ ގިނަ މީހުން ވަނީ އެ ހަމަލާތަކުގައި ޒަހަމްވެފަ އެވެ. މަރުވި މީހުންގެ ތެރޭގައި ގިނަ އަދަދެއްގެ ބޭރު މީހުން ވެސް ހިމެނެ އެވެ.\nއިގްތިސާދު ފަތުރުވެރިކަން ސްރީލަންކާ


SunOnline: #VAAHAKA: Ajalu - Part-14\nމުޙައްމަދު ޤާސިމް 25 Jul 2019, 13:03\nއާދަނާގެ ފަހަތުން ހައްވާދިޔެއަށް ވެސް ފުންމައިގެން ތެދުވެވުނެވެ. އޭނާއަށް ދެ އަތުން ބާރަށް އާދަނާގެ ކަނާތުގައި ހިފެހެއްޓުނެވެ. އެ ދެ އަތް ފިނިކަމުން ހީވަނީ ވަޅުފެހިކޮޅެއްހެއްނެވެ. އާދަނާގެ އަތުގައި ހުރި ތުރުތުރެއް ހައްވާދިޔެއަކަށް އިހުސާސެއް ނުކުރެވެއެވެ.\n"އާދަނާ! އަހަރެން......... އަހަރެން....... ވަރަށް ބިރުގަނޭ!"\nހައްވާދިޔެގެ އަޑު ތުރުތުރުއަޅާން ފެށިއެވެ. ދެ ލޮލަށް ޖަމާވަމުން އައި ކަރުނަތިކިތައް، އެ ދެ ލޯ ދޫކޮށް ތިރިއަށް ފައިބާން ފަށައިފިއެވެ. ހައްވާދިޔެ ގެންގޮސް ކުރާ އަނިޔާ ދެކޭން ބޭނުން ނުވެގެން، އެ ކަރުނަ ތިކިތައް ފިލަން މަސައްކަތް ފެށިކަހަލައެވެ.\nހައްވާދިޔެ ބިރުގެންފައި ހުރި މިންވަރު އާދަނާއަށް އިހުސާސް ކުރެވުނެވެ. ހާސްވެ ކަންބޮޑުވެފައި ހުރި މިންވަރު ވަޒަންކުރެވުނެވެ. އާދަނާގެ ނަޒަރު ފުލުސްމީހާއާ ދިމާއަށް ހުއްޓިފައި ހުރި ނަމަވެސް، ސިކުނޑި މަސައްކަތްކުރަނީ ހައްވާދިޔެގެ ސަލާމަތަށް އަޅާނޭ ފިޔަވަޅެއް ހޯދުމުގައެވެ. ސިކުނޑި ވަރުބަލިވި އިރު ވެސް، އެ ފަދަ ކަމެއް ޚިޔާލަކަށް ނައެވެ. އެންމެފަހުން އޭނާއަށް ހައްވާދިޔެގެ އަތުގައި ހިފެހެއްޓުނެވެ. ގޮތް ހުސްވެފައި ހުރި މީހަކު ފަދައިންނެވެ. ލޮލުގެ ކޮޔަށްވުރެ ބޮޑަށް ލޯބިވާ އަނބިމީހާ، ގޮތް ނޭނގޭ ބަޔެއްގެ އަތް މައްޗަށް، ހިތުން ރުހުމުން ދޫކޮށްލާން ކެރޭނީ ކިހިނެއްހެއްޔެވެ؟\nދެ ވަނަ ފަހަރަށް ފުލުސްމީހާ ހައްވާދިޔެއަށް އިޝާރާތް ކޮށްފިއެވެ. ހައްވާދިޔެއަށް، އެންމެ ފިޔަވަޅެއް ވެސް ކުރިއަކަށް ނޭޅުނެވެ. އެ ހަރު ތަޅުންގަނޑުގައި ދެ ފައި ތަތްވެފައި ހުރި ކަހަލައެވެ. ފުލުސްމީހާގެ މޫނުމަތީން، ރުޅިވެރިކަމުގެ ހުތުރު ސިފަ ފާޅުވާން ފަށައިފިއެވެ. ދެ ލޯ ބޮޑުވެ، ދެ ބުމަ ގޮށްޖެހި، މޫނުމަތި ރަތްވެއްޖެއެވެ. ފާޑަކަށް ހައްވާދިޔެއާ ދިމާއަށް ބަލަހައްޓައިގެން ހުރެފައި، ކުރިއަށް އެޅި ދެތިން ފިޔަވަޅަކާއެކު، ހައްވާދިޔެގެ އަތުގައި ހިފައިފިއެވެ. ހަމަ އެ ސިކުންތުގައި ޖަހައިގެންފިއެވެ.\nހައްވާދިޔެއަށް ރޮއިގަނެވުނެވެ. އާދަނާއަށް ފަހަތުން ދުއްވައިގަނެވުނެވެ. އެހެންނަމަވެސް، ފުލުސްމީހާ އޭނާގެ އަތުގައި އޮތް ދަނޑިބުރީގެ ހޫނުކަން ދައްކާލުމުން، އާދަނާއަށް ޖެހުނީ ހުއްޓޭށެވެ. އެއަށްފަހު ހައްވާދިޔެ ގޮވައިގެން އޭނާ ހިނގައިގެންފިއެވެ. އެ ފަކީރު ރޮއި އާދޭސްކޮށްކޮށް ހުއްޓައެވެ. ނުދާން ގަދަހަދަހަދައި ހުއްޓައެވެ. އެމަންޒަރު ފެނިފައި އާދަނާގެ ހިތް ކަތިލެވުނެވެ. މީހަކު އައިސް އޭނާގެ ލޯބިވާ އަނބިމީހާ ފޭރިގަތްކަމުގެ ހިތި އިހުސާސް ކުރެވޭނެ ފެށުމާއެކު، ވަރަށް ކެތްކޮށްގެން ހުއްޓާ ވެސް ރޮވިއްޖެއެވެ. ދެ އަތުން ބޮލުގެ އިސްތަށިގަނޑުގައި ބާރަށް ހިފުނެވެ. އެއާއެކު އެ ހުރިތަނަށް ތިރިވެއްޖެއެވެ.\nސިފައިން ތިބި "ހޫނު" ކޮޓަރިއަށް ހައްވާދިޔެ ވައްދައިފިއެވެ. އެހެންމީހުންނާ މުޚާތަބު ކުރިގޮތާ، ހައްވާދިޔެއާ މުޚާތަބު ކުރާން ފެށިގޮތް ތަފާތެވެ. ތަންކޮޅެއް އޯގާވެރިހެން ހީވެއެވެ. އެހެންނަމަވެސް ހައްވާދިޔެއަށް ރޮވެނީއެވެ. ގިސްލެވެނީއެވެ. ބިރުން މުޅި ހަށިގަނޑު ރޫރޫ އަޅަނީއެވެ. އެ މީހުން ކުރާ އެއް ވެސް ސުވާލަކަށް އޭނާއަކަށް ސަމާލުކަމެއް ނުދެވެއެވެ. އެންމެފަހުން ސިފައިންގެ މޫނުމަތީން ފެންނާން ހުރި އޯގާވެރިކަން ފިލައި، ރުޅިވެރިކަމުގެ ނާމާން ސިފަ ފާޅުވެއްޖެއެވެ. ނަތީޖާއަކަށްވީ، އެމީހުންގެ އަތުގެ ހޫނު ހަމަލާއެއް ހައްވާދިޔެގެ ނާޒުކު ބަލިކަށި ހަށިގަނޑަށް ފުރަތަމަ ފަހަރަށް އެރުމެވެ.\nހައްވާދިޔެއަށް މާ ބާރަށް ރޮއިގަނެވުނެވެ. ވީ ތަދެއްގެ ބޮޑުކަމުންނެވެ. ގަތް ބިރެއްގެ ބޮޑުކަމުންނެވެ. ތި ކިޔާ އެއްޗެއް ނޭނގެއޭ ބުނެ، އަނިޔާ ނުކުރާން އެދި އާދޭސްކުރާން ފެށިއެވެ. އެހެންނަމަވެސް އެއިން މީހެއްގެ ދަނގަޑު ހިތަށް ކުރި އަސަރެއް ނެތެވެ. އަނެއްކާވެސް އެ ކުރާ ސުވާލެއް ތަކުރާރުކުރާން ފަށައިފިއެވެ. ކަރުބުޑުން ހަޅޭއްލަވައިގަންނަ ކޮންމެ ފަހަރަކު، ހައްވާދިޔެ ދަނީ ސިއްސައިގެންނެވެ. ހަމަލާއެއް އަތުވެދާނޭކަމުގެ ބިރަށް ޓަކައި ހުރެވެނީ ސިހިސިހިއެވެ. އެ ފަދަ ހާލެއްގައި ބަހައްޓައިގެން ނުދަންނަ ބަހަކުން ކުރާ ސުވާލު ތަކުރާރުކޮށްކޮށްފައި، ކަންކަށިމައްޗާއި ބުރަކަށި މައްޗަށް ވަރުހުރި ކުއްޓެއް އަރުވާލުމަށްފަހު، ފިރިހެން ވެރިން ވެއްދި ކޮޓަރިއާ ޖެހިގެން ހުރި ކޮޓަރިއަށް ހައްވާދިޔެ ވައްދައި ދޮރުލައްޕައިފިއެވެ.\nމި ގޮތަށް ފަހަރަކު މީހަކު ގެންގޮސް، އެ މީހުންގެ ބަހުން އެ ކުރާ ސުވާލެއްކޮށް، ޖަވާބު ނުލިބުމުން، އަނިޔާ ކުރުމަށްފަހު، އެ އެންމެން ފުލުހުންނާ ހަވާލުކޮށްފައި، ޖަޕާނު ސިފައިން އެ ތަނުން ނިކުމެއްޖެއެވެ. އެއަށްފަހު ސަފަކަށް އެތުރިލައިގެން ހިނގައިގަތީ، ޖަންގައްޔާ ދިމާއަށެވެ. ޖަންގަލީގައި އޮތް ހަނިހަނި މަގަކުން ގޮސް އޮބާލައިފިއެވެ. އޭރު އެ ދުވަހުގެ އަސުރުން އިރު ތިރިވެއްޖެއެވެ.\nއަނިޔާ ލިބިފައިވާ ދިވެހީންނާ ފުލުހުން ހަވާލުކުރުމުން، ހައްޔަރުކޮށްފައި ތިބި ތަންތަނުން ނެރެ، ކުރިން ވެސް ތިބި ފެންޑާއަށް އެންމެން ވައްދައިފިއެވެ. ހައްވާދިޔެ ގެނައި އިރު އާދަނާ އިނީ ފެންޑާގެ އެއް ފަރާތު ފާރުގައި ލެނގިލައިގެން ބަލިކަށި ގޮތަކަށެވެ. ދެ ލޯ ވަނީ ރަތްވެފައެވެ. އާދަނާ އެ ހާލުގައި އިންދާ ފެނުމާއެކު، ހައްވާދިޔެއަށް ރޮވިއްޖެއެވެ. ބޭ އިޚުތިޔާރުގައި އާދަނާއާ ދިމާއަށް ދުއްވައިގަނެވުނެވެ. އެ ދިޔަގޮތަށް ގޮސް، އާދަނާގެ ގައިގައި އޮޅުލައިގަނެވުނެވެ. އާދަނާގެ ބުރަކަށީގައި ހައްވާދިޔެގެ އަތް ޖެހުމާއެކު، ތޫނު ތަދަކާއެކު އާދަނާގެ ހަށިގަނޑަށް ސިހުން އައެވެ. ދެ ލޯ މަރައިލެވުނެވެ.\nއާދަނާއަށް ވީ ގޮތުން ހައްވާދިޔެއަށް އާދަނާގެ ބުރަކަށްޓަށް ބަލައިލެވުނެވެ. އެއްތެޔޮގަނޑުން ބުރަކަށި މަތީގައި އަޅުވައިލި ތަން ހުރީ ފިތް ނަގާފައެވެ. ދުޅަވެ އަރާފައެވެ. ލޭ ކޮށިފައެވެ. އެ ރަޙުމެއް ނެތް އަނިޔާގެ ނިޝާން ފެނުމާއެކު، ހައްވާދިޔެގެ ދެ ލޮލުން ކަރުނަ ހިލުނެވެ. ހިތަށް ތަދުވީ މާ ބޮޑަށެވެ. އާދަނާގެ ފެންކަޅިވެފައިވާ ދެ ލޮލަށް ބަލައިލެވުމާއެކު ރޮވިއްޖެއެވެ. އޭނާއަށް އާދަނާގެ މޭގައި ބޯ އަޅައިލެވުނެވެ. ހައްވާދިޔެ ލޮލުން ފައިބަމުން ދިޔަ ހޫނު ކަރުނައިން އާދަނާގެ މޭމަތި ތެމޭން ފެށިއެވެ. އެ ވަގުތު އާދަނާއަށް ވެސް ރޮވިއްޖެއެވެ. ދެ ލޮލުން ކަރުނަ އޮހިގެންފިއެވެ. ހިތަށް އަރައި ފައިބަމުން ދާ އުދާސްތައް، ލަފުޒުތަކަކުން ބަޔާންކުރެވޭވަރެއް ނޫނެވެ.\nއެކި މީސްމީހުންނަށް ކޮށްފައި ހުރި އަނިޔާ ރަނގަޅަށް ފެންނާންފެށީ، ފެންޑާއަށް އެ މީހުން ނެރުނީމައެވެ. އަލިވާ ހިސާބަށް ގެނައިމައެވެ. ގައިގެ އެތަން މިތަނުގައި ނުރިއްސާ އެކަކު ވެސް ނެތެވެ. އެކި މީހުންގެ ހަށިގަނޑުގެ އެކި ދިމަދިމާގައި އަނިޔާގެ އެކި ކަހަލަ ނިޝާންތައް ފެންނާން ހުއްޓެވެ. ނޫފައިގެންފައި ހުރި ތަންތަނެވެ. ރަތްއަރާފައި ހުރި ތަންތަނެވެ. ލޭކޮށިފައި ހުރި ތަންތަނެވެ. ދުޅަވެއަރާފައި ހުރި ތަންޔަނެވެ. ރެކިފުތާގެ ލޮލަށް ވެސް ވަނީ ލޭ އަރާފައެވެ. އެކަކަށް ލިބިފައިވާ އަނިޔާ އަނެކަކަށް ފެނުމާއެކު، ރޮވެއެވެ. ހިތުން ލޭ ކަރުނަ އޮހިގަނެއެވެ.\nއިރު އޮއްސިއްޖެއެވެ. ދުނިޔެމަތި އަނދިރިވެއްޖެއެވެ. އޮޑީގައި ބޭތިއްބި މުހައްމަދާއި މާބޭގެ ފުޅުގެ ޚަބަރެއް ނުވެއެވެ. އެ މީހުން ދުނިޔޭގައި ތިބިކަމެއް، ނުވަތަ ނެތް ކަމެއްވެސް ނޭނގެއެވެ. އެހެންކަމުން އަހުމަދުދީދީ ފުލުހުންގެ ކިބައިން އެދުނީ، އެ ދެ މީހުން އެ ތަނަށް ގެނެސް ދިނުމަށެވެ. އިރު އޮއްސި އަނދިރިވާއިރު، އޮޑީގައި ބައިތިއްބައިގެން ތިބެން ހިތަށް ކެތް ނުވާނެތީއެވެ.\nއެ ދެ މީހުން އެ ތަނަށް ގެނައީ އެރޭ ނުވައެއް ވެސް ޖެހިފަހުންނެވެ. އެ ހުރިހައި ވަގުތެއް އެ މީހުން ހޭދަކުރީ އޮޑީގައެވެ. ނަޞީބަކުން އެމީހުންނަކަށް އެއްވެސް ކަމެއް ދިމައެއް ނުވެއެވެ. އަނިޔާއަކާ ވެސް ކުރިމައްޗެއް ނުވެއެވެ. ﷲގެ ރަޙުމަތްފުޅު ތަނަވަހީއެވެ.\nއެންމެން ކައި ނިމުމުން ފުލުހުން އައިސް އެ ތަނުގައި ސާންތި އަޅައިދިނެވެ. ނިދަން ޖެހުނީ އެ ފެންޑާމަތީގައެވެ. ވަރުބަލިވެ، ލޮޑުވެފައި ތިބިލެއް ބޮޑުކަމުން، އެންމެންވެސް އެ ތަނުގައި ޖައްސައިލިއެވެ. ނިދޭތޯއެވެ. ނިދައިލުމުން ހިތަށާއި ހައްޓަށް ކޮންމެވެސްވަރެއްގެ ލުޔެއް ލިބޭނެތީއެވެ. އެހެންނަމަވެސް އެކަކަށް ވެސް ނިދޭ ގޮތެއް ނުވެއެވެ. ލޮލަށް ނިދި އަޔަސް، ހަށިގަނޑު ކިތަންމެ ވަރުބައްޔަސް، ނިންޖަށް ލޯ މަރުހަބާ ކިޔާގޮތް ނުވިއެވެ. މިނިވަންކަން ގެއްލި، އަޅުވެތިކަމުގެ ރަހަ އަރުގައި ހިފަންފެށުމުންނެވެ. ކުރި އަނިޔާގެ ސަބަބުން ހަށިގަނޑުގައި އަޅާ ވޭން ވެސް ކުޑައެއް ނޫނެވެ. އެހެންކަމުން ކޮންމެ މީހަކަށް ވެސް ފުރޮޅިފުރޮޅި އޮވެވުނީއެވެ. އެ އަނދިރީގެ ތެރެއިން އިރުއިރުކޮޅުން އިވޭ އަޑަކީ، ކޮންމެވެސް މީހެއްގެ ކުކުރުމުގެ އަޑެވެ. މަޑުމަޑު ރުއިމެއްގެ އަޑެވެ. ގިސްލުމެއްގެ އަޑެވެ. އިރުއެރީ މި ފަދަ ހާލެއްގައި އުޅެއުޅެ ތިއްބައެވެ.\nހެނދުނު ހަތެއް ޖެހިތަނާ ފުލުހުން އައިސް، އެންމެން ދަމާ ނަގައިފިއެވެ. ފުރަތަމަ ގެންދިޔައީ ހެނދުނުގެ ނާސްތާއަށެވެ. ކޮންމެ މީހަކު ވެސް ހިތްވަރުކޮށްފައި އެ ހުރި އެއްޗަކުން ނާސްތާ ކުރިއެވެ. ރަހައަކުން ރަހައެއް ނުލިނަމަވެސް، ބަނޑަށް އެނގުންވާ ވަރަށް ކެއެވެ. ނާސްތާކޮށް ނިންމާލުމުން ފުލުހުންގެ ތިން މީހުން އައިސް، އެ މީހުން ގޮވައިގެން ހިނގައިގެންފިއެވެ. ވާން އުޅޭ ގޮތެއް އަދި ނޭނގެއެވެ. ކުރަން އުޅޭ ކަމެއް ވެސް ނޭނގެއެވެ. އެނގެނީ ކޮންމެވެސް ތަނަކަށް ގެންދާކަމެވެ.\nއެ މީހުން ގޮވައިގެން ފުލުހުން ގޮސް ފޭބީ، އޮޑި އޮތް ދިމާ އަތިރިމައްޗަށެވެ. އެއަށްފަހު، ފުލުހުން، އެ މީހުންނަށް އެންގީ، އޮޑިއަށް އެރުމަށެވެ. އެ މީހުންގެ ފަހަތުން، ތިން ފުލުހުން ވެސް އޮޑިއަށް އަރައިފިއެވެ. އެހައިތަނުން ދަތުރަށް ފެށިއްޖެއެވެ. މި ފަހަރު ވެސް ހުންގާނުގައި ހުރީ އަހުމަދުދީދީއެވެ. އެހެންނަމަވެސް އާރުކާޓީންނަކީ ފުލުހުންގެ ތިން މީހުންނެވެ. ދަތުރުކުރަން ޖެހުނީ އެމީހުން ދެއްކި މިޞްރާބަކަށެވެ.\nދުވަހަކީ ކަނޑުމަޑު ދުވަހެކެވެ. އުޑުމަތި ބަނަކޮށް އޮތެއްކަމަކު ވާރެއެއް ނުވެހެއެވެ. ހެޔޮވަރު ވަރަކަށް ވައިރޯޅި ވަމުން އަންނާތީ، އޮޑި ވަރަށް ހަރު ދުވެލީގައި ދުވަމުން ދެއެވެ.\nއޮޑީގައި ތިބި އިރު، އެކަކު އަނެކަކާ ވާހަކަ ދެއްކުމެއް ނެތެވެ. ކޮންމެ މީހަކުވެސް، ޖެހުނު ތަނެއްގައި އިށީނދެ ނުވަތަ އޮށޯވެ ތިބީއެވެ. ބިރުވެރިކަމެއްގެ ތެރޭގައި ރަނގަޅަށް ހައްޔަރުވެފައެވެ. ވާން އުޅޭގޮތެއް ނޭނގިފައެވެ. މި ގެންދަނީ ކޮންތަނަކަށްބާވައެވެ؟ ހަދާން މި އުޅެނީ ކިހިނެއް ބާވައެވެ؟ ކޮންމެ ގޮތެއް ވިޔަސް ކަށަވަރުވާ ކަމަކީ މި ހާރު މި ތިބީ ޖަޕާނުންގެ އަތްދަށުގައި ރަނގަޅަށް ހައްޔަރުވެފައި ކަމެވެ.\nމި ބިރުވެރި ވަސްވާސް ހިތަށް ވެރިވުމާއެކު، ކޮންމެ މީހެއްގެ ހިތް ވެސް މާ ބާރަށް ތެޅިގަނެއެވެ. ނަފުސު އިންތިހާއަށް މާޔޫސްކޮށްލައެވެ. ދެ ލޯ ކަރުނުން ތެންމާލައެވެ. އެހެންނަމަވެސް ކުރެވޭނެ ކަމެއް ނެތެވެ. ގެންދިޔަ ތަނަކަށް ދިޔުން ނޫން ގޮތެއް ނެތެވެ. އަމިއްލަ ބާރެއް، އަމިއްލަ އިޚުތިޔާރެއް ނެތެވެ. އޮޑީގެ ހުންގާނުގައި އަހުމަދުދީދީ ހުއްޓެއް ކަމަކު، ރިމޯޓު އޮތީ އެހެން ބަޔެއްގެ އަތުގައެވެ. ދުއްވަމުން ދިޔައީ އެ މީހުން ދެއްކި މިސްރާބަކަށެވެ.


3000avure gina vagu ticket, huttuvaane bayaku neh – adduLIVE\nތިން ހާހަށްވުރެ ގިނަ ވަގު ޓިކެޓް، ހުއްޓުވާނެ ބަޔަކު ނެތް؟\n1 Oct 14, 2021, 20:18\nއިންޑިއާއާއި ރާއްޖެ ރޭ ބައްދަލުކުރި މެޗު ބަލަން ޓިކެޓް ނަގަން އެތައް ބަޔަކު ރޭގަނޑުގެ ނިދި ނަގައިލާ ޓިކެޓް ކިޔޫގައި ތިއްބެވެ. އެތައް ބަޔަކު އަށްގަޑިއިރަށްވުރެ ގިނައިރު ވަންދެން ކިޔޫގައި ތިބެ ޓިކެޓް ނެގިއެވެ.\nކަޅު ބާޒާރުގައި 500 ރުފިޔާއަށް، 1000 ރުފިޔާއަށް ޓިކެޓު ގަނެގެން ވެސް މީހުން ދަނޑަށް ވަނެވެ. އަދި އެއަށްވުރެ އަގުބޮޑުކޮށް ވެސް ގިނަ ބަޔަކު ވަނީ ޓިކެޓް ގަނެފައެވެ.\nސަޕޯޓަރުންނަށް އެފްއޭއެމުން ވިއްކީ 3000 ޓިކެޓެވެ. ޓިކެޓް ވިއްކަން ފެށިތާ ހަތަރު ގަޑިއިރު ވެސް ނުވެ ޓިކެޓްތައް ވަނީ ވިކި ހުސްވެފައެވެ. އަދި އެކަމާ ގިނަ ބަޔަކު ޓިކެޓް ވިއްކި، ސޯޝަލް ސެންޓަރު ސަރަހައްދުގައި އަޑު ވެސް އުފުލިއެވެ.\nއިންޑިއާއާއި ރާއްޖެ ބައްދަލުކުރި މެޗު ބަލަން ސަޕޯޓަރުންތަކެއް ވަންނަނީ\nކޮވިޑާ ގުޅިގެން ގަލޮޅު ދަނޑުގެ ކެޕޭސިޓީއަކީ މިހާރު 5000 މީހުންނެވެ. އެހާ ބޮޑަށް ވަދެވޭ އަދަދު ދަށަށް ގޮސްފައިވަނީ ދަނޑުގެ ދެކުނު ފަރާތަށް މީހުންނަށް ނުވަދެވޭތީއާ ވެސް އެކުގައެވެ.\nތާރީހަށް ބަލާއިރު މީގެ ކުރިން ރަސްމީ ދަނޑަށް ތޭރަ ހާސް މީހުން ވެސް ވަދެފައި ވާކަން އެނގެން އެބަހުއްޓެވެ. އެއީ އެތަނުގައި ސީޓުތައް ވަކިކުރުމުގެ ކުރިންނެވެ.\nގަލޮޅު ދަނޑުގެ ކެޕޭސިޓީއަކީ 5000 މީހުން ކަމުގައި ވިޔަސް އެއަށްވުރެ މާ ގިނައިން ރޭގައި މީހުން ދަނޑަށް ވަދެފައިވެއެވެ. އެގޮތުން އަށް ހާހަށްވުރެ ގިނަ މީހުން ރޭ ދަނޑަށް ވަދެެފައިވެއެވެ.\nއިއްޔެ މާލެ ތެރޭގައި އެތައް ވަގު ޓިކެޓެއް ވަނީ ދައުރުވެފައެވެ. އަދި ރޭގައި ވަގު ޓިކެޓް ހިފައިގެން ދަނޑަށް ވަންނަން ދިޔަ އެތައް ބަޔަކު އަނބުރާ ފޮނުވައިލައިފައި ވެސް ވެއެވެ.\nވަގު ޓިކެޓްގައި އައި ބައެއް މީހުން ފޮނުވާލި ނަމަވެސް، އެތައް ބަޔަކު ދަނޑަށް ވަގު ޓިކެޓްގައި ވަދެފައި ވެސްވެއެވެ. ސުވާލަކީ އެކަން ހުއްޓުވާނެ ބަޔަކު ނެތީތޯއެވެ. އެކަން އެނގޭ ބަޔަކު ނެތީތޯއެވެ. ވަގު ޓިކެޓް ދައުރުވީއިރު ކަމާބެހޭ އިދާރާއަކަށް އެކަމުގެ ހިލަމެއް ވެސް ނުވީތޯއެވެ.\nރޭ ގަލޮޅު ދަނޑު އޮތީ ފުރައިލައިފައެވެ. ގައުމީ ޓީމަށް ހިތްވަރުދިނުމުގެ އަޑުން މުޅި ދަނޑު ގުގުމައިލިއެވެ. އެހެން ނަމަވެސް ވަގު ޓިކެޓު ހެދުމަކީ ރަނގަޅު ސަގާފަތެއް ނޫނެވެ.\nގައުމީ ޓީމަށް ސަޕޯޓު ކުރަން ވެސް ވައްކަން ކުރާކަށް ނުވާނެއެވެ. އަދި އެކަން ކުރަން ފުރުސަތު ދިނުމަކީ ވެސް ގަބޫލު ކުރެވޭ ކަމެއް ނޫނެވެ.


ރާއްޖޭގެ 21 ސަރަޙައްދެއްގައި ޤައުމީ ފެންވަރުގައި މަސައްކަތްތެރިންގެ އެމްޑީޕީގެ ސިޔާސަތު އިފްތިތާޙް ކުރުން އޮންނާނެ – Maldivian Democratic Party\nރާއްޖޭގެ 21 ސަރަޙައްދެއްގައި ޤައުމީ ފެންވަރުގައި މަސައްކަތްތެރިންގެ އެމްޑީޕީގެ ސިޔާސަތު އިފްތިތާޙް ކުރުން އޮންނާނެ\nދިވެހިރައްޔިތުންގެ ޑިމޮކްރަޓިކް ޕާޓީ )އެމްޑީޕީ(ގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު، އަންނަ ހޮނިހިރު ދުވަހު)4މެއި 2013) ހަވީރު4ޖަހާއިރު ގދ. ތިނަދޫގައި “މިނިވަން މަސައްކަތްތެރިޔާ – ހަމައިސްކޮޅަށް ތެދުވެވޭ، ފަޚްރުވެރި ދިވެހީން” މިނަމުގައި މަސައްކަތްތެރިންގެ އެމްޑީޕީގެ ސިޔާސަތު ޤައުމީ ފެންވަރުގައި އިފްތިތާޙް ކޮށްދެއްވާނެއެވެ.\nގދ. ތިނަދޫގައި މަސައްކަތްތެރިންގެ އެމްޑީޕީގެ ސިޔާސަތު ރައީސް ނަޝީދު އިފްތިތާޙް ކޮށްދެއްވުމަށްފަހު، އެކުއެކީ، ރާއްޖޭގެ އެހެން 20 ރަށެއްގައި މި ސިޔާސަތު އިފްތިތާޙް ކުރުން ކުރިޔަށް ގެންދާ ގޮތަށް ވަނީ ހަމަޖެހިފައެވެ.\nގދ. ތިނަދޫގެ އިތުރުން މި ސިޔާސަތު އިފްތިތާޙްކުރެވޭ ރަށްތަކަކީ، ހއ. ހޯރަފުށި، ހދ. ނެއްލައިދޫ، ށ. މިލަންދޫ، ނ. ޅޮހި، ރ. އިންނަމާދޫ، ބ. ދަރަވަންދޫ، ޅ. ހިންނަވަރު، ކ. ތުލުސްދޫ، އއ. ބޮޑުފޮޅުދޫ، އދ. ދަނގެތި، ވ. ފެލިދޫ، މ. ކޮޅުފުށި، ފ. ބިލެތްދޫ، ދ. މާއެނބޫދޫ، ތ. މަޑިފުށި، ލ. ފޮނަދޫ، ގއ. ކޮލަމާފުށި، ޏ. ފުއައްމުލައް، އައްޑޫ ސިޓީއިން، ފޭދޫ އަދި މާލެ ސިޓިއިން މާފަންނު އުތުރު ގައެވެ.\nގދ. ތިނަދޫގެ އިތުރުން އަނެއް 20 ރަށުގައި ގައި މި ސިޔާސަތު އިފްތިތާޙް ކޮށްދެއްވާނީ ރައީސް ނަޝީދުގެ ސަރުކާރުގެ މިނިސްޓަރުންނާއި، ޕާޓީގެ ޕާލިއަމަންޓްރީ ގްރޫޕްގެ ބޭފުޅުންނާއި އަދި ޕާޓީގެ ލީޑަރޝީޕުގެ ބޭފުޅުންނެވެ. މިގޮތުން ގދ. ތިނަދޫގައި މަސައްކަތްތެރިންގެ އެމްޑީޕީގެ ސިޔާސަތު އެމްޑީޕީގެ ރިޔާސީ ކެންޑިޑޭޓް ރައީސް ނަޝީދު އިފްތިތާޙް ކޮށްދެއްވުމާއެކު އަނެއް 20 ރަށުގައި މި ސިޔާސަތު އިފްތިތާޙް ކޮށްދެއްވާނީ،\nހއ. ހޯރަފުށީގައި: ކުޅުދުއްފުށީ އުތުރު ދާއިރާގެ ރައްޔިތުންގެ މަޖްލިސް މެމްބަރ ޢަބްދުލްޣަފޫރު މޫސާ،\nހދ. ނެއްލައިދޫގައި: މާފަންނު އުތުރު ދާއިރާގެ ރައްޔިތުންގެ މަޖްލިސް މެމްބަރ އަލްއުސްތާޛް އިމްތިޔާޒް ފަހުމީ،\nށ. މިލަންދޫގައި: ހެންވޭރު ދެކުނު ދާއިރާގެ ރައްޔިތުންގެ މަޖްލިސް މެމްބަރ ހާމިދު ޢަބްދުލްޣަފޫރު،\nނ. ޅޮހީގައި: ހޯރަފުށީ ދާއިރާގެ ރައްޔިތުންގެ މަޖިލިސް މެންބަރު އަޙްމަދު ރަޝީދު،\nރ. އިންނަމާދޫގައި: މައްޗަންގޮޅި އުތުރު ދާއިރާގެ ރައްޔިތުންގެ މަޖްލިސް މެމްބަރ މާރިޔާ އަޙްމަދު ދީދީ،\nބ. ދަރަވަންދޫގައި: އިހަވަންދޫ ދާއިރާގެ ރައްޔިތުންގެ މަޖްލިސް މެމްބަރ އަޙްމަދު ޢަބްދުﷲ،\nޅ. ހިންނަވަރުގައި: މަނަދޫ ދާއިރާގެ ރައްޔިތުންގެ މަޖްލިސް މެމްބަރ މުޙައްމަދު ޠޯރިޤް،\nކ. ތުލުސްދޫގައި: ހުޅުމީދޫ ދާއިރާގެ ރައްޔިތުންގެ މަޖްލިސް މެމްބަރ އިލްޔާސް ލަބީބް، އަދި މައްޗަންގޮޅި ދެކުނު ދާއިރާގެ ރައްޔިތުންގެ މަޖިލިސް މެންބަރ މުޙައްމަދު ރަޝީދު (ކުބޭ)،\nއއ. ބޮޑުފޮޅަދޫގައި: މާފަންނު ދެކުނު ދާއިރާގެ ރައްޔިތުންގެ މަޖިލީހުގެ މެންބަރު އިބްރާހިމް ރަޝީދު (ބޮންޑޭ)،\nއދ. ދަނގެތީގައި: މަހިނބަދޫ ދާއިރާގެ ރައްޔިތުންގެ މަޖިލިސް މެންބަރ ރުޤިއްޔާ މުޙައްމަދު،\nވ. ފެލިދޫގައި: ކޮމަންޑޫ ދާއިރާގެ ރައްޔިތުންގެ މަޖިލީހުގެ މެންބަރު ޙުސައިން ވަޙީދު،\nމ. ކޮޅުފުށީގައި: ބިލެތްދޫ ދާއިރާގެ ރައްޔިތުންގެ މަންޖިލީހުގެ މެންބަރ އަލްއުސްތާޛް އަޙްމަދު ހަމްޒާ،\nފ. ބިލެތްދޫގައި: ހިތަދޫ މެދު ދާއިރާގެ ރައްޔިތުންގެ މަޖިލީހުގެ މެންބަރ މުޙައްމަދު ރަޝީދު (މެޓްރިކްސް މޯޑް)،\nދ. މާއެނބޫދޫގައި: މިލަންދޫ ދާއިރާގެ ރައްޔިތުންގެ މަޖިލީހުގެ މެންބަރ ޢަލީ ރިޒާ،\nތ. މަޑިފުށީގައި: އެމްޑީޕީ ސަރުކާރުގެ ޔޫތު މިނިސްޓަރ ޙަސަން ލަތީފް،\nލ. ފޮނަދޫގައި: ބާރަށު ދާއިރާގެ ރައްޔިތުންގެ މަޖިލިސް މެންބަރ މުޙައްމަދު ޝިފާޒް،\nގއ. ކޮލަމާފުށީގައި: ދާންދޫ ދާއިރާގެ ރައްޔިތުންގެ މަޖިލީހުގެ މެންބަރ މުޙައްމަދު ރިޔާޒް،\nޏ. ފުވައްމުލަކުގައި: ގަލޮޅު އުތުރު ދާއިރާގެ ރައްޔިތުންގެ މަޖިލީހުގެ މެންބަރ އިވާ ޢަބްދުﷲ،\nއައްޑޫސިޓީ ފޭދޫގައި: ތުޅާދޫ ދާއިރާގެ ރައްޔިތުންގެ މަޖިލީހުގެ މެންބަރ ނާޒިމް ރަޝާދު،\nމާލޭ ސިޓީގައި: ހިތަދޫ އުތުރު ދާއިރާގެ ރައްޔިތުންގެ މަޖިލީހުގެ މެންބަރ މުޙައްމަދު އަސްލަމް އެވެ.\n“މިނިވަން މަސައްކަތްތެރިޔާ ހަމައިސްކޮޅަށް ތެދުވެވޭ، ފަޚްރުވެރި ދިވެހީން” މިނަމުގައި މަސައްކަތްތެރީންގެ އެމްޑީޕީގެ ސިޔާސަތު އިފްތިތާޙް ކުރުން އަންނަ ހޮނިހިރު ދުވަހު ބާއްވާ ރަށްތަކަށް އެމްޑީޕީއިން ކަނޑައަޅާފައިވާ ކޯޑިނޭޓަރުންނަކީ:\nހއ. ހޯރަފުށި / ހދ. ނެއްލައިދޫ: ރައީސް ނަޝީދު ސަރުކާރުގެ އެޑިއުކޭޝަން މިނިސްޓަރ ޝިފާ މުޙައްމަދު،\nށ. މިލަންދޫ، ރ. އިންނަމާދޫ / ލ. ފޮނަދޫ: މައްޗަންގޮޅި އުތުރު ދާއިރާގެ މަޖްލިސް މެމްބަރ އަލްއުސްތަޛާ މާރިއާ އަޙްމަދް ދީދީ،\nނ. ޅޮހި ބ. ދަރަވަންދޫ / ޅ. ހިންނަވަރު: ރައީސް ނަޝިދު ސަރުކާރުގެ ފޮރިން މިނިސްޓަރ އަޙްމަދް ނަސީމް\nކ. ތުލުސްދޫ: ޕްރޮވިންސް ރައީސް އިރްފާން ޒަކީ،\nއއ. ބޮދުފޮޅަދޫ / އދ. ދަނގެތި / ވ. ފެލިދޫ: މުޙައްމަދު ޝަފީޤް (ޝަފީގުގެ)،\nމ. ކޮޅުފުށި / ފ. ބިލެއްދޫ / ދ. މާއެނބުދޫ: ރައީސް ނަޝީދު ސަރުކާރުގެ ފިނޭންސް މިނިސްޓަރ މުޙައްމަދު ޝިޙާބް،\nތ. މަޑިފުށި: ރައީސް ނަޝީދު ސަރުކާރުގެ ހައުސިންގ މިނިސްޓަރ މުޙައްމަދު އަސްލަމް،\nގއ. ކޮލަމާފުށި / ގދ. ތިނަދޫ: ރައީސް ނަޝީދު ސަރުކާރުގެ ހެލްތް މިނިސްޓަރ ޑރ. އައިމިނަތު ޖަމީލް،\nޏ. ފުއައްމުލަކު: ރައީސް ނަޝީދު ސަރުކާރުގެ ޑިފެންސް އެޑްވައިޒަރ އަމީން ފައިޞަލް،\nއައްޑޫ ސިޓީގެ ފޭދޫ: ދިވެހިރާއްޖޭގެ ޔުނިވަރސިޓީގެ ކުރީގެ ޗާންސެލަރ ޑރ. މުސްޠަފާ ލުތްފީ އަދި\nމާލެ ސިޓީގެ މާފަންނު އުތުރު: މާލެ ސިޓީގެ ރައީސް މުޙައްމަދު ރަޝީދު (ބިގޭ)އެވެ.\n“މިނިވަން މަސައްކަތްތެރިޔާ – ހަމައިސްކޮޅަށް ތެދުވެވޭ، ފަޚްރުވެރި ދިވެހީން” މިނަމުގައި މަސައްކަތްތެރިންގެ އެމްޑީޕީގެ ސިޔާސަތު އިފްތިތާހް ކުރާ ޙަފްލާއަށް އަތޮޅުތަކުގެ އެންމެހާ ރައްޔިތުންނަށް އެރައްޔިތަކު ދިރިއުޅޭ އަތޮޅުގެ މި ސިޔާސަތި އިފްތިތާޙް ކުރާ ރަށުގަ ބާއްވާ ޙަފްލާއަށް ރައީސް މުޙައްމަދު ވަނީ ދަޢުވަތު އަރުވާފައެވެ.


މިއީ ރާއްޖެއާއި އީޔޫގެ ގުޅުން ތާރީޚުގައިވެސް އެންމެ ވަރުގަދަވެގެން...\nރާއްޖެޓީވީ އެކްސްކްލޫސިވް- ތޯމަސް ޒިޑެހޮވްސްކީ\nއަބްދުﷲ ޝާހިދު ޔުނައިޓެޑް ނޭޝަންސްގެ ރިޔާސަތަށް ވަޑައިގަންނަވައިފިނަމަ، އުފާ ކުރައްވާނެކަމަށް ވިދާޅުވި\nބޭރު ދުނިޔޭގެ މަޝްރަޙުގައި ރާއްޖެއަށް އޮތް އިތުބާރު އޭރު ގެއްލިގެން ދިޔަ\nރާއްޖެއަކީ ފަތުރުވެރިންގެ މެދުގައި މަޤްބޫލު، ރައްކާތެރި މަންޒިލެއް\n24 ފެބްރުއަރީ 2021 | ބުދަ 22:49\nމިއީ ރާއްޖެއާއި އީޔޫގެ ގުޅުން ތާރީޚުގައިވެސް އެންމެ ވަރުގަދަވެގެން ދިޔަ ދުވަސްވަރު ކަމަށް ޔޫރަޕިއަން ޕާލިމެންޓްގެ މެމްބަރު ތޯމަސް ޒިޑެހޮވްސްކީ ވިދާޅުވެއްޖެއެވެ.\nރާއްޖެޓީވީއަށް ދެއްވި ޚާއްސަ އިންޓަރވިއުގައި ތޯމަސް ޒިޑެހޮވްސްކީ ވަނީ ރިޔާސީ އިންތިޚާބުގެ ކުރިން ރާއްޖޭގެ ޙާލަތު ސިފަ ކުރެއްވުނު ގޮތާއި ގުޅޭގޮތުން ވާހަކަ ދައްކަވާފައެވެ. އެގޮތުން ތޯމަސް އޭރު ވަނީ ރިޔާސީ އިންތިޚާބުގެ ނަތީޖާ އޮޅުވާލައިފިނަމަ، ބައިނަލްއަގްވާމީ މުޖުތަމައު ބަލަން ނުތިބޭނެ ކަމަށާއި އެ ބަޔަކާ މެދު އެޅެން އޮތް ފިޔަވަޅެއް އަޅާނެ ކަމަށް ވިދާޅުވެފައެވެ. ތޯމަސްއަކީ އޭރު މިކަންކަމާއި ދެކޮޅަށް އަޑު އުފުއްލަވައި، ފިޔަވަޅު އެޅުމާ ގުޅޭ ކަންކަމުގައި އީޔޫ ޕާލަމެންޓުގައި އިސްކޮށް ހަރަކާތްތެރިވެވަޑައިގެންނެވި މެމްބަރެކެވެ.\nރާއްޖެއެމްވީއާ ވާހަކަ ދައްކަވަމުން ތޯމަސް ވިދާޅުވީ، ރާއްޖެއިން ވަރަށް ގިނަ ދުވަސްތަކެއް ވަންދެން ޤާއިމު ކޮށްފައިވާ ރީތި ނަން އޭރު ބަޔަކު ކިލަނބުކޮށްލާފައިވާ ކަމަށެވެ. އެގޮތުން ދުނިޔޭގެ "ސުވަރުގެ" ގޮތުގައި ރާއްޖެ ސިފަކުރައްވައި ތޯމަސް ވިދާޅުވީ، ރާއްޖެއަކީ ފަތުރުވެރިންގެ މެދުގައި މަޤްބޫލު، ރައްކާތެރި މަންޒިލެއް ކަމަށެވެ. ނަމަވެސް ފަހުން ރާއްޖޭގެ ނަން ކޮރަޕްޝަނާއި ޙިޔާނާތާއި ގުޅި ލާމެހިގެން ދިޔަކަން ތޯމަސް ފާހަގަ ކުރެއްވިއެވެ. އެކަމުގެ ސަބަބުން ބޭރު ދުނިޔޭގެ މަޝްރަޙުގައި ރާއްޖެއަށް އޮތް އިތުބާރު ގެއްލިގެން ދިޔަކަން ފާހަގަ ކުރައްވައި ތޯމަސް ވިދާޅުވީ، އޭރު ރާއްޖޭގެ އިދިކޮޅު ސިޔާސީ ޕާޓީގެ އިސްވެރިންނާ ބައްދަލު ކުރައްވައި އެ ކަންބޮޑުވުން ހިއްސާވެސް ކުރެއްވި ކަމަށެވެ.\nރާއްޖެއަކީ މުޅި ގުރަހައިގެވެސް ހިމެނޭ އެންމެ ރީތި ޤައުމު، މި ރީތިކަން ކިލަނބުކޮށްލުމުގެ ބާރުވެސް އޮތީ ދިވެހިންގެ އަތުގައި، އިންސާނީ ޙައްޤުތަކާއި ޑިމޮކްރަސީއާ ޚިލާފު ކަންކަން އޭރު އޮންނަ ސަރުކާރުތަކަކަށް ކުރެވިދާނެ،\nޔޫރަޕިއަން ޕާލިމެންޓް ގެ މެމްބަރު ތޯމަސް ޒިޑެހޮވްސްކީ\nއޭގެ އިތުރުން، އީޔޫއާއި ރާއްޖެއާއި ދެމެދު އޮންނަ ގުޅުމަށް އިޝާރަތް ކުރައްވައި ތޯމަސް ވިދާޅުވީ، މިއީ ތާރީޚުގައިވެސް މި ގުޅުން އެންމެ ރަނގަޅުވި ދުވަސްވަރު ކަމަށެވެ. އެގޮތުން ރާއްޖޭގެ ޚާރިޖީ ވަޒީރު އަބްދުﷲ ޝާހިދު ވަޑައިގެންފިނަމަ، އެންމެންވެސް އެމަނިކުފާނާއި ބައްދަލު ކުރައްވަން ބޭނުންފުޅުވާކަން ފާހަގަ ކުރައްވައި ތޯމަސް ވިދާޅުވީ، އަބްދުﷲ ޝާހިދު އދ ގެ އާންމު މަޖިލީހުގެ ރިޔާސަތަށް ވަޑައިގަންނަވައިފިނަމަ، ވަރަށް އުފާ ކުރައްވާނެ ކަމަށެވެ. އަދި ރާއްޖޭގެ ރަނގަޅުވަމުންދާ ޙާލަތާއެކު، ދުނިޔޭގެ މަޝްރަޙުގައިވެސް ރާއްޖޭގެ މަޤުބޫލުކަން އިތުރުވަމުންދާކަން ތޯމަސް ފާހަގަ ކުރެއްވިއެވެ.\nއޭރު އީޔޫއިން ފިޔަވަޅު އަޅާ މީހުންގެ ލިސްޓެއް އެކުލަވާލާފައިވާއިރު، ރާއްޖެއަށް ނިސްބަތްވާ ބައެއްގެ މައްޗަށްވެސް ފިޔަވަޅު އެޅުމަށް ލިސްޓުގައި އެކުލެވިފައިވާކަމަށް އަޑު ފެތުރުނެވެ. އެހެންނަމަވެސް، އޭރުގެ ސަރުކާރުން ވަނީ އެކަން ދޮގުކޮށް، އެ ވާހަކަ ދައްކަމުން ދަނީ 2018 ވަނަ އަހަރުގެ ރިޔާސީ އިންތިޚާބަށް ނުފޫޒު ފޯރުވުމުގެ ގޮތުން ކަމަށް ބުނެފައެވެ. އެގޮތުން އީޔޫއިން ރާއްޖޭގެ އެއްވެސް ފަރުދަކަށް ފިޔަވަޅު އަޅަން ނޫޅޭ ކަމަށާއި ފްރޭމްވޯކްގައިވެސް އެއްވެސް މީހެއްގެ ނަމެއް ހިމަނާފައި ނުވާކަމަށް އޭރު ސަރުކާރުގެ ވަޒީރުން ގެންދެވީ ވިދާޅުވަމުންނެވެ.\nއެކަމާ ގުޅޭގޮތުން ތޯމަސް ވިދާޅުވީ، ރާއްޖެއިން ފިޔަވަޅު އަޅާނެ މީހުންގެ ލިސްޓު އެކުލަވާލި ވާހަކައަކީ ތެދު ވާހަކައެއް ކަމަށެވެ. އޭގެ ތެރޭގައި ހިމެނެނީ ރާއްޖޭގެ ދިމިޤްރާތީ ނިޒާމު ފުނޑާލައި، އިންސާނީ ޙައްޤުތައް ނިގުޅައިގަންނަމުން ދިޔަ ފަރާތްތަކެއްކަން ފާހަގަ ކުރައްވައި ތޯމަސް ވިދާޅުވީ، އެ ލިސްޓުގައި އޭރުގެ ރައީސް އަބްދުﷲ ޔާމީނާއި، ފުލުހުންގެ އިންޓެލިޖެންސް ބޭފުޅުންނާއި، ސިފައިންގެ އިސް ވެރިންނާއި، ސަރުކާރުގެ އިސް ވެރިންވެސް ހިމެނޭ ކަމަށެވެ. އަދި މިއީ އަހަރެއްހާ ދުވަސް ވަންދެން ރާއްޖޭގެ ޙާލަތު މޮނިޓަރކޮށް، ބަލައިގެން އެކުލަވާލާފައިވާ ލިސްޓެއްކަން ތޯމަސް ފާހަގަ ކުރެއްވިއެވެ.\nރާއްޖޭގެ މިހާރުގެ ޙާލަތު ވަރަށް ބޮޑަށް ބަދަލުވެފައިވާކަން ފާހަގަ ކުރައްވައި ތޯމަސް އިތުރަށް ވިދާޅުވީ، ރާއްޖެއިން މިހާރު ބޮޑެތި ބަދަލުތައް ފެންނަމުންދާ ކަމަށެވެ. އަދި ރާއްޖެއިން ކޮވިޑުގެ ވަބާއާއި ކުރިމަތިލަމުންދާ ގޮތާއި، ފަތުރުވެރިކަން ދަމަހައްޓަމުންދާ ގޮތުގެ އިތުރުން، ވެކްސިނޭޝަން ޕްރޮގްރާމްތައް ކުރިއަށްގެންދާ ގޮތާ ގުޅޭގޮތުން ތޯމަސް ވަނީ ރާއްޖެއަށް ތައުރީފް ކުރައްވާފައެވެ.\nއޭގެ އިތުރުން، ފާއިތުވި2އަހަރުގެ ތެރޭގައި ޑިމޮކްރަސީ ޤާއިމު ކުރުމާއި، ކޮރަޕްޝަން ނައްތާލުމުގައިވެސް ރާއްޖެއިން ކުރިއެރުންތަކެއް ހޯދިފައިވާކަން ތޯމަސް ފާހަގަ ކުރެއްވިއެވެ.\nތޯމަސް ޒިޑެހޮވްސްކީ ޔޫރަޕިއަން ޔޫނިއަން


އެޗް 78 ގްރޫޕްގެ ފަރާތުން މިއަދު ވަނީ 5000 މާސްކް ނެޝަނަލް ބޯޓިންގ އެސޯސިއޭޝަން އޮފް މޯލްޑިވްސް އަށް ހަދިޔާކޮއްފިއެވެ. އެޗް 78 ގްރޫޕްގެ ފަރާތުން މިތަކެތި ހަވާލު ކޮއްދެއްވީ އެކުންފުނީގެ ސީ.އީއޯ، އަލްފާޟިލާ އަފާފް އަބްދުލް މަޖީދުއެވެ. އަދި ނެޝަނަލް ބޯޓިންގް އިން މިތަކެއްޗާ ހަވާލުވެލެއްވީ އެޖަމިއްޔާގެ ރައީސް، އަލްފާޟިލް އަހުމަދު އަފްރާހުއެވެ.\nއެޗް 78 އަކީ 2015 އަހަރުން ފެށިގެން ހުޅުމާލޭ ގައި ހިންގާ 14 ކޮޓަރީގެ ބީޗްފްރަންޓް ގެސްޓްހައުސްއެކެވެ. އެޗް 78 ގައި ތިންފަންތި އެއްގެ ކޮޓަރި އާއި ފަތުރުވެރިންނައް ހިދުމަތް ދިނުމުގައި ތަފާތު އެކްސްކަރޝަންތައް ރާވާހިންގައެވެ. އަދި އެތަނުގައި ހިންގާ ދަ ކެޗް 78 ރެސްޓޯރަންޓަކީ ހޮޓަލުގައި ތޮބޭ ފަތުރުވެރިންގެ އިތުރުން ވަރައްގިނަ ދިވެހިންގެ މަގްބޫލް ތަނެކެވެ.\nމިއަދު ހަދިޔާކުރި ތަކެއްޗާ ހަވާލުވުމައްފަހު ނެޝަނަލް ބޯޓިންގ އެސޯސިއޭޝަން އޮފް މޯލްޑިވްސްގެ ރައީސް އަފްރާހް ވިދާޅުވީ، މީ އަމިއްލަ ފަރާތަކުން ކޯވިޑް ތެރޭ އިންޑަސްޓްރީއަށް ކޮއްދެއްވި ވަރައްވެސް ބޭނުންތެރި އެހާމެ މުހިއްމު އެއްޗެއްކަމަށެވެ. އެހެންކަމުން އެންބީއެމްގެ މެމްބަރުންގެ ނަމުގައި އެޗް 78 ގްރޫޕަށް ޝުކުރުއަދާކުރާކަމަށެވެ.\nމިހަފްތާގައި އެން.ބީ.އޭ.އެމް އިން ވަނީ މިނިސްޓްރީ އޮފް ޓޫރިޒަމް، އެޗް.ޑީ.ސީ، އެޗް.ޕީ.އޭ އަދި ޕޮލިސް ގެ އެހީތެރިކަމާއިއެކު ސަފާރީ ބޯޓްތަކުންފުރާ ފަތުރުވެރިންނައް ޓެސްޓިންގ ހަޓް އެއްވަނީ ގާއިމް ކޮއްފައެވެ.


ޢަލީ ރަފީގު - ވިކިޕީޑިއާ\nޑރ ޢަލީ ރަފީގު އަކީ ނޫސްވެރިކަމުގެ ދާއިރާއިން ޑޮކްޓަރ އޮފް ފިލޯސަފީ ނުވަތަ ޕީއެޗްޑީ ޙާޞިލް ކުރައްވާފައިވާ ބޭފުޅެކެވެ. ޑރ ޢަލީ ރަފީގު ޕީއެޗްޑީ ޙާޞިލް ކުރެއްވުމަށްފަހު ނިއުޒިލޭންޑް އިން އެބުރި ދިވެހިރާއްޖެ އަށް ވަޑައިގަތީ 30 ޑިސެމްބަރު 2007 ގައެވެ. އޭނާއަކީ ނޫސްވެރިކަމުގެ ދާއިރާއިން ޕީއެޗްޑީ ޙާޞިލްކުރެއްވި ފުރަތަމަ ދިވެހި ބޭފުޅާ ވެސް މެއެވެ.\nތަޢުލީމީ ޙަޔާތް[އުނިއިތުރު ގެންނަވާ]\nޑރ ޢަލީ ރަފީގު ސާނަވީ ތަޢުލީމް ޙާޞިލް ކުރެއްވީ އީޕީއެސް އިންނެވެ. އެއަށްފަހު މިހާރުގެ ސީއެޗްއެސްސީ ކުރީގެ އެސްއީސީ އިން އޯލެވެލް ހެއްދެވި އެވެ. އޯލެވެލް ހައްދަވައި ނިމުނީ 1986 ވަނަ އަހަރުގެ ތެރޭގައެވެ.\nނޫސްވެރިކަމުގެ ރޮނގުން ފުރަތަމަ ޑިގްރީ ޙާޞިލް ކުރެއްވީ މެލޭޝިޔާގެ އިންޓަނޭޝަނަލް އިސްލާމިކް ޔުނިވަސިޓީ ގައެވެ. ޑރ ޢަލީ ރަފީގު ފުރަތަމަ ޑިގްރީ ޙާޞިލް ކުރެއްވީ މިހާރު ސިޔާސީ ދާއިރާގައި އިސްކޮށް އުޅުއްވާ މިނިސްޓަރ އޮފް އިންފޮމޭޝަން އެންޑް ލީގަލް ރިފޯމް އަލްއުސްތާޛު މުޙައްމަދު ނަޝީދު އާއި ގާނޫނީ ވަކީލު އަލްއުސްތާޛު ހުސްނުއް ސުޢޫދު އާއި އެކުގައެވެ. ޑރ ޢަލީ ރަފީގު ވެސް ފުރަތަމަ ކިޔަވާ ވިދާޅުވާން ފެއްޓެވީ ގާނޫނީ ދާއިރާއިންނެވެ. ނަމަވެސް ފަހުން ކޯސް ނޫސްވެރިކަމުގެ ދާއިރާއަށް ބަދަލު ކުރައްވައި އެެދާއިރާއިން ފުރަތަމަ ޑިގްރީ ޙާޞިލް ކުރެއްވީ އެވެ.\nޑރ ޢަލީ ރަފީގު މާސްޓާރސް ޑިގްރީ ޙާޞިލް ކުރެއްވީ 2003 ވަނަ އަހަރު ނިއުޒިލޭންޑް ގެ ކެންޓަބަރީ ޔުނިވަސިޓީ ގައެވެ. މާސްޓާރސް ރިސާރޗް ހައްދަވާފައިވަނީ އޮންލައިން ނޫސްވެރިކަމާ ބެހޭގޮތުންނެވެ. އަދި އެކޯހުން އެންމެ މަތީ ދަރަޖައިގައި ފާސްވުމުން ޑޮކްޓަރ އޮފް ފިލޯސަފީ ހަދާނެ ފުރުޞަތެއް ކެންޓަބަރީ ޔުނިވަސިޓީ އިން ޑރ ޢަލީ ރަފީގު އަށް ދެއްވި އެވެ.\nޑރ ޢަލީ ރަފީގު 2007 ވަނަ އަހަރުގެ ފަހުކޮޅު ޕީއެޗްޑީ ހައްދަވާ ނިންމެވިއިރު ދިރާސާ ތައްޔާރު ކުރައްވާފައިވަނީ ހަނގުރާމަ ތަކުގެ ތެރޭގައި ހަނގުރާމަ ކުރާ ގައުމުތަކުގެ ސަރުކާރު ތަކުންނާއި އަސްކަރިއްޔާއިން ޚަބަރުތަކަށް ނުފޫޒު ފޯރުވާ ވަރުގެ މައްޗަށެވެ.\nނޫސްވެރިކަމުގެ ތެރޭގައި[އުނިއިތުރު ގެންނަވާ]\nޑރ ޢަލީ ރަފީގު ވަނީ ވަރަށް ކުރިން ނޫސްވެރިކަމުގެ ތެރެއަށް ވެދެވަޑައިގެންފައެވެ. ކުރުގޮތަކަށް ބުނާނަމަ ޑރ ޢަލީ ރަފީގު ނޫސްވެރިކަން ފެށިގެން އައީ ސުކޫލް ދައުރުންނޭ ބުނެވިދާނެއެވެ. 1983 ވަނަ އަހަރު އީޕީއެސްގައި ތަޢުލީމް ޙާޞިލް ކުރައްވަމުން ދިޔައިރު ވޮއިސް އޮފް އެއިޓް ގެ ނަމުގައި ޑރ ޢަލީ ރަފީގު ވަނީ އޭނާގެ ރަހުމަތްތެރިއެއް ކަމުގައިވާ މިހާރު ރައްޔިތުން މަޖްލީހުގެ އިދާރާގެ އިސްމަގާމެއް ފުރުއްވާ ޕޮލިޓިކަލް ސައިންސްގެ ދާއިރާއިން ޕީއެޗްޑީ ޙާޞިލް ކުރައްވައިގެން ހުންނެވި ޑރޢަލީ ޝަމީމް އާއި ގުޅިވަޑައިގެން ނޫހެއް ނެރުއްވާފައެވެ. ޑރ ޢަލީ ރަފީގު އަކީ ހަވީރު އޮންލައިންގެ ބާނީ އެވެ. ހަވީރު އޮންލައިން ވެބްސައިޓް 1997 ގައި އިފްތިތާހު ކުރުމުގެ ކުރިން ވެސް ކޮމްޕިއުޓަރު މެދުވެރިކޮށް ޚަބަރު ބެލޭނެ ނިޒާމެއް ހަވީރު ނެޓް ގެ ޒަރިއްޔާއިން 1994 ވަނަ އަހަރު ޑރ ޢަލީ ރަފީގު ތަރައްގީ ކުރެއްވި އެވެ. މިހުރިހާ ޚިދުމަތެއް އަގުވަޒަން ކުރުމުގެ ގޮތުން 1997 ވަނަ އަހަރު ވަނަ އަހަރު ނޫސްވެރިކަމުގެ ރޮނގުން ހިތްވަރު ދިނުމުގެ އިނާމް ސަރުކާރުގެ ފަރާތުން ދެއްވާފައި ވެއެވެ.\nނޫސްވެރިކަމުގެ ދިގު ޙަޔާތުގައި ޑރ ޢަލީ ރަފީގު ވަނީ ބޭރުގެ ބައެއް އިއްޒަތްތެރިންނާއި ގައުމުތަކުގެ ވެރިންނާއި އިގިރޭސި ބަހުން އިންޓަވިއު ކުރައްވާފައެވެ. އެގޮތުން 80 ގެ އަހަރު ތަކުގެ ތެރޭގައި ރާއްޖެ ވަޑައިގެންނެވި ފަލަސްތީނުގެ އޭރުގެ ރައީސް ޔާސިރު ޢަރަފާތު އަދި މެލޭޝިޔާގެ ކުރީގެ ބޮޑުވަޒީރު މަހާތީރު މުޙައްމަދު ފަދަ ބޭފުޅުންނާއި ޑރ ޢަލީ ރަފީގު ވަނީ އިގިރޭސި ބަހުން އިންޓަވިއު ކުރައްވާފައެވެ.\nމީގެ ކުރިން ވެސް ޑރ ޢަލީ ރަފީގު ވަނީ ހަވީރު ނޫހުގެ އެޑިޓަރުކަމާ ތަފާތު ވަޒީފާތައް ފުރުއްވާފައެވެ. މިހާރު ވެސް ޑރ ޢަލީ ރަފީގު އަކީ ހަވީރު ނޫހުގެ އެންމެ ހިންގުންތެރި އެންމެ ހީވާގީ އެއް ބޭފުޅާއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 30 އެޕްރީލް 2008، 02:51 ގައެވެ.


SunOnline: Kulhudhuffushee hospital ge aa OPD imaaraathuge masakkaiy MTCC ah\nކުޅުދުއްފުށީ ހޮސްޕިޓަލުގެ އާ އޯޕީޑީ އިމާރާތުގެ މަސައްކަތް އެމްޓީސީސީއަށް\nމުޙައްމަދު ނާއިލް ހަފީޒް 19 Nov 2021, 13:09\nއެމްޓީސީސީން މަސައްކަތެއްގެ އެއްބަސްވުމެއްގައި ސޮއިކުރުން -- ފައިލް ފޮޓޯ/ ޕްލޭނިން މިނިސްޓްރީ\nހދ. ކުޅުދުއްފުށީ ހޮސްޕިޓަލުގައި ތަރައްގީކުރާ އާ އޯޕީޑީ އިމާރާތުގެ މަސައްކަތް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)އާ ހަވާލުކޮށްފިއެވެ.\nއެ ކުންފުންޏަށް މި މަޝްރޫއުގެ މަަސައްކަތް ހަވާލުކޮށްފައިވަނީ އިއްޔެ އެކަމަށް ޓަކައި ހެލްތު މިނިސްޓްރީގައި ބޭއްވި ރަސްމިއްޔާތެއްގައެވެ.\nމި މަސައްކަތުގެ އެއްބަސްވުމުގައި އެމްޓީސީސީގެ ފަރާތުން ސޮއިކުރެއްވީ އެ ކުންފުނީގެ ޗީފް އޮޕަރޭޓިން އޮފިސަރު ޝާހިދު ހުސައިނެެވެ. ހެލްތު މިނިސްޓްރީގެ ފަރާތުން ސޮއިކުރެއްވީ އެ މިނިސްޓްރީގެ ސްޓޭޓް މިނިސްޓަރު އަހްމަދު އާދިލެވެ.\nމި މަޝްރޫއަކީ 20.22 މިލިއަން ރުފިޔާ ހަރަދުކޮށްގެން ހިންގާ މަޝްރޫއެކެވެ. މި މަޝްރޫގެ ދަށުން 180 ދުވަހުގެ ތެރޭ 21 ކޮންސަލްޓަންޓް ރޫމްގެ މަސައްކަތް ނިންމަން ޖެހެއެވެ. އަދި އެއް ޓްރީޓްމަންޓް ރޫމާއި، އެއްް ޕްރޮސީޖާ ރޫމްގެ އިތުރުން، އެއް އީކޯ ރޫމްގެ މަސައްކަތް ވެސް ނިންމަންޖެހެއެވެ. މީގެ އިތުުރުން އެއް އީސީޖީ ރޫމުގެ މަސައްކަތް ވެސް ނިންމަންޖެހެއެވެ.\nމި މަޝްރޫއުގެ މަސައްކަތް ނިމުމާއެކު ކުޅުދުއްފުށީ ރީޖަނަލް ހޮސްޕިޓަލަށް ދިމާވެފައިވާ ޖާގައިގެ ދަތިކަމަށް ހައްލެއްް ލިބޭނެއެވެ. އަދި ހިދުމަތްތަކުގެ ފެންވަރު ރަނގަޅުކޮށް ރަނގަޅު ހިދުމަތެއް ދިނުމަށް މަގުފަހިވެގެންދާނެއެވެ.\nމަގޫދޫ ބިންހިއްކުމުގެ މަސައްކަތް އެމްޓީސީސީއަށް\nދެ ރަށެއްގެ ޕޯޓު ޑިވިލޮޕްމަންޓް އެމްޓީސީސީއާ ހަވާލުކޮށްފި\nއެމްޓީސީސީއަށް އަނެއްކާވެސް ރެކޯޑު ފައިދާއެއް


2 masterun deport: Athu nuve ethah master eh!\nދެ މާސްޓަރުން ޑީޕޯޓް: އަތުނުވެ އެތައް މާސްޓަރެއް!\nއިމިގްރޭޝަނުން އިއްޔެ ޑީޕޯޓްކޮށްލި ޝަފީގުލް އިސްލާމް (ކ) އަދި އަބޫ ހަނަފީ-\nބުރާސްފަތި އަދި ހުކުރު ދުވަހުގެ އެންމެ ހޫނު ހަބަރަކީ ރާއްޖޭގައި ގަވާއިދާ ހިލާފަށް އުޅެމުން ދިޔަ، ދެ ބިދޭސީއަކު ޑީޕޯޓްކޮށްލި ވާހަކަ އެވެ. ޑީޕޯޓްކޮށްލި އެކަކީ ބަންގްލަދޭޝަންގެ ރައްޔިތެއް ކަމަށްވާ ޝަފީގުލް އިސްލާމް، އާއްމު ނަމުންނަމަ "މާސްޓަރު" އެވެ. އެ ފަހުން އިއްޔެ ޑީޕޯޓް ކޮށްލާފައިވަނީ އަބޫ ހަނަފީ ކިޔާ ބަންގްލަދޭޝަންގެ ޒުވާނެކެވެ. މި ދެ މީހުންނަކީ ރާއްޖޭގައި ފުޅާ ދާއިރާއެއްގައި ގަވާއިދާ ހިލާފަށް ވިޔަފާރި ކުރަމުން ގެންދާތާ ޒަމާންވީ ދެ މީހުންނެވެ. މިހާރު ދެ މީހުންނަކީ ވެސް ބޮޑު ދެ މުއްސަނދިންނެވެ.\nޑީޕޯޓްކޮށްލި މާސްޓަރަކީ ބަންގްލަދޭޝް ގިނަ ބަޔަކު ދަންނަ މީހެކެވެ. އެނގިފައިވާ ގޮތުގައި އޭނާ ރާއްޖޭގައި އުޅޭތާ ވިއްސަކަށް އަހަރު ވެއްޖެ އެވެ. ރާއްޖެ އައި ގޮތަށް ރާއްޖޭގައި ފައި ހަރުކޮށް ފުރަތަމަ ވެސް ފެށީ ގަވާއިދާ ހިލާފަށް ވިޔަފާރި ކުރާށެވެ. މި ވިޔަފާރީގައި ބައިވެރިއަކީ ދިވެއްސެކެވެ.\nރ. އަލިފުށީގައި ދިރިއުޅޭ ދިވެއްސެއްގެ ނަން މަތީގައި ވިޔަފާރި ރަޖިސްޓްރީކޮށް ރާއްޖޭގައި ގަވާއިދާ ހިލާފަށް ވިޔަފާރިކޮށް އޭނާ "މާސްޓަރަކަށް" ވި އެވެ. އޭނާ ރާއްޖެ އިން ފޮނުވާލުމާ ހަމައަށް ހެންވޭރުގައި ދެ ގެސްޓްހައުސްއަކާއި މާފަންނާއި މައްޗަން ގޯޅި އަދި ހެންވޭރުގައި ފިހާރަތައް ހިންގަ އެވެ. އޭނާގެ ނަން އިމިގްރޭޝަންގެ ލިސްޓަށް އެރިކަން އާއްމުންނަށް އެނގުމާ ހަމައަށް އޭނާ ވަނީ އެތައް މިލިއަން ރުފިޔާއެއް ރާއްޖޭން ބޭރުކޮށްފަ އެވެ.\nއިމިގްރޭޝަންގެ ދުރުމިއަށް މާސްޓަރު އެރި ސަބަބެއް ކަމަށް ވަނީ އޭނާގެ ކެހިވެރިކަން އިންތިހާ އަށް ދިއުމެވެ. ގިނަ ބަޔަކަށް ފައިސާ ދޭންޖެހި ނުދީ އޮތުމެވެ. ހާއްސަކޮށް އޭނާގެ ދިވެހި ޕާޓްނަރަށް ފައިސާ ނުދޭތާ އެތައް ޒަމާނެއް ވެއްޖެ ކަމަށްވެ އެވެ. އެހެންވެ މި ދެމީހުންގެ ދެމެދުގައި ގުޅުން ވަނީ އިންތިހާއަށް ގޯސްވެފަ އެވެ.\nއިމިގްރޭޝަނުން އިއްޔެ ޑީޕޯޓްކޮށްލި އަބޫ ހަނަފީ ރާއްޖެ އައިސްފައިވަނީ 2014 ވަނަ އަހަރު އެވެ. އޭނާ ރާއްޖޭގައި މަސައްކަތް ކުރަން ވިސާ ދީފައިވަނީ ވަޑާމުގެ މަސައްކަތް ތަކަށެވެ. އެކަމަކު އޭނާ ކުރަނީ "މަނީ ލޯންޑާ" ކުރުމެވެ. މި ކަމުގައި އޭނާއަކީ ވެސް ހަމަ "މާސްޓަރަކެވެ."\nއަބޫ ހަނީފު ކުރަމުން ގެންދިޔަ މަސައްކަތަކީ މަނީ އެކްސްޗޭންޖު މަަސައްކަތެވެ. ބޭރު ފައިސާ ގަނެ ވިއްކުމުގައި އޭނާއަކީ "މާސްޓަ މައިންޑެ" ކެވެ. އޭނާއަކީ ވެސް ރާއްޖޭގައި ދިރިއުޅޭ ބަންގްލަދޭޝް ބިދޭސީންގެ މެދުގައި މަޝްހޫރު މީހެކެވެ. އޭނާ ކުރާ ކަމަކީ މަނީލޯންޑާ ކުރުމެވެ. މި ކުށް ކުރުުމުގައި އޭނާއާ ދިވެހިން ބައިވެރިވެ އެވެ. މި "ވިޔަފާރި" ފުޅާ ކުރަން އޭނާ އަށް ފުރުސަތު ލިބިގެން ދިޔައީ ވެސް ދިވެސެއްގެ ސަބަބުނެވެ. މި މަސައްކަތް އިތުރު ހަރުފަތަކަށް ގެންދަން އޭނާ އަށް މަގު ފަހި ވެގެން ގޮސްފައިވާ ކަމަށް ވަނީ ބިދޭސީން ބޭރަށް ފޮނުވާ ފައިސާ އިން ޓެކްސް ނަގަން ފެށުމާއެކުގަ އެވެ. އޭނާ މި ޓެކުހުން ކެރި ބިދޭސީންގެ ފައިސާ ބޭރަށް ފޮނުވައިދޭ ކަމަށްވެ އެވެ.\nއަބޫ ހަނީފުއަކީ މިހާރު ފައިސާ ހުރި މީހެކެވެ. އޭނާ ގައުމަށް ދަނީ ވެސް ރާއްޖެއަށް އަންނަ އަގު ބޮޑެތި އެއާލައިން ތަކުގެ ބިޒްނަސް ކްލާހުގަ އެވެ. ގައުމުގައި އަގު ބޮޑު ކާރުތައް ދުއްވާ ކަމަށްވެ އެވެ.\nއަބޫ ހަނަފީ ބިޒްނަސް ކްލާހުގައި ގައުމަށް ދަނީ\nއިމިގްރޭޝަންގެ ކޮންޓްރޯލާ މުހައްމަދު އަހްމަދު ހުސައިން ވިދާޅުވި ގޮތުގައި އަބޫ ހަނީފު ކިޔާ ޑިޕޯޓް ކޮށްލާފައި ވަނީ ރާއްޖޭގައި ހުރުމަށް އިމިގްރޭޝަނުން ދޫކޮށްފައިވާ ހުއްދައިގެ ޝަރުތުތަކާ ހިލާފުވުމުގެ ސަބަބުންނެވެ. މި މަސައްކަތުގައި އެއްވެސް ފަރާތަކުން ދައްކާ ބިރަކަށް އޭނާ ފަހަތަށް ޖެހިވަޑައި ނުގަންނަވާނެ އެވެ،\nއިމިގްރޭޝަން ކޮންޓްރޯލާ މުހައްމަދު އަހުމަދު (ހަނަފީ) --\n"އިމިގްރޭޝަން ގާނޫނޫ ފުރިހަމަ އަށް ތަންފީޒު ކުރާނަން. އަދި ބިދޭސީންގެ މައްސަލަ އަށް ހައްލެއް ހޯދާނީ މި ވެރިކަމުގައި. އަޅުގަނޑުމެން އަބަދު ވެސް ދެ މިތިބޭނީ ރައްޔިތުންގެ ހިދުމަތުގައި،" ކޮންޓްރޯލާ ވިދާޅުވި އެވެ.\nރާއްޖޭން މި ޑީޕޯޓް ކޮށްލެވުނީ އެންމެ ދެ "މާސްޓަރެ" ވެ ރާއްޖޭގައި ގަވާއިދާ ހިލާފަށް މަސައްކަތްކު ރާ މިކަހަލަ އެތައް މާސްޓަރުންނެއް އުޅެ އެވެ. މި މީހުން ދަނީ ފުޅާ ދާއިރާއެއްގައި ވިޔަފާރި ކުރަމުންނެވެ. ރާއްޖޭގެ ގާނޫނު ތަކަށް ގޮންޖަހައި މާލީ ގޮތުން ބޮޑެތި މަންފާތައް ހޯދަމުންނެވެ. ދިވެހިންނަށް އޮތް ފުރުސަތު ގެއްލުވާލަމުންނެވެ.\nބިދޭސީންނަށް ރައްކާތެރިކަން ދޭން އެޗްއާރްސީއެމުން ގޮވާލައިފި\nވަގު ޕާސްޕޯޓެއްގައި ރާއްޖެއައި މީހަކު ހިފަހައްޓައިފި\nއޮޅުވާލައިގެން ރާއްޖެއަށް ބިދޭސީން ފޮނުވާ މީހަކު ހައްޔަރުކޮށްފި\nވަގު ޕާސްޕޯޓެއްގައި އެތެރެވާން އުޅުނު މީހަކު ހިފަހައްޓައިފި


"ފިއުޗަރ މޯލްޑިވްސް އިނިޝިއޭޓިވް" ގެ މީޑިއާ ޕާޓަނަރަކަށް ވީމީޑިއާ ހަމަޖައްސައިފި\n"ފިއުޗަރ މޯލްޑިވްސް އިނިޝިއޭޓިވް" ގެ މީޑިއާ ޕާޓަނަރަކަށް ވީމީޑިއާ ހަމަޖައްސައިފިއެވެ.\nމިއެއްބަސް ވުމުގައި ސޮއިކުރުމަށް ބޭއްވި ހަފލާގައި ވިލާ ފައުންޑޭޝަންގެ ފަރާތުން އެއްބަސްވުމުގައި ސޮއިކުރެއްވީ އެ ފައުންޑޭޝަންގެ އެގްޒެކެޓިވް ޑައިރެކްޓަރ މުހައްމަދު ހަމީދު އެވެ. ވިލާ ކޮލެޖްގެ ފަރާތުން ސޮއިކުރެއްވީ އެކޮލެޖުގެ ރެކްޓަރ ޑރ އަހްމަދު އަންވަރުއެވެ. އަދި ވީމީޑިއާގެ ފަރާތުން އެއްބަސްވުމުގައި ސޮއިކުރެއްވީ އެކްޓިންގ ސީއޯއޯ މުހައްމަދު ޒަހީންއެވެ.\nފިއުޗަރ މޯލްޑިވްސް އިނޝިއޭޓިވް ޕްރޮގްރާމަކީ ގައުމަށް މުހިންމު ބޮޑެތި އިޖްތިމާއީ އިގްތިސާދީ މައްސަލަތަކާ މެދު ބަހުސްކުރެވި އެކަންކަމަށް ހައްލު ހޯދޭނެ ގޮތްތަކާ މެދު ވާހަކަދެއްކުމަށް ބާއްވާ ޕެނަލް ޑިސްކަޝަން ތަކެކެވެ.\nވިލާ ކޮލެޖުގެ ރެކްޓަރ އަހްމަދު އަންވަރު ވިދާޅުވީ މި ޑިސްކަޝަންތަކުގައި ކިޔަވާ ކުދިންނަށް ވިލާ ފައުންޑޭޝަންގެ އެލުމްނާއީ ނެޓްވޯކް އަދި އާންމު ރައްޔިތުންގެ އިތުރަށް ވާހަކަ ދެއްކުމަށް ކަނޑައަޅާފައިވާ މައްސަލައަކާ ގުޅޭ ތަޖުރިބާކާރުންނާ އެކު ކުރިއަށް ގެންދިޔުމަށް ނިންމާފައިވާކަމަށެވެ.


ޤުރުއާނުގެ ބަގީޗާ: ޠާހާ ސޫރަތް – Ilm\nޤުރުއާނުގެ ބަގީޗާ: ޠާހާ ސޫރަތް\nއިސްލާމްދީނުގައި އައިސްފައިވާ އެންމެހާ ޙުކުމްފުޅުތަކަށް ޢަމަލުކުރުމަކީ ޙަޔާތް ބާއްޖަވެރިވުމުގެ އެންމެ ބޮޑު ސިއްރެވެ.\nމި ސޫރަތުގައި މޫސާގެފާނު ވާހަކަ އައިސްފައިވެއެވެ. މިގޮތުން މޫސާގެފާނު ތަހައްމަލުކުރެއްވި ދަތިތަކާއި، އުފުއްލެވީ ބުރަ ތައް މި ސޫރަތުން އެނގިގެންދެއެވެ. އަދި ބަނީ އިސްރާއީލުންނަށް ދަޢުވަތު ދެއްވުމުގައި ދިމާވި ގޮންޖެހުންތައް މި ސޫރަތުގައި ބަޔާންވެފައިވެއެވެ. މި ވާހަކަތައް ޤުރުއާނުގެ އެހެން ސޫރަތްތަަކުގައިވެސް އައިސްފައިވެއެވެ. މި ވާހަކަތައް ތަކުރާރު ކުރެވިފައިވާއިރު، ކޮންމެ ސޫރަތަކުންވެސް އައު މަޢުލޫމާތެއް ލިބެއެވެ.\nއާޔަތުން ދޭހަވަނީ ޤުރުއާން ބާއްވައިލެއްވުނީ އަޅުގަނޑުމެން އަބާއްޖަވެރިވުމަށްޓަކައި ނޫންކަމަށްވާނަމަ މީގެ އިދިކޮޅަކީ ވެސް ޙަޤީޤަތެވެ. ޤުރުއާން ބާވައިލެއްވުނީ އަޅުގަނޑުމެންގެ ޙަޔާތްތައް ބާއްޖަވެރިވެ އުފާވެރިކަން ގެނެސްދިނުމަށެވެ. ﷲ ސުބުޙާނަހޫ ވަތަޢާލާގެ ބައެއް އެންގެވުންތަކާއި ދުރުވާން ޖެހުމުން ތިބާއަށް އުދަގޫތަކެއް ވެދާނެއެވެ. މާޒީގައި ދެވިހިފާފައި ހުރި ނޭދެވޭ އާދަތަކުން ދުރުވެ، ހިންގުނު ނޭދެވޭ ގުޅުންތަކަށް ނިމުމެއް ގެނެސް، ކުރިން ގެންގުޅުނު ގޯސް އެކުވެރިން ދޫކޮށްލަން ޖެހުމުން ތިބާގެ ހިތްދަތިވެދާނެއެވެ. އެފަދަ ވަގުތު ތަކަކީ ވެސް ﷲ ސުބުޙާނަހޫ ވަތަޢާލާގެ މި ބަސްފުޅު ހަނދާންކުރަންވީ ވަގުތެވެ.\nޠާޙާ ސޫރަތުގެ 69 ވަނަ އާޔަތް ނިންމަވާލައްވާފައިވާ މާތް ބަސްފުޅެވެ. [ސިހުރުހަދާމީހާ ކޮންމެ ތަނަކުން އައި ކަމުގައިވިޔަސް، އޭނާއަކަށް ކާމިޔާބެއް ނުވާނެއެވެ.]\nوَمَنْ أَعْرَضَ عَن ذِكْرِي فَإِنَّ لَهُ مَعِيشَةً ضَنكًا وَنَحْشُرُهُ يَوْمَ الْقِيَامَةِ أَعْمَىٰ (ޠާހާ: 124) “އަދި ތިމަން އިލާހުގެ މަތިން ހަނދުމަކުރުމުން ފުރަގަސްދީފި މީހާ ދަންނާށެވެ! ފަހެ، ހަމަކަށަވަރުން، އެމީހަކަށްއޮތީ، ދަތި އުނދަގޫ ދިރިއުޅުމެކެވެ. އަދި ޤިޔާމަތްދުވަހުން އެމީހަކު ލޮލަށްނުފެންނަ ކަނު މީހެއްގެ ގޮތުގައި މަޙްޝަރަށް ފޮނުއްވާ ހުށީމެވެ.”\nފަހެ މިއާޔަތްތަކުގައި ﷲތަޢާލާ ބަޔާންކުރައްވަފައި މިވަނީ، އެއިލާހު އެއިލާހުގެ ރަސޫލާ އަށް ބާވައިލެއްވި ހިދާޔަތަށް ތަބަޢަވެއްޖެ މީހަކާށްވާ ޘަވާބުގެ ވާހަކައެވެ. އަދި އެމަތިވެރި ޤުރުއާނުގެ މަތިވެރިކަން ބަޔާން ކުރައްވާފައިވެއެވެ. އަދި ޤުރުއާނުން މޫނު އަނބުރާލާ މީހުންނަށްހުރި ޢުޤޫބާތުގެ ވާހަކަވެސް ބަޔާންކުރައްވާފައި ވެއެވެ.\nއަދި ޤުރުއާނަށް ތަބަޢަވީ މީހުންނަށްހުރި ޘަވާބާމެދު ދަންނައެވެ! ފަހެ އެބައިމީހުން މަގުފުރެދިގެން ނުދާނެތެވެ. އަދި އަބާއްޖަވެރިއެއްވެސް ނުވެވާނެތެވެ. އެބައިމީހުންނަށް މަގުފުރެދުމާއި އަބާއްޖަވެރިވުން ނަފީ ކުރެއްވުމުގެ ތެރޭގައި، އެބައިމީހުންނަށް ދުނިޔެއާއި އާޚިރަތުގައި ހިދާޔަތާއި ބާއްޖަވެރިކަން ލިބިގެންވުން ހިމެނިގެންވެއެވެ.\nއަދި ޤުރުއާނުން މޫނުއަނބުރާލައި – އެޤުރުއާނަށް ޢަމަލުކުރުމަށް ބޮޑާވެގަތް – މީހުންނަށްހުރި ޢުޤޫބާތާމެދު ދަންނައެވެ! ފަހެ އެއީ ދުނިޔެއާއި އާޚިރަތުގައި މަގުފުރެދި އަބާއްޖަވެރި ވުމެވެ. ފަހެ ހަމަކަށަވަރުން އެމީހަކަށްވަނީ ދަތި އުނދަގޫވެގެންވާ ދިރިއުޅުމެކެވެ. އަދި އޭނާ ދުނިޔޭގައި ވާހުށީ، ހާސްކަމާއި ކަންބޮޑުވުމާއި އަދި ޞައްޙަ އަޤީދާއެއް އަދި ހެޔޮ ޢަމަލެއް ނެތް މީހަކަށެވެ\nقال اهْبِطَا مِنْهَا جَمِيعًا بَعْضُكُمْ لِبَعْضٍ عَدُوٌّ فَإِمَّا يَأْتِيَنَّكُم مِّنِّي هُدًى فَمَنِ اتَّبَعَ هُدَايَ فَلَا يَضِلُّ وَلَا يَشْقَىٰ ﴿١٢٣﴾ وَمَنْ أَعْرَضَ عَن ذِكْرِي فَإِنَّ لَهُ مَعِيشَةً ضَنكًا وَنَحْشُرُهُ يَوْمَ الْقِيَامَةِ أَعْمَىٰ﴿١٢٤﴾ قَالَ رَبِّ لِمَ حَشَرْتَنِي أَعْمَىٰ وَقَدْ كُنتُ بَصِيرًا ﴿١٢٥﴾ قَالَ كَذَٰلِكَ أَتَتْكَ آيَاتُنَا فَنَسِيتَهَا وَكَذَٰلِكَ الْيَوْمَ تُنسَىٰ ﴿١٢٦﴾وَكَذَٰلِكَ نَجْزِي مَنْ أَسْرَفَ وَلَمْ يُؤْمِن بِآيَاتِ رَبِّهِ وَلَعَذَابُ الْآخِرَةِ أَشَدُّ وَأَبْقَىٰ ﴿١٢٧﴾ [طه: 123 – 127 ] މާނައީ: “އެއިލާހު ވަޙީ ކުރެއްވިއެވެ. ތިޔަދެކަނބަލުން އެކުގައި ސުވަރުގެއިން (ބިމަށް) ފައިބައިވަޑައިގަންނަވާށެވެ! ތިޔަބައިމީހުންގެ އެއްބަޔަކު އަނެއްބަޔަކަށް ޢަދާވާތްތެރިން ކަމުގައއިވާ ޙާލުގައެވެ. ފަހެ، ތިމަންއިލާހު ޙަޟުރަތުން ތިޔަބައިމީހުންނަށް ތެދުމަގެއް އަތުވެއްޖެނަމަ، ދެން ތިމަންއިލާހުގެ ތެދުމަގަށް ތަބަޢަ ވެއްޖެމީހާ (ދަންނާށެވެ!) ފަހެ، އެމީހަކު މަގުފުރެދިގެނެއް ނުދާނެތެވެ. އަދި އަބާއްޖަވެރިއެއްވެސް ނުމެވާނޭމެއެވެ. އަދި ތިމަންއިލާހުގެ ޛިކުރުން (އެބަހީ ޤުރުއާނުން) ފުރަގަސްދީފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށްއޮތީ، ދަތި ދިރިއުޅުމެކެވެ. އަދި ޤިޔާމަތް ދުވަހުން އެމީހަކު ކަނުމީހެއްގެ ގޮތުގައި މަޙުޝަރަށް ފޮނުއްވާހުށީމެވެ. އެމީހާ ދަންނަވާނެތެވެ. އަޅުގެ ވެރިރައްބެވެ! ކަނުމީހެއްގެ ގޮތުގައި މިއަޅާ މަޙުޝަރަށް ފޮނުއްވީ ކީއްވެތޯއެވެ؟ ހަމަކަށަވަރުން، ލޮލަށްފެންނަ މީހަކު ކަމުގައި (ދުނިޔެމަތީގައި) މިއަޅާވީމެވެ. އެއިލާހު ވަޙީ ކުރައްވާނެތެވެ. ހަމައެފަދައިން ތިމަން އިލާހުގެ އާޔަތްތައް ކަލެޔާ ހަމަޔަށްއައެވެ. ފަހެ، އެއާޔަތްތައް ކަލޭ ހަނދާން ނައްތައިލީމުއެވެ. ހަމައެފަދައިން، މިއަދު ކަލޭގެމަތިން ހަނދާން ނައްތައިލެވޭނެތެވެ. އަދި (އުރެދުމުގައި) ހައްދުފަހަނަޅައިގޮސް، އަދި އޭނާގެ ވެރި ރައްބުގެ އާޔަތްތަކަށް އީމާން ނުވިމީހާއަށް، ތިމަން އިލާހު ޖަޒާދެއްވަނީ އެފަދައިންނެވެ. އަދި ހަމަކަށަވަރުން، އާޚިރަތުގެ ޢަޛާބު މާގަދައެވެ. އަދި ދެމިހުރުން މާބޮޑުމެއެވެ.”\nތެދުމަގަށް ތަބަޢަވެއްޖެ ހިނދެއްގައި އަބާއްޖަވެރިއެއް ނުވާނެއެވެ. މާތް ﷲ ވަޙީކުރައްވާފައިވެއެވެ. فَمَنِ اتَّبَعَ هُدَايَ فَلَا يَضِلُّ وَلَا يَشْقَ މާނައީ: ”ދެން ތިމަންރަސްކަލާނގެ ތެދުމަގަށް ތަބަޢަވެއްޖެމީހާ (ދަންނާށެވެ!) ފަހެ، އެމީހަކު މަގުފުރެދިގެނެއް ނުދާނެތެވެ. އަދި އަބާއްޖަވެރިއެއް ވެސް ނުމެވާނޭމެއެވެ.“\nއަނިޔާވެރި ކަމުގެ ސަބަބުން އެއްވެސް ކަމެއް ޙާޞިލެއް ނުވާނެއެވެ. އަނިޔާ ލިބޭ މީހާގެ ދުޢާއިން ހުރިހާ އެއްޗެއް ގެއްލިދަނީއެވެ.


Avahah hiken beynun nama kasrathu kuranvee hendhunu naasthaa negumuge kurin\nފޭޑި / ސިއްހަތު\n20 އޮކްޓޯބަރ 20190ކޮމެންޓް\nއަވަހަށް ހިކެން ބޭނުންނަމަ ކަސްރަތު ކުރަންވީ ހެނދުނު ނާސްތާ ނެގުމުގެ ކުރިން\nރަނގަޅު ސިއްހަތެއްގައި ހުރުމަކީ ތިމާގެ ދިރިއުޅުން އުޖާލާކޮށްދޭ ކަމެކެވެ. ގިނައިން ހެލިފެލިވެ އުޅެ، ގަވާއިދުން ކަސްރަތު ކުރުމަކީ، އިންސާނާ ތަފާތު ބަލިމަޑުކަމުން ސަލާމަތްވެ، ދުޅަހެޔޮ ސިއްހަތެއްގައި ހުރުމުގެ ބިންގަލެއްވެސް މެއެވެ. ހަރަކާތްތެރި ދިރިއުޅުމަކުން އުފާވެރިކަމާއި ހިތްހަމަޖެހުން ވެސް ގެނުވައިދީ، ހާސްކަމާއި އުދާސްތަކާއި ބޭކާރު ފިކުރުތަކުން ވެސް މީހާ ދުރުކޮށް ދެއެވެ.\nކަސްރަތުކުރަންވީ އެންމެ ރަނގަޅު ވަގުތަކާމެދު ގިނަ ބަޔެއްގެ ހިތުގައި ސުވާލު އުފެދޭނެ ކަން ޔަގީނެވެ. ކަސްރަތު ކުރުން އެންމެ ރަނގަޅީ ފަތިހުގައި ކަމަށް އެއް ބަޔަކު ބުނާއިރު އަނެއް ބަޔަކު ބުނަނީ އެންމެ ރަނގަޅު ވަގުތަކީ ހަވީރުކަމުގައެވެ.\nފަހުގެ ދިރާސާތަކުން ދައްކާ ގޮތުން ހެނދުނު ނާސްތާ ނެގުމުގެ ކުރިން ކަސްރަތު ކުރާނަމަ ހަށިގަނޑުން ދެ ގުނަ ސަރުބީ ވިރޭނެ އެވެ. އެހެންކަމުން ސައިންސްވެރިންގެ ލަފާ އަކީ އަވަހަށް ހިކެން ބޭނުންނަމަ ހެނދުނުގެ ނާސްތާގެ ކުރިން ކަސްރަތު ކުރުމެވެ.\nހެނދުނުގެ އެ ވަގުތުގައި ކަސްރަތުކޮށް އުޅޭނަމަ ލޭގައި ހުންނަ ހަކުރުގެ މިންވަރު ރަނގަޅު މިނެއްގައި ހުރުމަށް އެހީވެދީ ހަކުރު ބަލި ޖެހުމާއި ހިތުގެ ބަލިތައް ޖެހުމުން ދުރުކޮށްދެއެވެ.\nއަދި ހެނދުނު ނާސްތާގެ ކުރިން ކަސްރަތު ކުރާނަމަ ލެއިން ގްލުކޯޒް "އެބްޒޯބް" ކޮށްދޭ ހޯމޯން ކަމަށްވާ "އިންސިއުލިން" ގެ ހަރަކާތްތައް ރަނގަޅުވެ އަވަސް މުއްދަތެއްގެ ތެރޭގައި ހިކެން އެހީވެދޭނެއެވެ.\nހަމަ އެހެންމެ އެގަޑީގައި ކަސްރަތު ކުރުމަކީ ލެއިން މަސްތަކަށް ގްލުކޯޒް ފޯރުކޮށްދޭ ޕްރޮޓީން ގެ މިންވަރު ވެސް އިތުރުވުމަށް މަގުފަހިކުރުވާ ކަމެކެވެ.\nވަރުންގެ ކައިވެންޏާ ބެހޭ ގޮތުން ދެކެވެނީ ދޮގު ވާހަކަތަކެއް: ޑޭވިޑް\n13 މިނެޓު ކުރިން\nސާރާ އެންމެ ގިނައިން ސްޓޯކް ކުރަނީ ކާކާކަން އިނގޭތަ؟\nވެލި ބަރުކޮށްގެން ރަސްގެތީމަށް ދަތުރުކުރާ ދޯންޏެއް އަޑިއަށް ދަނީ\nޓީއެމްއޭ އަށް ސީޕްލޭން ޓާމިނަލް ދޭން ދެކޮޅު އިސް ދެ މުވައްޒަފުން ވަކިކޮށްފި\nހުޅުމާލޭގައި ގެންގުޅޭ ޑިންގީތައް އަޅަން އެހެން ސަރަހައްދެއް ހާއްސަކޮށްފި


Gedhoru ge kuli aguheyo kuran mi hahllu kihineh vaane?\nގެދޮރުގެ ކުލި އަގު ހެޔޮ ކުރަން މިގޮތް ކިހިނެތް ވާނެ؟\nގުޅީފަޅުގައި އަޅާފައި ހުރި ފްލެޓްތަކެއް.\nއަމިއްލަ ކުންފުންޏަކުން ހުޅުމާލޭގައި އިމާރާތް ކުރަމުން އަންނަ އެޕާޓްމަންޓް ކޮމްޕްލެކްސް އަކުން ވިއްކާ ތިން ކޮޓަރީގެ އެޕާޓްމަންޓެއްގެ ޖުމްލަ އަގަކީ އެވްރެޖްކޮށް ތިން މިލިއަން ރުފިޔާ އާއި ހަތަރު މިލިއަން ރުފިޔާއާ ދެމެދެވެ. ރާއްޖޭގެ ރިއަލް އެސްޓޭޓް ބާޒާރުގައި މިހާރު ކަންކަން ހަމަޖެހިފައިވާ ގޮތުން، އެވަރުގެ ފްލެޓެއް ގިނަ މީހުންނަށް މިލްކް ކުރެވެން އޮތީ ވެސް 500،000 ރުފިޔާއަށް ވުރެ ބޮޑު ޑައުންޕޭމަންޓެއް ބޭންކަށް ދައްކައިގެން ބޭންކް ލޯނެއްގެ ތެރެއިން އެވެ. ދިގު ޒަމާންތަކެއް ވަންދެން ބޯހިޔާވަހިކަމެއް ނުލިބި މި ކުޑަކުޑަ މާލޭގައި ގަނަތެޅެން ޖެހިފައިވާ އެތައް ނިކަމެތި ރައްޔިތުންނަކަށް އޮތް މާޔޫސް ކަމަކީ މިއީ އެވެ. މި ނިޒާމް ހަމަޖެހިފައި އޮތް ގޮތުން، ފްލެޓް ގަންނަން ބޭންކް ލޯނެއް ހޯދަން ޖެހޭ ހިސާބުން ވެސް އަމިއްލަ ގެދޮރެއް ހޯދުމަށް ދެކޭ ހުވަފެނަށް މި އޮތީ ހުރަސްއެޅިފަ އެވެ. މީގެ ވަރަށް ފުރިހަމަ މިސާލަކީ، ޓާޓާ ފްލެޓްތައް ލިބުނު އެތައް ބަޔަކަށް ލޯނު ނެގޭނެ ފަދައެއް ނެތިގެން އެންމެ ފަހުން އެ ފްލެޓްތައް ސަރުކާރުން ވިއްކާލަން ޖެހުނީ އެވެ. އެހެންވީމާ، ބޮޑެތި އުސް ފްލެޓް އިމާރާތްތައް ހިއްލާލުމަކުންނެއް ގެދޮރުވެރިކަމުގެ މައްސަލައަށް އަދި ހައްލެއް ހޯދައިދެވުނީ ކަމަށް ބަލާނެ ފުރުސަތެއް ނެތެވެ. މާލޭގެ ކުލިތައް އަތް ނުފޯރާ ފަށަން އަރައިގެން ގޮސްފައި ވަނީ ވެސް ރިއަލް އެސްޓޭޓް މާކެޓްގެ ޑިމާންޑް ކުޑަކުރަން ސަރުކާރުތަކަށް އެކަށީގެންވާ ފިޔަވަޅުތަކަށް މިހާތަނަށް ވެސް އެޅިފައި ނުވާތީ އެވެ.\nތަންތަނުގެ ކުލިތައް އަތް ނުފޯރާ ފަށަށް މިދިޔަ އަހަރުތަކުގެ ތެރޭގައި އުފުލިފައިވަނީ މާލޭ ސަރަހައްދުގެ ހައުސިންއަށް އޮތް ޑިމާންޑާ އެއްވަރަށް ފްލެޓް އިމާރާތްތައް ނޭޅިގެން ކަމަށް ބަލާނެ ޖާގަވެސް އެބަ އޮތެވެ. އެކަމަކު މިހާރު ހާލަތު ބަދަލުވެ މާލޭގައި އަމިއްލަ ފަރާތްތަކުން ހަދާ އެޕާޓްމަންޓް އިމާރާތްތައް ވެސް އެތައް ގުނައެއް ގިނަވެއްޖެ އެވެ. އަދި ހުޅުމާލޭގައި އަމިއްލަ އެތައް ކުންފުންޏަކުން ފްލެޓް އިމާރާތްތައް އަންނަނީ ފައްކާ ކުރަމުން އެވެ. މީގެ އިތުރަށް ސަރުކާރުން ވަނީ ހުޅުމާލޭގައި ބޯހިޔާވަހިކަމުގެ ބޮޑު މަޝްރޫއެއް ފަށައި އެތައް ހާސް ފްލެޓް ހިމެނޭ ޓަވަރުތަކެއް އަޅަން ނިންމައިފަ އެވެ. މިދިޔަ ދެތިން އަހަރެއްގެ ތެރޭގައި ރިއަލް އެސްޓޭޓް މާކެޓްގައި ވިއްކާ ފްލެޓްތައް ގިނަވަމުން ދިޔަ ނަމަވެސް ގެދޮރުވެރިކަމުގެ އަގު ނުހިފެހެއްޓި މަތިވަމުން ދިޔުމަކީ ބޮޑު ސުވާލެކެވެ. އެކަމަކު އެހެން ވާން ޖެހޭ ސަބަބު ހޯދައިގަންނަން މިހާތަނަށް ވެސް އެކަށީގެންވާ ދިރާސާއެއް ކުރެވިފައެއް ނުވެ އެވެ. ހަމައެކަނި ލަފާކުރުމަކަށް ބަލާ ނަމަ ބޯހިޔާވަހިކަމަށް ދިމާވެފައިވާ އެންމެ ބޮޑު މައްސަލައަކީ ގެދޮރުވެރިކަން ލިބިގަތުމަށް ގިރާކުރަން ޖެހޭ ހުރަސްތައް ބޮޑުވުމެވެ.\nގެދޮރުވެރިކަމުގެ ލޯނެއް ހޯދުމަށް ބޭންކަށް ދައްކަން ޖެހޭ އިކުއިޓީ ބޮޑުވުމަކީ އެންމެ ބޮޑު މައްސަލަ އެވެ. ކިތަންމެ ރަނގަޅު މުސާރައެއް ލިބޭ މީހަކަށް ވިޔަސް ފްލެޓް ގަންނަން ނަގާ ލޯނުގެ އިކުއިޓީއަށް ދައްކަން ޖެހޭ ފައިސާގެ އަދަދު ބޮޑުވުމުގެ ސަބަބުން އޮންނަނީ ފްލެޓެއް މިލްކް ކުރަން ހޯމް ލޯނެއް ހޯދުން ނުވާނެ ކަމަކަށް ވެފަ އެވެ. ރާއްޖޭގެ މާކެޓްގައި ފްލެޓްތަކުގެ އަގު ދެ މިލިއަން ރުފިޔާ އާއި ހަތަރު މިލިއަން ރުފިޔާއާ ދެމެދުގައި ހުރި އިރު ހަތަރު މިލިއަން ރުފިޔާގެ ފްލެޓަކަށް އިކުއިޓީއަށް 750،000 އެއްހާ ރުފިޔާ ދައްކަން ޖެހެ އެވެ. އަދި ދެ މިލިއަން ރުފިޔާގެ ލޯނަކަށް ވެސް 450،000 ރުފިޔާވަރު އިކުއިޓީއަށް ދައްކަން ޖެހެ އެވެ. މިވަރުގެ ބޮޑު އަދަދެއް ދައްކައިގެން ހޯމް ލޯނެއް ނެގޭނެ ވަރުގެ ތިބޭނީ ވަރަށް މަދު ބަޔެކެވެ. އަމިއްލަ ބޯހިޔާވަހިކަމެއް ހޯދުން މި ހިސާބުން ވެސް މި ވަނީ ހުވަފެނަކަށް ވެފަ އެވެ. އެހެންވިއްޔާ އެކަމަށް އޮތް ހައްލަކީ ކޮބައި ހެއްޔެވެ؟\nސަރުކާރުން މިހާރުވެސް ވަނީ "އެފޯޑެބުލް ލޯން ސްކީމް"ގެ ނަމުގައި އެމްއެމްއޭ އިން ގެރެންޓީ ދޭގޮތަށް އިކުއިޓީގެ ގޮތުގައި ކުޑަ އަދަދެއް ދައްކައިގެން ލޯނު ހަމަޖެހޭ ސްކީމެއް ތައާރަފްކޮށްފަ އެވެ. ހަމައެކަނި ގާކޮއްޓާއި ކުރީގެ އަރަބިއްޔާ ބިމުގައި ޓާޓާ ކުންފުނިން ހަދާފައިވާ ފްލެޓްތައް ގަންނަން ސަރުކާރުން ތައާރަފްކޮށް ދިން މި ލޯނުގެ ތެރެއިން އިކިއުޓީގެ ގޮތުގައި އެންމެ ކުޑަވެގެން ޖުމްލަ ލޯނުގެ ފަސް ޕަސެންޓް ބޭންކަށް ދައްކަން ފުރުސަތު ލިބެ އެވެ. އެޗްޑީސީ އިން މި ފްލެޓްތައް ވިއްކަން އެންމެ ފަހުން އިއުލާން ކުރި އަގު ކަމަށްވާ، ދެ މިލިއަން ރުފިޔާ ނަމަ ފްލެޓް ގަންނަން އިކުއިޓީގެ ގޮތުގައި ދައްކަން ޖެހޭނީ 100،000 ރުފިޔާ އެވެ. އެކަމަކު މި ސްކީމްގެ ބޭރުން ބޭންކްތަކުން ދޫކުރާ އާންމު ހޯމް ލޯން ނަގާ ނަމަ އިކުއިޓީގެ ގޮތުގައި އެންމެ މަދުވެގެން ވެސް 20 ޕަސެންޓް ދައްކަން ޖެހެ އެވެ. އެއީ ދެ މިލިއަަން ރުފިޔާގެ ފްލެޓެއްގެ ލޯނަށް އެންމެ މަދުވެގެން ވެސް ހަތަރު ލައްކައެއްހާ ރުފިޔާ ދައްކަން ޖެހެ އެވެ. މިއީ އާންމު މީހަކަށް ކެރިކުޅަދާނަ އަދަދެއް ހެއްޔެވެ؟ އެހެން ވިއްޔާ ހައްލަކީ ކޮބައި ހެއްޔެވެ؟ ބޭންކުން ދޫކުރާ ހޯމް ލޯނުން ގަންނަ ފްލެޓް ލޯނު އަދާކޮށް ނިމެންދެން ބޭންކްގައި ރަހުނުކުރާއިރު، އަދި އިތުރު އިކުއިޓީއެއް އެ ލޯނު ހޯދުމަށް ދައްކަން ޖެހުމަކީ އިންސާފެއް ހެއްޔެވެ؟\nބޭންކިން ސެކްޓަރުގައި ގިނަ ދުވަހު މަސައްކަތް ކުރައްވާފައިވާ އޮފިޝަލަކު މި ސުވާލުތަކަށް ދެއްވީ ވަރަށް ކުރު ޖަވާބެކެވެ. އޭނާ ވިދާޅުވާ ގޮތުގައި، ހޯމް ލޯންތަކުގެ އިކުއިޓީއެއް ބަހައްޓަން އުސޫލު އެކުލަވާލަން ޖެހިފައި ވަނީ މީގެ ކުރިން ބޭންކުން ދޫކޮށްފައިވާ އެކި އެކި ލޯނުތައް ދެއްކުމުގައި ދިވެހިން ފަރުވާ ކުޑަކޮށްފައި ވުމުން ބޭންކަށް ގެއްލުން ވުމުގެ ރިސްކް ބޮޑުވެފައި އޮތުމުން އެވެ. އަދި ލޯނު ނުދެއްކޭ ހާލަތެއްގައި ރަހުނުކޮށްފައި ހުންނަ ފްލެޓް ވިއްކާލުމަކީ ޝަރުއީ ދާއިރާގެ ތެރެއިން ކުރަން ޖެހޭ ކަމަކަށްވާ އިރު އެ މައްސަލަތައް ކޯޓުތަކުގައި ދިގުލައިގެން ދިޔުމުގެ ފުރުސަތު އޮތުމަކީ ވެސް އޭގެ ސަބަބެއް ކަމަށް އޭނާ ވިދާޅުވި އެވެ. އެހެން ވީމާ ހައްލަކީ ކޮބައި ހެއްޔެވެ؟\nރާއްޖޭގެ އަވަށްޓެރި ގައުމުތައް ކަމަށްވާ ސްރީލަންކާ އަދި އިންޑިއާ ފަދަ ގައުމުތަކުގައި އެކަށީގެންވާ ރަނގަޅު މުސާރައެއް ނޫނީ އާމްދަނީއެއް ލިބޭ ނަމަ ނޫނީ އެ މީހެއްގެ ކްރިޑިޓް ހިޒްޓްރީއަށް ބަލައި އިކުއިޓީއެއް ނުބަހައްޓާ ހޯމް ލޯން ދޭނެ ހާއްސަ ޑިވަލޮޕްމަންޓް ބޭންކްތައް ވަނީ އެކުލަވާލައިފަ އެވެ. އެހެން ކަމުން، މިކަހަލަ ވަރަށް ގިނަ ގައުމުތަކުގައި އަލަތު ކައިވެންޏާ އެކުވެސް ފްލެޓް ލިބޭނެ އިންތިޒާމް އޮންނަނީ ހަމަޖެހިފަ އެވެ. މިފަދަ ލޯންތައް ހަމަޖައްސައިދޭން މިފަދަ ޑިވަލޮޕްމަންްޓް ބޭންކްތަކުން ނަގަނީ ވަރަށް ވެސް ކުރު މުއްދަތެކެވެ. އާންމުކޮށް ހަފްތާއެއްހާ ދުވަހެވެ. ހަމައެކަނި ލޯނުގެ އިދާރީ ފީއަށް ކޮންމެވެސް ކުޑަފީއެއް ދައްކާލަން ޖެހިދާނެ އެވެ. އެހެން ވީމާ، ރާއްޖޭގައި ވެސް މިކަހަލަ އުސޫލެއް ހަމަޖައްސައި ނުދެވެންވީ ސަބަބެއް ނެތެވެ. މީގެ ކުރިން ހޯމް ލޯނުގައި ހުރި ބޮޑެތި އިންޓަރެސްޓް ރޭޓްތައް ކުޑަކޮށްފި އެވެ. އެހެން ނަމަވެސް ހޯމް ލޯނު އަސްލު ބޭނުންވާ މީހާއަށް އަތްފޯރާ ފަށަށް ނައިސްގެން އުޅޭ މައްސަލައަށް އަދިވެސް ހައްލެއް ހޯދައެއް ނުދެވެ އެވެ. ނަތީޖާއަކަށް ވަނީ ގެދޮރިވެރިކަމުގެ މައްސަލަ ހައްލު ނުވެ ސަރުކާރުން އެކަމަށް އިންތިހާއަށް ހަރަދު ކުރަން ޖެހުމެވެ.\nރިއަލް އެސްޓޭޓް ދާއިރާގެ ސަޕްލައި އިންތިހާއަށް އިތުރުވެފައި އޮތަސް ގެދޮރުގެ އަގު ހެޔޮ ނުވެގެން އުޅެނީ އެންމެ ބޮޑު ސަބަބަކަށް ވެސް ވަނީ އެ މާކެޓްގެ ތެރޭގައި މަދު ބަޔަކު އުޅޭތީ އެވެ. އެޕާޓްމަންޓް ވިއްކަން ވެސް އަދި ގަންނަން ވެސް ތިބެނީ މަދު ބަޔެކެވެ. ނަތީޖާއަކަށް ވަނީ އެއް ބަޔަކު ކޮންޓްރޯލް ކުރާ އެއްޗަކަށް މާކެޓް ބަދަލުވުމެވެ. އެ ކަންކަމަށް ރާއްޖޭގައި ހުރި ކޮމާޝަލް ބޭންކްތަކަށް ލުޔެއް ހޯދައި ދެވޭނެހެނެއް ހިއެއް ނުވެ އެވެ. އޭގެ ބަދަލުގައި ގެދޮރުވެރިކަމުގެ މައްސަލަ ހައްލު ކުރުމަށް ހާއްސަކޮށް ޑިވަލޮޕްމަންޓް ބޭންކެއް އުފެއްދުން ނޫނީ ގައުމީ ބޭންކް ބީއެމްއެލް އިން އެކަމަށް ހާއްސަ ވިންގެއް އުފައްދައިގެން އެކަން ކުރަން އުޅެފި ނަމަ ގެދޮރުވެރިކަމުގެ މައްސަލަ ހައްލު ކުރެވިދާނެ އެވެ. ލޯނުގެ އިކުއިޓީގެ އަދަދު މިހާރު ހުރި ބޭންކްތަކަށް ކުޑަ ނުކުރެވިގެން އުޅެނީ ކޮމާޝަލް އުސޫލުން އެ ބޭންކްތައް ހިންގަން ޖެހޭތީ އެވެ. އެކަމަކު ޑިވަލޮޕްމަންޓް ބޭންތަކަކީ ވަކި މަގުސަދެއް ހާސިލް ކުރުމަށް އުފައްދާ އެ މަގުސަދުގައި ބޭންކިން މުއާމަލާތްތައް ހިންގާނެ ބޭންކްތަކެކެވެ. ކޮމާޝަލް ބޭންކްތަކުގެ ބޮޑު ފައިދާ ހޯދަން ޓާގެޓް ކުރިއަސް ޑިވަލޮޕްމަންޓް ބޭންކްތަކުން މަސައްކަތް ކުރާނީ ތަރައްގީގެ ވަކި ކަންކަން ހާސިލް ކުރުމަށެވެ. ޑިވަލޮޕްމަންޓް ބޭންކެއްގެ ތެރެއިން ގެދޮރުގެ ލޯނު ދޫކުރަން ފެށުމުން އޭގެ ޒާތުގައި މާކެޓްގައި އަގުތައް ތިރިވެގެން ދިޔުމުގެ ފުރުސަތު އޮންނާނެ އެވެ. އެއީ ކޮންމެ ބަޔަކަށް ވެސް ގެދޮރު ގަންނަން ލޯނު ހޯދުން ދެން ބޮޑު ކަމަކަށް ނުވާނެތީ އެވެ. ރާއްޖޭގެ ގެދޮރުވެރިކަމުގެ މައްސަލައިގައި ހައްލު ހޯދަން މިވެސް މުހިންމު ކަމެކެވެ. ގެދޮރުވެރިކަމުގެ މައްސަލައަށް ހައްލު ހޯދަން ބޮޑެތި ޓަވަރުތައް އެޅުމުގެ ކުރިން ސަރުކާރުން މިކަމާ ވިސްނާނީ ކޮން އިރަކުން ހެއްޔެވެ؟


Sleeping | Mihaaru\nއިކޮނޮމީ ކްލާހުގައި އަރާމުކޮށް ނިދޭ ގޮތަށް ޕޮޑްތަކެއް\nމަތިންދާބޯޓްތައް ފަރުމާކޮށްފައި ހުންނަ ގޮތުން ސީޓްތަކުގައި ނިދައިލުމަކީ އެހާ ފަސޭހަ ކަމެއް ނޫނެވެ. މިކަމަށް އެކި ފެންވަރުގައި އެކި އެއާލައިންތަކުން އަންނަނީ ހައްލުތައް ހޯދައިދޭން ހުއްޓުމެއް ނެތި މަސައްކަތްކުރަމުންނެވެ.\nވަޒީފާ އަކީ ނިދުން، މުސާރަ އަކީ 100،000 ރުޕީސް\nއިންޑިއާގެ ކުންފުންޏަކުން ތައްޔާރުކޮށްފައިވާ ގޮދަޑިއެއް ޓެސްޓްކުރުމުގެ ގޮތުން އިންޓާންއެއްގެ ގޮތުގައި ތިން މަސް ދުވަސް ވަންދެން އޭގައި ނިދާނެ ބަޔަކު ހޯދަން އިއުލާންކޮށްފި އެވެ.\nއަންހެނުންނަށް ނިދި މަދުވާ ނަމަ ކަށި ފީވުން އަވަސްވޭ\nއިއްދައިން ކެނޑުމަށް ފަހު އެކަށީގެންވާ ވަރަށް ނިދި ނުލިބޭ ނަމަ ކަށީގެ ބާރު ދަށްވުން ނުވަތަ ކަށި ފީވުމުގެ މައްސަލަ އަވަސްވާ ކަމަށް ދިރާސާއަކުން ދައްކައިފި އެވެ.\nރަނގަޅަށް ނިދިޔަސް ލޯ ވަރުބަލިވެފައި: ކީއްވެ؟\nރޭގަނޑު އަށެއްކަ ގަޑިއިރު ނިދާާފައި ހޭލައިގެން އަންނަ ތަނުން، އަދިވެސް ތިޔަ ހުރީ ނިދާފައި ނޫންހޭ، ނިދި ހަމަ ނުވެޔޭ މީހުން ބުނޭ ދޯ އެވެ. ކިތަންމެ ރަނގަޅަށް ނިދާފައި ހޭލިޔަސް ލޯ...\nއަނގަމަތީގައި ޓޭޕް އަޅައިގެން ނިދާ ލަވަކިޔުންތެރިއެއް\nނިދަންވީ އަނގަމަތީގައު ޓޭޕް އަޅައިގެންނޭ ބުނެފި ނަމަ ބައެއް މީހުންނަށް އެކަން ޖޯކަކަށް ވެދާނެ އެވެ. އެކަމަކު އިންޑޮނީޝިއާގެ މަޝްހޫރު ލަވަކިޔުންތެރިޔާ އެންޑީން އާއި އާއިލާ ނިދަނީ އަނގަމަތީގައި ޓޭޕް އަޅައިގެންނެވެ. އުމުރުން 33 އަހަރުގެ ލަވަކިޔުންތެރިޔާ އާއި އޭނާގެ ފިރިމީހާ އާއި ދެ އަހަރުގެ ދަރިފުޅު އަނގަމަތީގައި ޓޭޕް އަޅައިގެން...\nހަމަ ނިދި ލިބޭ ނަމަ އުރަމަތީ ކެންސަރާ ދުރުކޮށްދޭ\nރަނގަޅަށް ނިދައި ފަތިހު ހޭލާ އަންހެނުންނަށް އުރަމަތީ ކެންސަރުގެ ނުރައްކާ ކުޑަ ތަންކޮޅެއް ދަށްވާ ކަމަށް ދިރާސާއަކުން ދައްކައިފި އެވެ.\nގެއްލުނު އެއާޕޮޑް ބަނޑުގައި\nއެއާޕޮޑް ޖަހައިގެން އޮއްވައި ނިދުމަކީ ހަމަ އާދައިގެ ކަމެކެވެ. އެކަމަކު ނިދާ ހޭލެވުނު އިރު އެއާޕޮޑް ދިރުވާލެވިފައިވާ ނަމަ އެއީ އާދައިގެ ކަމަކަށް ނުވާނެ އެވެ. އެކަމަކު ޓައިވާން މީހަކަށް މިކަން ދިމާވެއްޖެ އެވެ.\nމޫން މިލްކް ބޮއެގެން ފަސޭހައިން ނިދޭތަ؟\nއިންސްޓަގްރާމާއި ޕިންޓްރެސްޓްގެ ޕޭޖްތަކުން މިހާރު އެންމެ ގިނައިން ފެންނަ އެކައްޗަކީ ރީތި ކުލަ ކުލައިގެ މޫން މިލްކްގެ ޖޯޑުތަކާއި ތަށިތަކެވެ. އަދި މިއީ އާދައިގެ ލާޓޭ އަށް ވުރެ މާ ފޭންސީ ބުއިންތަކެކެވެ. ހޫނުކޮށް ހުންނަ ކިރު ތައްޓެއްގެ ތެރެއަށް، ފައިދާހުރި އަޔުވެދިކް ރަހަތައް ހިމަނައިގެން ތައްޔާރުކުރާ ބުއިންތަކަކީ ނިދި ނައިސްގެން...\nނުނިދިފައި ނޯވެ ކޮންމެވެސް ކަމެއް ކޮށްލާ!\nކޮންމެހެން އަށް ގަޑިއިރު ނިދަން ޖެހޭ ހެއްޔެވެ؟ ޓީވީ ބަލަން އޮވެގެން ނިދާލަން ކިހާ އަރާމު ހެއްޔެވެ؟ ގަޑި އެލާމްވުމުން "ސްނޫޒް" ކޮށްލީމާ އެ އަންނަނީ މާ އަރާމު ނިންޖެއް ނޫންހެއްޔެވެ؟\nMarch 05, 2019 1\nމުޅި ހަފުތާގައި ގެއްލުނު ނިދި ހޯދަން ހަފުތާ ބަންދުގައި ގިނައިރު ނިދުމަކުން ކުރާނެ ފައިދާއެއް ނެތް ކަމަށް ދިރާސާއަކުން ދައްކައިފި އެވެ.\nރޭގަނޑު ކަސްރަތުކުރުމުން ނިދަން އުނދަގޫވާނެތަ؟\nމަސައްކަތާ ހެދި ހެނދުނު ނުވަތަ ހަވީރު ވެސް ކަސްރަތަށް ވަގުތު ހުސްކުރުމަކީ ވަރަށް ގިނަ މީހުންނަށް ދަތި ކަމެކެވެ. އެކަމަކު އާންމު ވިސްނުމަކީ ރޭގަނޑު ޖިމަށް ގޮސް ކަސްރަތުކުރާ ނަމަ ނިދަން އުނދަގޫވެ، ހަމަ ނިދި ނުލިބުމެވެ.\nކޯޓެއްގައި މައްސަލަ ބަލަން އިން ގާޒީއަކަށް ނިދިއްޖެ\nއިނގިރޭސި ވިލާތުގެ ކޯޓެއްގައި އަޑުއެހުން ކުރިއަށް ދަނިކޮށް ގާޒީ އަށް ނިދި ޖެހުނު މައްސަލައެއް ހޫނުވެ އެންމެ ފަހުން ގާޒީ މާފަށް އެދިވަޑައިގެންފި އެވެ.\nހިތަށް ނިދި މުހިންމު، މަދުވެގެން ހަ ގަޑިއިރު ނިދާތި\nހިތުގެ ސިއްހަތަށް ނިދި ވަރަށް މުހިންމު ކަމަށާއި އެންމެ މަދުވެގެން ހަ ގަޑިއިރު ނިދަން ޖެހޭނެ ކަމަށް އާ ދިރާސާއެއްގައި ބުނެފި އެވެ.\nރަނގަޅަށް ނިދާ ކުދިންގެ ބަރުދަން ރަނގަޅުވޭ\nކުޑަކުދިން ރޭގަނޑު ވަކި ވަގުތެއްގައި ނިދަން އާދަކޮށް އެކަށީގެންވާ ވަރަށް ނިދުމަކީ އެ ކުދިން އެކަށީގެންވާ ބަރުދަނެއްގައި ހުރުމަށް އެހީއަކަށްވާ ކަމަށް ދިރާސާއެއްގައި ބުނެފި އެވެ.\nނިދި މަދުވި ވަރަކަށް ޖަންކް ފުޑް ކާހިތްވާނެ\nރޭގަނޑުގެ ނިދި ހަމަޔަށް ނުލިބި ހުންނަ ދުވަހެއް ނަމަ ޑޯނަޓް ފަދަ ކާނާ ކާހިތްވާކަން ފާހަގަވޭ ހެއްޔެވެ؟ އާ ދިރާސާއެއްގައި ބުނަނީ އެންމެ ރެއެއްގެ ނިދި ގެއްލުނަސް ޖަންކް ފުޑަށް ޝައުގުވެރިކަން އިތުރުވެގެންދާ ކަމަށެވެ. އެހެންވެ މިއީ ބަރުދަން އިތުރުވެ ސިއްހަތަށް ގެއްލުން ހުރި ކަމަކަށްވެ އެވެ.\nނިދުމުގެ ހަތަރު ގަޑިއިރު ކުރިން ކަސްރަތުކޮށްލާ!\nއާންމުކޮށް ގިނަ މީހުން ކަސްރަތު ކުރާ ވަގުތަކުގެ ގޮތުގައި ފާހަގަކުރެވެނީ ހެނދުނާއި ހަވީރާއި ރޭގަނޑު އިރާކޮޅުގެ ވަގުތެވެ. އެހެންވެ ސުވާލަކީ މި ނޫން ވަގުތެއްގައި ކަސްރަތު ކުރުން ކިހިނެއް ވާނެ ހެއްޔޭ އެވެ؟\nނިދުމުގެ ވަކި ގަވާއިދެއް ކުދިންނަށް ވަރަށް މުހިއްމު\nފުރާވަރުގައި ދުޅަހެޔޮ ބަރުދަނެއްގައި ހުރުމަށްޓަކައި ކުދިންނަށް އެންމެ ކުޑައިރުއްސުރެ ވެސް ގަވާއިދުން ހަމަ ނިދި ބޭނުންވާކަން އާ ދިރާސާއަކުން އެނގިއްޖެ އެވެ.\nތިން އަހަރު ވަންދެން ދަރިފުޅު ނިންދަވަންވީ ކްރިބްގައި\nއަހަރު ވެސް ނުވާ ތުއްތު ދަރިފުޅު އެމީހުންގެ ގާތުގައި ބާއްވައިގެން ނޫނީ ނިންދަވަން ބޭނުން ނުވާ މައިން އުޅެ އެވެ. އޭގެ ސަބަބުން ލިބޭ ފައިދާތަކެއް ވެސް އެބަ ހުއްޓެވެ. ފަހުގެ...\nނިދި މަދުވެއްޖެ ނަމަ ރުޅިގަދަވޭ\nއެންމެ ދެ ގަޑި އިރުގެ ނިދި މަދުވިޔަސް، ރުޅި ގަދަވެ، އަދި އަމުދުން ބޮލަށް އުނދަގޫވާ ކަހަލަ ކަމެއް ކުރިމަތިވާ ނަމަ ރުޅި މައްޗަށް ދާކަން އާ ދިރާސާއަކުން އެނގިއްޖެ އެވެ. މިއީ ނިދި...


ދިވެހިރާއްޖޭގައި އަޅުންގެ ބާޒާރު؟؟؟ | Dhiislam | Dhiislam\nދިވެހިރާއްޖޭގައި އަޅުންގެ ބާޒާރު؟؟؟\nހަސަން ޒާހިރު މެއި 22, 2011\nސާދަ ސައްތައިގެ ތެރެއިން އަޅުގަނޑުމެންނަށް އިސްލާމްދީން ވަނީ އިންސާނީ ކަރާމަތާއި، ނަފްސުގެ ޢިއްޒަތް ހޯދައިދީފައެވެ. އެދީން އުދަރެހުން އަލިވިލުމުގެ ކުރިން ދުނިޔެ ދެކެމުންދިޔައީ ނިހާއީ އަޅުވެތިކަމުގެ ދުވަސްތަކެކެވެ. އިސްލާމްދީން، އިންސާނާ އަޅުންގެ އަޅުވެތިކަމުން މިނިވަންކޮށްދިނެވެ. ޙައްޤު އިލާހުގެ އަޅުވެތިކަން ނޫން އެހެން ހުރިހާ އަޅުވެތިކަމަކުން މިންޖުކޮށްދިނެވެ. މީގެ ހެއްކަކަށް އިސްލާމީ ޝަރީޢަތުގެ ބައެއް ކުށުގެ ކައްފާރާއެއް ކަމުގައި އަޅަކު މިނިވަންކުރުން ހިމެނިފައިވުން ފުދެއެވެ.\nއަޅުގަނޑުމެންގެ މިރާއްޖެއަކީ ގާތްގަނޑަކަށް އަށެއްކަ ސަތޭކަ އަހަރުގެ އިސްލާމީ ތާރީޚެއް ލިބިގެންވާ ޤައުމެކެވެ. އެހެން ނަމަވެސް އިސްލާމީ އުސޫލުތަކާ އަޚުގަނޑުމެން ދުރުވުމުގެ ނަތީޖާއެއްގެ ގޮތުން މިއަދު މިރާއްޖޭގައިވަނީ އަޅުން ގަނެވިއްކާ ބާޒާރެއް އުފެދިފައެވެ. މިބާޒާރުގައި މިލިޔަން މިލިޔަނުން ގުނާލެވޭ ބޮޑެތި ފައިސާގެ ޢަދަދު ތަކަކަށް އަޅުން ގަނެވިއްކާ ވާހަކައަކީ މަޝްހޫރު ވާހަކައެކެވެ.\nރައްޔިތުންގެ އަޑު ރައްޔިތުންގެ މަޖިލީހުގައި އިއްވައިދޭނެކަމުގެ ފޮނި ވަޢުދުތަކާއެކު، ރައްޔިތުން އިންތިޚާބުކުރާ މަންދޫބުން، އެމީހުންގެ ވިސްނުމާ، ޚިޔާލާ، ފިކުރު، ހުށައެޅޭ ބޮޑެތި ފައިސާގެ ޢަދަދުތަކަށް ވިއްކާ ވާހަކައަކީ އަޅުގަނޑުމެން ދަންނަ ޙަޤީޤަތެކެވެ. މިދަންނަވާ މެމްބަރުން އެމީހުން ތިބި ފާޓީން އެހެން ޕާޓީއަކަށް ބަދަލުވާއިރު އެމީހުންގެ ބޭންކު އެކައުންޓުތަކާއި، އެމީހުންގެ ގާތް މީހުންގެ އެކައުންޓުތައް ފުރިބާރުވާ ކަމުގައިވެއެވެ. އެމީހުންގެ ގާތް މީހުންނަށް ބޮޑެތި މަޤާމުތަކާއި، އިނާޔަތްތައް އޮއްސިގެންދާ ކަމުގައިވެއެވެ.\nބާޒާރުގައި ގަނެއް ވިއްކޭ އަޅުންނަކީ އެމީހުންގެ އަމިއްލަ އިޚްތިޔާރު ލިބިގެންވާ ބައެއް ނޫނެވެ. އެމީހުންގެ މިޘާލަކީ ސާހިބުމީހާ އެޅިހައި ބަތަކަށް ރިހައެވެ. މިފަދަ އަޅުންގެ ކުރިމަތީގައި އޭނާގެ ސާހިބު މީހާއަކީ ކިތަންމެ ވިޔާނުދާ މީހަކަމުގައި ވިޔަސް ސާހިބު ރުއްސަން ޘަނާ ކިޔަންޖެހެއެވެ. އަޅުކަލޭގެ ޚިޔާލު ކިތަންމެ ތަފާތުވިޔަސް ސާހިބުގެ އޯޑަރަށް ތަބާވާން ޖެހެއެވެ. މިފަދަ އަޅުން އަޅުގަނޑުމެންގެ މިރާއްޖޭގައި ދުވަހަކަށްވުރެ ދުވަހެއް ގިނަވަމުން އަންނަކަމީ ޙަޤީޤަތެކެވެ.\nއިއްޔެ އެމީހަކީ ރާބޯ މީހެކެވެ. ބޮޑު ވަގެކެވެ. ޚިޔާނާތްތެރި ޣައްދާރެކެވެ. އެއީ އަފްލާތޫންއެވެ. ހަމަ އެމީހާ އިއްޔެވެސް ހުރިގޮތަށް ހުއްޓައި މިއަދު އޭނާއަކީ ހެޔޮލަފާ ޞާލިޙެކެވެ. ތެދުވެރި އަމާނާތްތެރިއެކެވެ. ކުޅަދާނަ ލީޑަރެކެވެ. މިދެންނެވީ ދިވެހިރާއްޖޭގެ އަޅުންގެ ބާޒާރުގައި ވިއްކާލެވޭ އަޅުންގެ އިއްޔެއާއި މިއަދުގެ ބަސްމަގު ހުންނަގޮތެވެ. ވަކި އަޅެއްގެ ވާހަކައެއް ނޫނެވެ. ހުރިހާ އަޅުންގެ ޙާލަކީވެސް މިއީއެވެ.\nދިވެހިރާއްޖޭގެ އަޅުންގެ ބާޒާރު އުފެދިފައި އޮންނަނީ ޖާހިލިއްޔަ ޒަމާނުގެ އަޅުންގެ ބާޒާރާ ވަރަށް ތަފާތުކޮށެވެ. އޭރު އަޅުންގެ ބާޒާރު އޮންނަގޮތަކީ، ހަނގުރާމައެއްގައި އަސީރު ކޮށްގެން، ނުވަތަ އެނޫންވެސް ގޮތަކުން މީހަކު ހޯދައިގެން އެމީހާ ވިއްކަނީއެވެ. އެހެންނަމަވެސް އަޅުގަނޑުމެންގެ ތެރޭގައި އަޅުންގެ ބާޒާރު އޮންނަގޮތަކީ ޚުދު އޭނާ އަމިއްލަޔަށް އޭނާގެ ވިސްނުމާ، ޚިޔާލާ، ފިކުރު، އަދި ޢިއްޒަތުއް ނަފްސު ވިއްކާލަނީއެވެ. މި ދެބާޒާރުގެ ޙަޤީޤަތަށް ބަލާއިރު ދިވެހި ބާޒާރު މާ މުޑުދާރެވެ. ސަބަބަކީ އަމިއްލަޔަށް އަމިއްލަ މީހާގެ ޢިއްޒަތުއް ނަފްސު ނީލަމަށްލާތީއެވެ.


ފުރަތަމަ ކަމަކަށް އަވަސް އަރުވާލައިގެން ތެޅި ފޮޅެ ނުގަނެ ފަތިސް ނަމާދަށް ދެވޭހައި ވަގުތު އޮއްވައި ނިދީން ހޭލައިގެން މިސްކިތަށްދާށެވެ. ނިދިން ހޭލެވުމާއިއެކު ޛިކުރު ކުރަން ހަނދާން ބަހައްޓާށެވެ. އެއަށްފަހު ފެނަވަރައި ރީތިވެ ނަލަހެދިގެން މިސްކިތަށްދާށެވެ.\nދުވަސް ފެށުމަށް ތިބާ ފުރަތަމަ ކުރާ ކަމަކީ ﷲ ތަޢާލާއަށް ސަޖިދަކުރުން ކަމަށް ހަދާށެވެ. މާނައަކީ ވަގުތު އޮތްނަމަ މަސްޖިދު ސުންނަތުގެ ދެ ރަކައަތް ކުރުމެވެ. ފަތިސް ނަމާދުގެ އިހު ސުންނަތުގެ2ރަކްޢަތްކުރުމެވެ. ފަތިސް ނަމާދުކުރުމެވެ.\nއެއަށްފަހު މިސްކިތުގައި ވަގުތުކޮޅެއް ހޭދަކޮށްލާށެވެ. ކީރިތި ޤްރްއާނުން މިންވަރެއް ކިޔަވައިލުމަށެވެ. ހެނދުނުގެ ޛިކުރުތައް ކިޔައިލުމަށެވެ. އެއަށްފަހު އިރުއެރުމުގެ ކުރިން މި ޛިކުރު3ފަހަރު ކިޔައިލާށެވެ. އެއިރުން ތިބާ މެންދުރާއި ހަމައަށް ﷲ ތަޢާލާއަށް ޛިކުރު ކުރި ފަދަ ކަމަށް ޙަދީޘުން އެނގެން އެބައޮތެވެ.\nދެން މަގުމަތީގައާއި ހޮޓާ، ކެފޭތަކުގައި ވަގުތު ހޭދަނުކޮށް ގެއަށް ގޮސް އަނބިދަރިންނާއި ޢާއިލާ ޢާއިއެކު ސައިބޮއި ހަދައިގެން ދިރިއުޅެން ކުރާ މަސައްކަތަށް އަވަހަށް ފަށައިގަންނާށެވެ!\nރަނގަޅަށް ވިސްނާށެވެ. މަސައްކަތް މިކުރަނީ ކީއްކުރަން ހެއްޔެވެ؟ ރަގަޅު ފެންވަރުގެ ގެދޮރު އެޅުމަށާއި ދުނިޔަވީ ބޭނުންތައް ފުއްދަން ނޫން ހެއްޔެވެ؟ މިދުނިޔޭގައި ތިބާ އަޅާ ފެންވަރު ރަނގަޅު ގެއިން މަރުވުމާއެކު ބޭރުކޮށްލެވޭނެއެވެ. އެދުވަހުން ވަންނާނެ ފެންވަރު ރަނގަޅު ގެ ވެގެންދާނީ ތިބާ އެގެއަކުން ނުނުކުންނާނެ ދާއިމީ ގެއަށެވެ. ވީމާ އެ ގެ ލިބޭނީ ފުރަތަމަ މިބުނި މަސައްކަތްތަކުން ދުވަސް ފަށައި އަދި އެގޮތުގައި ދުވަސް ނިންމުމުންނެވެ. އެގޮތުގައި ދުވަސް ހޭދަކުރާ މީހުންނަށެވެ.\nފުރަތަމަ ބުނި ގޮތަށް ދުވަސް ފެށުމުން ތިބާއަށް އެ ދަތުރުކުރެވެނީ ނިޢްމަތްތަކުން ފުރިގެނަވާ ސުވަރުގެއާއި ދިމާއަށެވެ. ހިތްވަރުކޮށްފައި އިތުރު، ގަޑި ދެ ގަޑިއިރު ކުރިން ހޭލައި ތަހައްޖުދު ނަމާދު ކޮށްފިނަމަ އެދަތުރުކުރެވެނީ މާމަތީ ހަރުފަތަކަށެވެ. ސުވަރުގޭގެ މާމަތީ ދަރަޖައަކަށެވެ.\nލޮބުވެތި އަޚުންނާއި އުޚުތުންނޭވެ! އަޖުމަ ބަލައިލަން ނަމަވެސް މި ބުނެދިން ގޮތަށް ދުވަސް ފަށައި އަމަލުތައް ކުރަންފަށައިބަލާށެވެ! ﷲ ތަޢާލާގެ ވާގިފުޅާއިއެކު ކުރިއެރުންތައް ލިބެން ފަށާނެއެވެ. ނަތީޖާ ފެންނަން ފަށާނެއެވެ. ނުފެނުނު ނަމަ އެކަން އަންގައިލަ ބަލާށެވެ. މިހައި ތަނަށް އިޚްލާޞްތެރިކަމާއިއެކު މިބުނި ގޮތަށް އަމަލުކުރި އެންމެންވެސް ބުނެފައިވަނީ ނަތީޖާ ރަނގަޅު ގޮތުގައި ފެނުނު ކަމަށެވެ. އެކަމުން އެނގެނީ މިދުނިޔޭގައިވެސް އެކަމުގެ ފައިދާ ފެންނަމުންދާ ކަމެވެ.\nމުޢްޖިޒާތެއް ފަދައިން ތިބާ އެދޭ ކަންކަމަށް މަގުފަހިވާނެ ދޮރުތައް ހުޅުވިގެން ދިއުމަށް އެދެމު ހެއްޔެވެ؟: މުފްތީ މެންކް\nބްލެކްމޭލް ކުރެވެނީ ﷲ އަށް ބިރު ނުގަންނަ މީހުން!: މުފްތީ މެންކް\nނަމާދުގަ ޚުޝޫޢަތްތެރިވުމަށް ކުރެވިދާނެ ބައެއް ކަންތައްތައް!: މުފްތީ މެންކް\nރުޅި ވަގުތުން ބޭރުކޮށްލަން ޖެހޭނެ! ފިތުނައަކަށްވަނީ ރުޅި ހިފަހައްޓާތީ!: މުފްތީ މެންކް\nދުނިޔެ އަމާންވާނީ ދީނީ އަދި ނަސްލީ ހަސަދަ ހިތުން ފޮހެލެވިގެން!: މުފްތީ މެންކް\nދެމާނަ ލާފަ ވާހަކަ ދައްކާ މީހުން ދައްކާ ވާހަކަ އަޑު އަހަން ހެޔޮ ނުވާނެ!: މުފްތީ މެންކް


Amilla Dharifulhu "Vikkamun" Dhiya Anhenaku Hayyaru Kohfi - Vaguthu\nއަމިއްލަ ދަރިފުޅު "ވިއްކަމުން"ދިޔަ އަންހެނަކު ހައްޔަރުކޮށްފި\nއަމިއްލަ އަންހެން ދަރިފުޅާއި، އަދި އާއިލާ ގުޅުން ހުރި އެހެން އަންހެނުންތަކެއް ލައްވާއި ފުޅާ ދާއިރާއެއްގައި ހަށިވިއްކުވަމުން ދިޔަ އަންހެނަކު ހައްޔަރުކޮށްފިއެވެ. އިންޑިއާގެ މުމްބާއި އަވަށުން އެ އަންހެން މީހާ ހައްޔަރުކޮށްފައި ވަނީ، އަމިއްލަ ދަރިފުޅާއި، އަދި އެއްބަނޑު އެއްބަފާ ދައްތަގެ އަންހެން ދަރިފުޅު ލައްވައި ހަށިވިއްކުވުމުގެ ވިޔަފާރި ކުރަމުން ދަނިކޮށެވެ.\nމިދިޔަ ހަފްތާގެ ބުދަ ދުވަހު އުމުރުން 36 އަހަރުގެ އަންހެން މީހާ ހައްޔަރުކޮށްފައި ވަނީ އަމިއްލަ ގޭގައި އެ ވިޔަފާރި ކުރަމުންދަނިކޮށެވެ. އެ އަންހެން މީހާ އެ ވިޔަފާރި ކުރަމުން ދަނީ މީގެ ހަ މަސް ކުރިން އަގުބޮޑުކޮށް ގަތް ފްލެޓެއްގައެވެ. އޭނާ އެ ފެލެޓް ގަތްކަމަށް ވަނީ އޭނާގެ ދަރިފުޅާއި، ދައްތަގެ ދަރިފުޅު މުއްސަނދިންނަށް ވިއްކުމުގެ ބޭނުމުގައެވެ. މިކަމަށްޓަކައި އޭނާ ހުރީ ކުއްޔަށް ހިފފައިވާ ފްލެޓްގައި ކެމެރާ ހަރުކޮށް ސަލާމަތީ ކަންކަންވެސް ވަރަށް ވަރުގަދަކޮށްފައެވެ.\nއޭނާ ބޮޑަށް މަސައްކަތް ކުރަނީ އަގުބޮޑުކޮށް އިއްފަތްތެރި އަންހެން ކުދިން ވިއްކުމަށެވެ. އެގޮތުން އެކަމަށް އޭނާ އެއްލައްކަ ރުޕީސް ހުށަހަޅާކަމަށް ވެއެވެ. އަދި އޭނާ ކުރިއަށްގެންދާ އެ ވިޔަފާރީ ފަޅާ އަރާފާނެތީ އޭނާ އެ ވިޔަފާރި ކޮންމެ މަހެއްގައި ކުރަނީ ދެ ފަހަރެއްގެ މަތިން ކަމަށް ވެއެވެ.\nއެންމެ ފަހުން ފުލުހުންގެ އިންޓަލިޖެންސުން ހިންގި އޮޕަރޭޝަނެއްގައި، މިކަން ފަަޅާ އެރުވުމަށްޓަކައި އެގެއަށް ފޮނުވީ ފުލުސް އޮފިސަރެކެވެ. އަދި އެ މީހުން "ރެޑް ހޭންޑް"ކޮށް ވަނީ އަތުލައިގެންފައެވެ. މި ވިޔަފާރީގައި އެންމެ އިސްކޮށް ހުރި އަންހެން މީހާ ހައްޔަރުކޮށްފައިވާއިރު، އަދި އެކަމުގައި ހިމެނޭ ދެ ކުދިން ވަނީ، ސުވާލުކުރުމަށްފަހު ދޫކޮށްލާފައެވެ.\nފުލުހުން ބުނީ، މި ވިޔަފާރީގައި އެ އަންހެން މީހާގެ ދައްތަގެ އަތެއްވެސް ވާކަމަށް ޝައްކުކުރެވޭ ކަމަށާއި، އިތުރު ބަަޔަކު އެ ވިޔަފާރީގެ ތެރޭގައި އުޅޭތޯ ބަލަމުންދާ ކަމަށެވެ. މި މައްސަލަ ފެންމަތިވެފައި މިވަނީ، ފިލްމީ ދާއިރާއިން ފުރުސަތުތަކެއް ހޯދައި ދޭނެ ކަމަށް ބުނެ އިންޑިއާގެ ފިލްމީ ތަރިންތަކެއް، އެމެރިކާގެ ޗިކާގޯގައި ވެސް ފުޅާ ދާއިރާއެއްގައި ހަށިވިއްކުމުގެ ވިޔަފާރި ކުރަމުން ދަނިކޮށް ފަޅާއަރާފައިވާ ދަނޑިވަޅެއްގައެވެ.\nޖޫން 26, 2018 18:22\nރޭޕްސްތާނަކީ ހުރިހާ ނުބައިކަމެއްގެ ހާއްޔެއް.\nޖޫން 26, 2018 19:52\nމިފަދަ ބަދުއަޚުލާޤީ ޚަބަރުތައް ދިވެހި ބަހުން ލިޔެ އާންމު ކުރުމަކީ މުޖުތަމަޢަށް ނޭދެވޭ އަސަރު ކުރާކަމެއް. އަދި އެފަދަ ޢަމަލުތައް ހިންގާ ފަރާތްތައް އިތުރަށް ހޭލުންތެރިވާކަމެއް. ޤަބޫލުފުޅު ނުކުރެއްވޭނަމަ މިކަމާމެދު ދިރާސާކުރެއްވުން އެދެން.\nޖޫން 27, 2018 18:11\nއަސްލުވެސް ތެދުވާހަކައެއް ތި ވިދާޅުވީ.......ވަގުތުން މި ކަމާ ވިސްނާނެކަމަށް އުއްމީދުކުރަނީ...\nޖޫން 27, 2018 08:36\nބެއްޔާ އެބުނީ ބަރާބަރު ވާހަކައެއް


ދެއަނބިންގެ ސަބަބުން ދަސްވި ފިލާވަޅު  (ތިންވަނަބައި) – ޖަމްޢިއްޔަތުއް ސަލަފް\nދެއަނބިންގެ ސަބަބުން ދަސްވި ފިލާވަޅު  (ތިންވަނަބައި)\nތާރީޚް: 15:40 15 މެއި 2020\nއެއީ މީގެ ތިރީސް އަހަރު ކުރިއެވެ. ހަމަ މިކަހަލަ މެންދުރެއްގެ ވަގުތެކެވެ. ޢައިސާފުޅު އުޅެނީ މަންމަ އާއި އެކު ބަނބުކެޔޮ ތެލުލުމަށް ބަދިގޭގައެވެ.\nކުއްލިއަކަށް ބޭރުން އައިސް ގެއަަށް އެވަނީ ބައްޕައެވެ. އަދި ހަރުކޮށް ހިނގާފައި އައިސް ޢައިސާފުޅުމެން ދެމައިންގާތުގައި ހުއްޓުނެވެ. “ މި ދިމާވީ ރަނގަޅަށް. މި ސިޓީ އިއްވަންޖެހޭ ދެމީހުންނަކީ ތިއީ“ ބައްޕަގެ އަތުގައި އޮތް ސިޓީ ދައްކާލަމުން ބުންޏެވެ.\nއެސިޓީއަކީ ޢަލިދީދީ ޢައިޝާފުޅާއި ކައިވެނި ކުރަން ބޭނުންވެގެން ބައްޕައަށް އެކަމަށް އެދި ފޮނުވި ސިޓީއެކެވެ. އެޒަމާނުގައި ކުރަނީ ކައިވެއްޏެވެ. ދެން ބަލަނީ އެކުގައި ދިރިއުޅެވޭތޯއެވެ. ނޫޅެވިއްޖެއްޔާ ދެން ކުރަނީ ވަރިތާއެވެ. ކައިވެނީގެ ކުރިން ދަސްކޮށް ދެނެގަނެއެވެ. އޭރު ކައިވެނިކުރަން ބޭނުންވާ އަންހެން ކުއްޖާއާއިބެހޭ ހުރިހާ މަޢުލޫމާތެއް އޭނައަށް އަންގާވެސް ނުލައި ފިރިހެންކުއްޖާ ހޯދާނެއެވެ. އަދި އެއަށްފަހު ވަލީވެރިޔާއަށް ހުށައަޅަނީއެވެ. މިހާރު މިއޮންނަ ގޮތަށް ދެކުދިން ދަސްކުރަނީއޭ ކިޔައިގެން އެމީހެއްގެ ގައިގައި ނެތް ޞިފަތައް ދައްކައިގެން އެތައް ޒަމާނަކު އެއުޅޭނެހާ ގޮތަކަށް ޙަރާމެއް ޙަލާލެއް ނުބަލާ އުޅެފައި އިންނަފަހުން ހޯދުނީ ”ސެކަންޑް ހޭންޑް ބުރޭންޑެއްކަން“ އެނގުމުން ދެން މިއޮންނަނީ ވަރީގެ ރިކޯޑު ގިނަވެފައެވެ. ކޮންމެއަކަސް އެޒަމާނުގެ އެ ރީތި އާދަ ރަށުގައި އާލާކުރަށް މިހާރުވެސް ޢަލިދީދީ ވަރަށް މަސައްކަތް ކުރެއެވެ.\nކުއްލިއަކަށް ޢައިޝާފުޅު ސިއްސައިގެން ދިޔައީ ”ފުޅާއޭ“ ކިޔާ މީހަކު އެއްޗެކޭ ބުނި އަޑަށެވެ. އޭރު ޢަލިދީދީ ބޮޑު ދޮރުން އެއްފައި މަގުމައްޗަށް އަޅައިފިއެވެ. އޭނާއަށް މި ހުރެވުނީ މާޒީގައެވެ. ބައްޕަ އެދުވަހު އެ ސިޓީ ކިޔާދިން ތަނުގައެވެ. އަވަސް އަވަހަށް އަތުގައި އޮތް ތަށި ކުރިމަތީގައި ހުރި ފެންބާލިދީ ތެރެއަށް ލިއެވެ.\nއޭރު ބޭރަށް ދިޔަ ގޮތަށް ޢަލިދީދީ ދެން ގެއަށް އައީ ޢިޝާ ނަމާދުކޮށްގެނެވެ. އެޒަމާނުގައި ރެއަށް ކައިގެން އިރާކޮޅާ ވަރަށް އަވަހަށް މީހުންނިދާނެއެވެ. ޢަލިދީދީގެ ދެމަފިރިންވެސް ނިދަން އޮށޯވެއްޖެއެވެ. ރޯނުފުރި އެނދުގައި ބުރަކަށި ޖެހުމާއި އެކު ޢަލިދީދީ ގަދަ ނިދީގެ ތެރެއަށް ޣަރަގުވިއިރު ޢައިޝާފުޅުގެ ގާތަށް ނިއްޖެއްނައެވެ. އޭނާގެ ހިތުގައި އަރާފައިބަމުން ދަނީ އެތަށް އިޙްސާސެކެވެ. ފިރިމީހާ އޭނާއަށް ބޭވަފާތެރިނުވާނެކަން އޭނާގެ ހިތަށް ވިސްނއިދޭން އެތައްގޮތަށް އުޅެއުޅެ ކުރިއެރުމެއްނުލިބުނެވެ. އެ ހިތް އޭނާގާތު ބުނަނީ ލޮލަށް އިތުބާރުކުރާށެވެ. ކަންފަތަކީ އެހެން މީހުން ދައްކާ ވާހަކަ އެކަނި ދެނެގަންނަ ގުނަވަނެކެވެ. ޢަލިދީދީ ކިތަންމެވަރަކަށް އެއީ ވާހަކައެކޭ ބުނިކަމަށްވިޔަސް ތިމާގެ ލޮލުން އެ ކަރުދާސްގަނޑުގައި ”ދެއަނބިން“ މި ޢިބާރާތް ލިޔެފައި އޮތްތަން ދުށްއިރު އެހާއަވަހަށް އެކަން ޤަބޫލު ނުކުރުމަށެވެ. މިފަދަ ފިކުރުތަކެއްގައިވަނިކޮށް ޢައިޝާފުޅު ސިއްސައިގެން ދިޔައީ ވަރަށް ބާރަށް ދެބުޅާ ކޯޅިގަތް އަޑަށެވެ. އޭނާއަށް ބޭއިޚްތިޔާރުގައި ހަޅޭލަވައިގަނެވުނެވެ.\n“ ކިހިނެއްވީ؟ އެއީ ދެ ބުޅަލެއްނު ތިޔަހާ ބިރެއް ތިޔަ ގަތީ. މުސަޅުކޮށި ތަޅުނުލަނީތަ. ހާސްވެފައި ތިއިނީ؟“ ދެލޯ ކަހަމުން ޢަލިދީދީ ތެދުވަމުން ފާރުގައި ލައްގަނެގެން އިން އަންހެނުންނާއި ދިމާއަށް ބުނެލިއެވެ.\n”ނޫން“ ޢައިސާފުޅު ދިނީ ކުރު ޖަވާބެކެވެ.\n“ ކޮން ކަމަކަށް ނޫނޭ ތިޔަބުނީ.“ ޢަލިދީދީ އަށް ޖެހުނީ އިތުރަށް ސުވާލުކުރާށެވެ. ޢައިސާފުޅު އޮޅުންފިލުވާދިނެވެ.\n“ ދެން ހިނގާ އެހެންވިއްޔާ ނިދަން. މިހާރު ރަށު އެންމެން ނިދައިފިކަންނޭނގެ“\n“ ރަށު އެންމެން ނިދިޔަކަސް އަހަރެންނަކަށް މިރެއަކު ނުނިދޭނެ“ ޢައިޝާފުޅު ބުންޏެވެ.\n“ އެއީ ކީއްވެ؟“ ހައިރާވެފައި ހުރެ ޢަލިދީދީ އެހިއެވެ.\n“ ތެދަށްބުނޭ. އެ ގަނޑުގައި ލިޔުނީ ކޯން އެއްޗެއް“ ދެ ބުޅަލުގެ ކޯޅުމުން ހިތްވަރު ލިބިގަނެ ފިރިމީހާ އާއި ކޯޅިގެންވެސް ޖަވާބު ހޯދަން ޢައިޝާފުޅު ހުރީ ތައްޔާރަށެވެ.\n“ އައްދޭ…..“ ދިގުކޮށް ދަމާލަމުން ޢަލިދީދީ ބުނެލިއެވެ. އޭނާގެ ނިދިވެސް ފިލައިފިކަަހަލައެވެ. “ އެވާހަކަ ހޯދަން ތިޔައުޅެނީ މާވަރަކުން ކީއްވެ؟“\n“ ތިޔަކުރީ އިތުރު ސުވާލެއް. އަހަރެންގެ ސުވާލަށް ޖަވާބުދީ ފުރަތަމަ“ ވަރަށް ޖޯޝުގައި ޢައިޝާފުޅު ރައްދުދިނެވެ. “ ދެން މި ދަންވަރު އެކަމަކު ކީއްކުރަންތަ އެވާހަކަ ކިޔަނީ. ތިއީ ކުޑަކުއްޖެއްތަ.“ ޢަލިދީދީގެ ގާތަށް އައި ހިންޏެވެ.\n“ ހޭނެކަމެއް ނެތް. އެ ގަނޑުގައި ލިޔުނު އެއްޗެއް ނުކިޔާދީ މިރޭ ނުނިދޭނެ. ތެދަށް ބުނަށްވީ“ ޢައިޝާފުޅުގެ އަޑު އިހުންނަށްވުރެން ބާރުވިއެވެ. ދެން ދެމަފިރިން އެކަކު އަނެއްކަކަށް ޒުވާބުދީ ރައްދުދިނުމުގައި އެތައް ވަގުތެއް ފާއިތުވެއްޖެއެވެ. ދޭތެރެދޭތެރެއިން ޢައިޝާފުޅުގެ އަޑު ބާރުވެގެންދެއެވެ. އެންމެ ފަހުން ޢަލިދީދީ އިތުރަށް އަންހެނުން ނުތަޅުވާންވެގެން އެވާހަކަ ކިޔައިދޭން އެއްބަސް ވެއްޖެއެވެ.\nދެމަފިރިން އެތެރެގެއިން ނުކުމެގެން ގޮސް ރޭގަނޑުގެ ދަންވަރު ވަގުތުގައި އެވަނީ ޢަލިދީދީ ފޮތް ކިޔާ ކޮޓަރިއަށެވެ. ހެނދުނު ނެގިގޮތަށް ޢަރަބި ބަހުން ލިޔެފައި އޮތް ފޮތާއި އުރުދޫ ފޮތްވެސް މޭޒުމަތީގައި ހަމަ އޮތެވެ. ދެން ޢަރަބި ފޮތް ހުޅުވާލާފައި އޭގައި އެވާއެއްޗެއް ޢައިޝާފުޅަށް އިވޭވަރަށް ކިޔައިފިއެވެ.\n“ ބަލަ. އަހަރެންމީ ދަންނަބޭކަލެއްތަ. ޢަރަބިން ލިޔެފައި އޮތް އެއްޗެއް އެނގެން“ ހިތްހަމަނުޖެހިފައި ފުޅި ބައްތި ހިފައިގެން ޢަލިދީދީގެ މޫނަށް ބަލަހައްޓައިގެން ހުރެ ޢައިޝާފުޅު ބުންޏެވެ.\n“ އަހަރެން އޭގެ ތަރުޖަމާ ކިޔައިދިނިއްޔާ ޤަބޫލުކުރާނަންތަ؟“ ޢަލިދީދީ ސުވާލެއް އުފެއްދިއެވެ.\n“ ކީއްވެތަ ޤަބޫލުނުކުރަންވީ. ތީ ފިރިމީހާވިއްޔަ“ ޢައިޝާފުޅު ބުންޏެވެ.\n“ ދެން އެއީ ވާހަކައެކޭ ބުނީ ކީއްވެތަ އެކަން ޤަބޫލުނުކޮށް ނުނިދިގެން މިތަނުގައި މިއޮށް ދަންވަރު މިތިބީ“ ޢަލިދީދީ ރައްދުދިނެވެ.


Community broadcasting ge furathama huhdha Dhuvaafarah | Mihaaru\nކޮމިއުނިޓީ ބްރޯޑްކާސްޓިންގެ ފުރަތަމަ ހުއްދަ ދުވާފަރު ސްކޫލަށް\nރ. ދުވާފަރު މަތިން ނަގާފައިވާ ފޮޓޯއެއް.-- ފޮޓޯ: ކިޑޯ.އެމްވީ\nރާއްޖޭގައި ކޮމިއުނިޓީ ބްރޯޑްކާސްޓިންގެ ހިދުމަތް ދެވިދާނެތޯ އަޖުމަ ބަލަން ހުޅުވައިލި ފުރުސަތުގައި ރ. ދުވާފަރު ޕްރައިމަރީ ސްކޫލަށް އެކަމުގެ ހުއްދަ ދީފި އެވެ.\nމިއީ ރާއްޖޭގައި ކޮމިއުނިޓީ ބްރޯޑްކާސްޓިން އަށް ހުއްދަ ދިން ފުރަތަމަ ފަހަރެވެ. ބްރޯޑްކޮމް އިން ބުނީ ދުވާފަރު ޕްރައިމަރީ ސްކޫލަށް ދިން ހުއްދަ އަކީ ކޮމިއުނިޓީ ބްރޯޑްކާސްޓިން އަށް އަހުލުވެރިކުރުވައި ހިދުމަތަށް ޝައުގުވެރިކަން އޮތްވަރު ބަލަން ހިންގާ އަޖުމަބެލުމުގެ މަޝްރޫއެއްގެ ދަށުން ދިން ހާއްސަ ހުއްދައެެއް ކަަމަށެވެ. ކޮމިއުނިޓީ ބްރޯޑްކާސްޓިންގެ ހިދުމަތްދޭ ފަރާތްތަކުން ގެންގުޅެން ޖެހޭ މިންގަނޑުތަކާއި ހަމަތައް ކަނޑައެޅުމަކީ ވެސް އެ މަޝްރޫއުގައި ހިމެނޭ ކަމެކެވެ.\nރާއްޖެ އަށް ކޮމިއުނިޓީ ބްރޯޑްކާސްޓިންގެ ހިދުމަތްް ތައާރަފްކުރުމަކީ ބްރޯޑްކޮމް އުފެއްދި ގާނޫނުން ލާޒިމްކުރާ ކަމެކެވެ. އެހެންވެ އެކަން ތައާރަފްކުރުމަށްޓަކައި ކޮމިއުނިޓީ ބްރޯޑްކާސްޓިންގެ ހިދުމަތް ދޭން ޝައުގުވެރިވާ ފަރާތްތައް ހޯދަން އިއުލާނުކުރީ މިދިޔަ ޖޫން މަހު އެވެ. އަޖުމަބެލުމުގެ މަޝްރޫއުގައި، ހުއްދަ ދޭ ފަރާތްތަކުން އަމަލުކުރާނެ އުސޫލު އޭރު ވަނީ ކަނޑައަޅައި އިއުލާނުކޮށްފަ އެވެ.\nދުވާފަރު ޕްރައިމަރީ ސްކޫލަށް ކޮމިއުނިޓީ ބްރޯޑްކާސްޓިންގެ ހުއްދަ ދިނުމަށް ފަހު ބޭއްވި ރަސްމިއްޔާތު.\nދުވާފަރު ޕްރައިމަރީ ސްކޫލްގައި ކޮމިއުނިޓީ ބްރޯޑްކާސްޓިން ކުރިއަށް ގެންދަން ހުއްދަދީ އެކަމަށް މަރުހަބާ ކިއުމުގެ ގޮތުން މިއަދު ވާޗުއަލް ރަސްމިއްޔާތެއް ވެސް ބޭއްވި އެވެ. އެ ބައްދަލުވުމުގައި ބްރޯޑްކޮމްގެ ރައީސް މަރިޔަމް ވަހީދާ ވިދާޅުވީ ރާއްޖެ ފަދަ ކުޑަ ޖަޒީރާ ގައުމަކަށް މިއީ ވަރަށް ފައިދާހުރި ހިދުމަތެއް ކަމަށެވެ. މިވަގުތު ހަމަ އެކަނި ތައުލީމީ ދާއިރާ އަށް ހުއްދަ ދިން ނަމަވެސް އެހެން ދާއިރާތަކަށް ވެސް މުސްތަގުބަލުގައި ފުރުސަތު ހުޅުވައިލާނެ ކަމަށް ވެސް އޭނާ ވިދާޅުވި އެވެ.\nދުވާފަރު ޕްރައިމަރީ ސްކޫލްގެ ޕްރިންސިޕަލް އަދި އެ ސްކޫލުން ހިންގުމަށް ހަމަޖެހިފައިވާ ކޮމިއުނިޓީ ބްރޯޑްކާސްޓިން ޗެނަލް "ދުވާފަރު ޕްރައިމަރީ ސްކޫލް ޗެނަލް”ގެ ކޯޑިނޭޓަރު އިސްމާއީލް ޝުކުރީ ވިދާޅުވީ މިއީ ރާއްޖެ އަށް ވަރަށް މުހިންމު ހިދުމަތެއް ކަމަށާއި، ހާއްސަކޮށް މިފަދަ ދަނޑިވަޅެއްގައި ދަރިވަރުންނަށް އެންމެ އެދެވޭ ގޮތެއްގައި ތައުލީމު ފޯރުކޮށްދިނުމަށް ހުޅުވިގެން ދިޔަ ބޭނުންތެރި ހިދުމަތެއް ކަމަށެވެ.\nދުވާފަރު ޕްރައިމަރީ ސްކޫލް ޗެނަލުން ހިދުމަތްދޭނީ ހަމަ އެކަނި ދުވާފަރު ސަރަހައްދަށެވެ. ދުވާފަރަކީ 5،000 އަށް ވުރެ ގިނަ މީހުން އުޅޭ ރަށެކެވެ.\nރ. އަތޮޅު ރ. ދުވާފަރު މޯލްޑިވްސް ބްރޯޑްކާސްޓިން ކޮމިޝަން\nކޮމިއުނިޓީ ބްރޯޑްކާސްޓިންގ ވިލަރެސް ކުރެވެންޖެހޭނީ ދައުލަތުގެ ޕަބްލިކް މީޑިއާގެ ތެރެއިން. އެބައިމީހުންގެ ރިސޯސްއާއި ތަޖްރިބާކާރު މުވައްޒަފުންގެ އެހީތެރިކަމާއެކު. އެހެންނޫނީ، ތީތި އަތައް ގޮވާފާނެ. ކޮމިއުނިޓީއިން އިސްނަގައި ހޯދާ ފަންޑަކުން ހިންގާ ރޭޑިއޯ ސްޓޭޝަނެއްވެސް ހަމައިންނެއްޓި ސަރުކާރާ ދެކޮޅު ވެރިއެއްޗަކަށް ވެދާނެ. މިކަން ވިލަރެސްކުރުމަށް ޕީއެސްއެމްއަށް ދިނުމުން ފައިދާއަކީ، އަތޮޅުތެރޭގެ ހަބަރުތައް މިހާރަށްވުރެ ފަސޭހައިން ރައްޔިތުންނަށްލިބޭނެ


Vaahaka: Dhe Hashi Eh Furaana - 03 ދެހަށި އެއްފުރާނަ-03 – Huvadhoo News Vaahaka: Dhe Hashi Eh Furaana - 03 Huvadhoo News\nނަބީލް ސިގިރެޓް ދަމަމުން ދީމާ ކައިރީ ދޮގެއް ހަދާލިއެވެ.\nއާނާ ކައިރިޔަށް މާލެ ދިޔަކަން އެގިއްޖިއްޔާ ދީމާ ރުޅިއަންނާނެތީއެވެ. އާނާ އާ ނަބީލް އެވަރަށް ގާތްގުޅުމެއް އޮންނާތީ ދީމާ ނުބުންޏަސް ދީމާ ހިތްހަމަ ނުޖެހޭކަން ނަބީލްއަށް އެގޭތީ ގަސްތުގައި ދީމާ ކައިރީ ދޮގުހެދީއެވެ.\n” އޯހް! ސޮރީ. އަހަރެން ހީކުރީ އާނާ މާލެ ދިޔައިމަ ނަބީލް ކަންބޮޑުވެގެން އާނާ ފަހަތުން މާލެ ދިޔައީ ކަމަށް.”\n” ސާބަސް ދީމާ. ތިދެންބޮޑުވަރު.” ނަބީލް ބުނެލިއެވެ.\n” ސޮރީ. އަހަރެން މަޖަލަކަށް ބުނި އެއްޗެއް އެއީ. ކޮބާ އާނާ ނުގުޅާތަ. އަހަރެން ގުޅީމަ ފޯނެއް ނުނަގާ.”\n” ނިދާފަ އޮތީމަ ކަންނޭގެ.”\n” ކިހިނެއް ނަބީލްއަށް އެގުނީ އާނާ ނިދާފަ އޮތްކަމެއް.” ނަބީލް ބުނި ޖުމްލައިން ދީމާގެ ހިތުގައި އުފެދުނީ ސުވާލެކެވެ.\n” އެއީ..އެއީ އާނާ ގުޅާފަބުނި ނިދަން އުޅޭ ވާހަކަ. އެހެންވެ. އޭނަ މިރޭ އޮފީހުގައި އޮތް ބާބަކިއުއަކަށް ދާންޖެހޭތީ ކުޑަކޮށް ނިދާލީއޭ ބުނި.” ނަބީލް އަޅައިގަންނަމުން ވާހަކަދެއްކިއެވެ.\n” އޯކޭ. ކީއްކުރަނީ ކައިފިންތަ. ވަރަށް މިސް އެހެންވެ މިގުޅަނީވެސް. ކިތައްފަހަރު ގުޅައިފިން.”\n” މިރޭ ނުކަން އަދި ކޮބާ ނުހައިކް.”\n” އޭނަ ވީ ކޮޓަރީގައި ކުޅެން އެބައުޅޭ. އަހަރެން މިއިނީ ބޭރު ޖޯލީގައި. ދެން ބޭއްވީ ނުހައިކްއަށް ކާންދޭން މިދަނީ.”\n” އޯކޭ. ބާއި!” ފޯނު ކަޑާލަމުން ނަބީލް ފުންނޭވާއެއް ބޭރުކޮށްލިއެވެ. އެބުރި އައިސް ފިލްމް ބަލަން ޖައްސާލީއެވެ.\nނަބީލްއަށް ހޭލެވުނީ ރޭގަނޑު 11 ޖަހަން އުޅެނިކޮށެވެ. ލޯހުޅުވަމުން ފޯނުން ގަޑި ބަލާލިއެވެ. ނަބީލް ޖެހުނީ ކޮޅަށެވެ. އެހާގިނައިރު އޭނައަށް ނިދުނީމައެވެ. އާނާގެ6މިސްކޯލް އިނެވެ. އާނާ ގޮވައިގެން އޮފީހަށް ދާނެވާހަކަ އާނާ ކައިރީ ބުނެވިފަ އޮތީމައެވެ. އަވަހަށް އާނާ އަށް ގުޅާލިއެވެ.\n“ހަލޯ!” އާނާ ޖަވާބުދިނީ ރޮމުންނެވެ.\n“އާނާ! ކިހިނެއްވީ.” ނަބީލް ހާސްވިއެވެ.\n” ނަބީލް!” އާނާއަށް ހަމަ ރޮވެނީއެވެ.\n” މަޑުކުރޭ އަހަރެން މިއަންނަނީ.” ނަބީލް ފޯނުކަޑާލާފައި ފާޚާނާއަށް ވަނެވެ. ޓީޝާޓެއް ނަގާ ގަޔަށް ވައްޓަމުން ކޮޓަރިން ނުކުމެގެން ނަބީލް މިސްރާބް ޖަހާލީ ކޮރަލް ހޮޓަލަށެވެ. ނަބީލް ހުރީ އެތަނާ ކައިރި ގެސްޓް ހައުސްއެއްގައި ކަމުން ދެތިން މިނެޓްތެރޭ ނަބީލްއަށް އެތަނަށް ދެވުނެވެ.\nދޮރުގައި ޓަކި ޖަހާލުމުން އާނާ ދޮރުހުޅުވާލިއެވެ. ނަބީލް ފެނުމާއެކު އާނާ ނަބީލް ގައިގައި ބައްދައިގަތެވެ. އާނާ ހުއްޓާނުލާ ރޮނީއެވެ.\n” އާނާ. ކިހިނެއްވީ!” ނަބީލް އާނާ ގެނެސް އެދުގައި ބޭންދިއެވެ.\nއާނާގެ ލޮލުން ފައިބަމުންދިޔަ ކަރުނަތައް ނަބީލް ފޮހެދިނެވެ. އެތައް ފަހަރެއްގެ މަތިން ވެގެން އުޅޭގޮތް ސުވާލުކުރުމުން އާނާ ކިޔައިދިނެވެ.\n” އަހަރެން…ދިޔައީ އޮފީސް ކުދިންނާއެކީ އޮފީހަށް. އަހަރެން ނަބީލް އާދޭތޯ އިންތިޒާރުކުރިން. ގުޅަންވެސް ގުޅިން ނަބީލް ފޯނެއް ނުނަގާ. އޮފީހުގައި އޮތް ބާބަކިއުގައި އޮފީހުގެ ހުރިހާ ސްޓާފުން ބައިވެރިވި. ހުރިހާ ސްޓާފުންނަށް އަހަރެމެން ތައާރަފްކޮށްދިނީ އޮފީހުގެ ޖީއެމް. ” އަނެއްކާވެސް އާނާއަށް ރޮވުނެވެ.\n” އާނާ. ސޮރީ. ދެންނުރޮއެ. އަހަންނަށް ނިދުނީ. ދެންމެ ހޭލެވުނީ. ދެންބުނެބަ ކީއްވެ ތިވަރަށް ތިރޮނީ. އަނެއްކާ ރަޔާންއަށް އާނާ ފެނުނީތަ!”\nނަބީލް މިހެންބުނުމުން އާނާ ރޮމުން ބޯޖަހާލިއެވެ.\n” ހަމަތެދެއް. ދެންކިހިނެއްވީ.”\n” ރަޔާން އަކީ އެއޮފީހުގެ މަސައްކަތު މީހެއް. އޭނައަށް އަހަރެން ފެނުނީ.”\n” ދެން.” ނަބީލް ކެތްމަދުވިއެވެ.\n” އޭނަ އަހަރެން ކައިރިޔަށް އައިސް ފުރަތަމަ އަހަންނަށް ބަލައިގެން ހުރީ ދެތިން މިނެޓްވަންދެން. އެހެންހުރެފަ ދިޔައީ. އަހަރެން ވަރަށް ބިރުގަނޭ.” އާނާ ވާޙަކަ ދެއްކީ ގިސްލަމުންނެވެ.\n“ކީއްވެ ބިރުގަންނަންވީ. އަހަރެން ބުނީމެއްނު ރަޔާންއަށް އާނާ ފެނިދާނޭ މާލެ ނުދާށޭ. އެކަމަކު. ދެން އަޅާނުލާ ނަސީބެއްނުން އޭނަ އަޅާނުލާ ދިޔަކަން. ދުނިޔޭގަ ހުރިކަން ކޮންމެވެސް އެއްދުވަހަކުން އޭނައަށްވެސް އެގޭނެ.”\n” އަހަރެން ފާޚާނާއަކަށް ވަދެފަ ނުކުތްތަނުން އޭނަ އަހަންނާ ދިމާކުރި. ވަރަށް ރުޅިއައިސްފަ ހުރީ. އަހަންނަށް ނޭގުނު ކިޔަންވީ އެއްޗެއް.” ނަބީލްގެ ޖުމްލަ މެދުކަޑާލަމުން އާނާ ބުނެލިއެވެ. ނަބީލް އާނާ އަށް ބަލާލިއެވެ.\n” ކީކޭ އޭނަބުނީ!” ނަބީލް އަހާލިއެވެ.\n” އަހަރެން އޭނައަށް އޮޅުވާލާފަ މަކަރުހަދާފަ ނަބީލްއާއެކީ ފިލީޔޯ. އޭނައަށް ނަބީލް ފެނުނޯ ހަވީރު ފިހާރައެއްގެތެރެއިން. އަހަރެންގެ އިސްތަށިގަނޑުގައި ހިފާކޮށްޕާލީމާ އަހަރެންގެ ބޯ ފާރުގައި ޖެހި ފަޅައިގެންދިޔަ.” އަޅައިގެންހުރި ބުރުގާގެ އެއްފަރާތްކޮށްފަ ބޮލުގައި ފެޅިފައިހުރިތަން ނަބީލްއަށް ދައްކާލިއެވެ.\n“ސުބުހާނަﷲ. ހާދަބޮޑުތަނެކޭ. ހިގާ ހޮސްޕިޓަލަށްދަމާ ބޭސް އަޅަން.” ފާރުގެ ކަނެއްގައި ޖެހުނު ގޮތަށް ވަރަށް ބޮޑުތަނެއް ފަޅައިގެންގޮސްފަ އިނެވެ.\n“ނޫން. އަހަރެން ދެން އެއްވެސް ތަނަކަށް ނުދާނަން. އަހަރެން ބޭނުމީ ރަށަށް ދާން. އޭނަ އަހަރެން ހުރިތަނެއް ހޯދާނެ. އަންނާނެ.” އާނާ އިނީ ބިރުންނެވެ.\n“ކާކާ އެކީ އާނާ ގެޔަށް އައީ.؟”\n” އަހަރެންގެ ނަސީބް ކަންނޭގެ އެތަނަށް އޮފީހުގެ އެޑްމިން ކުއްޖެއް އައިކަން. ފުރުސަތުގެ ބޭނުން ހިފާފަ އަހަރެން އެތަނުން ނުކުމެގެން އައީ. އެކަނި ކާރުގައި އައީ.” އާނާ އަދިވެސް ހުއްޓާލާކަށް ނޫޅެއެވެ. އޭނަ ހުރީ އެވަރަށްވެސް ރަޔާންދެކެ ބިރުގަނެފައެވެ.\n” އާނާ ހިގާ އަހަންނާއެކީ އަހަރެން ހިފާފަ ހުރި ކޮޓަރިއަށް. މިތާގަ ހުރިއްޔާ ރަޔާން އަށް އެގޭނެ އޭނަ އަންނާނެ އާނާއަށް އުދަގޫކުރަން.”\nނަބީލް ހިފާފަހުރި ކޮޓަރިއަށް އާނާ ބަދަލުވީ އެއްވެސް މީހަކަށް ނާންގައެވެ.\nބޭރުން އެއްޗެއް އޯޑަރުކޮށްގެން ކައިގެން ނަބީލް އާނާ ބޭއްވީ ނިދޭތޯއެވެ. ނިދާލުމުން ކުޑަކޮށް ހަމައަކަށް އެޅޭނެކަމަށެވެ. އާނާއަށް ނިދާލިއެވެ. ނަބީލް ހުރީ ނުނިދާ ހޭލާއެވެ.\nއާނާހުރީ ބަދިގެތޭގައި ރޮށިފިހާށެވެ.\n“އާނާ. އާނާ!” ރަޔާން ގޮވާއަޑު އާނާއަށް އިވެއެވެ. ނަމަވެސް ރޮށިފިހަން ހުރީމަ އަޅާވެސްނުލާ ހުރީއެވެ. ރާޔާން ބަދިގެޔަށް އައިސް އާނާއަށް ގޮވާލިއެވެ. އާނާ ޖަވާބުދިނެވެ.\n“ކިތައްފަހަރު ގޮވައިފިން. އަހަރެންގެ ގަމީސް މިއޮތީ އަދި އިސްތިރިނުކޮށް. ހަމަ މިހާރު އާދޭ ގަމީސް އިސްތިރިކޮށްދޭން.” ރަޔާން ބުނެލިއެވެ.\n” ރޮށިފިހެ ނިންމާފައި މިދަނީ.” އާނާ ޖަވާބުގައި ބުނެލިއެވެ.\n“ނިންމާފަ މިދަނީއޭ! ހަމަ މިހާރު ދާންވީ!” ރަޔާން އާނާގެ އަތުގައި އޮތް ރޮށިފިހާން ބޭނުންކުރި ހޫނު ދޭފަތް އާނާގެ އަތުގައި އަޅާޅިއެވެ.\n“މަންމާ!” އާނާ ފުންމައިގެން ތެދުވިއެވެ.\nނަބީލް އިނީ ފިލްމެއް ބަލާށެވެ. އާނާ ގޮވި އަޑަށް ނަބީލް ދިޔައި ސިއްސައިގެންނެވެ.\n“ކިހިނެއްވީ.!” ނަބީލް އައިސް އާނާގެ ކައިރީ އަހާލިއެވެ.\n” ނަބީލް. ރަޔާން. ..ރަޔާން އަހަރެން ހޯދާނެ. އަހަރެން ވަރަށް ބިރުގަނޭ.” އާނާ ބިރުގަންނަނީ ރަޔާން އަނެއްކާވެސް އޭނާގެ ދިރިއުޅުމަށް އަތުވެދާނެތީއެވެ.\n“ރަޔާންއަކަށް އާނާ ނުފެންނާނެ ދެން. މާދަމާ ހެދުނު އަހަރެން އާނާ ގޮވައިގެން ރަށަށް ދާން ފުރާނަން. އެކަމާ ދެންނުވިސްނާ ނިދާލާ. އަހަރެން އިންނާނަން އާނާ ކައިރީ.” އެދުގައި އާނާ ބާއްވަމުން މަޑުމަޑުން އޭނަގެ ބޮލުގައި ފިރުމާލަ ފިރުމާލާ ނަބީލް އިނެވެ.\nވާހަކަ ދެހަށި އެއްފުރާނަ


Naashigandu Hifaigen Salaan Jahan Jehunas JP In Yameen Fahathakah Naraanan - Ali Waheed - Vaguthu\nނާށިގަނޑު ހިފައިގެން ސަލާން ޖަހަން ޖެހުނަސް ޔާމީން ފަހަތަކަށް ނާރާނަން – އަލީ ވަހީދު\nޖޭޕީގެ ރައީސް އަލީ ވަހީދު - ވަގުތު އިމޭޖްސް: އަމީން ފަހުމީ\nމަގުމަތީގައި ނާށިގަނޑު ހިފައިގެން ދުވަން ޖެހުނަސް ޖުމްހޫރީ ޕާޓީއަކުން ރައީސް ޔާމީންގެ ފަހަތްޕުޅުން ދެނެއް ނުދުވާނެ ކަމަށް އެޕާޓީގެ ރައީސް އަލީ ވަހީދު ވިދާޅުވެއްޖެއެވެ.\nޖުމްހޫރީ ޕާޓީގެ ލީޑަރު، މާމިގިލީ ދައިރާއަށް ކުރައްވާ ދަތުރުފުޅުގެ ތެރެއިން އދ. ދިގުރަށަށް މިއަދު ވަޑައިގެން އެރަށު ރައްޔިތުންނާ މުޚާތަބުކުރައްވާ ވާހަކަފުޅު ދައްކަވަމުން އަލީ ވަހީދު ވިދާޅުވީ ސިޔާސީ ގޮތުން ސޯޝަލް މީޑިއާގައި މީހުން ދައްކާ ވާހަކަތަކަށްވުރެ ޖަޒީރާ ރަށްތަކުގައި ދިރިއުޅޭ ރައްޔިތުންގެ ވިސްނުން ތޫނުވެ، އެމީހުން އަމިއްލައަށް އެކަންކަން ހައްލުކުރާ ކަަމަށާއި އެއީ ވަރަށް އުފާކުރައްވާ ކަމެއް ކަމަށެވެ. މިއީ އެތެރޭގެ ވާހަކަތައް ދައްކާނެ ފުރަތަމަ އަދި ފަހުދުވަސްކަން ފަހަގަކުރައްވާ އަލީ ވަހީދު ވިދާޅުވީ ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ސްޓޭންޑް ވަރަށް ސާފު ކަމަށެވެ.\n''އަޅުގަނޑު ދަންނަވާލަން ބޭނުންވަނީ، އަޅުގަނޑުމެންގެ ޕާޓީ، ހަމަގައިމުވެސް ޖުމްހޫރީ ޕާޓީގެ ލީޑަރުގެ ސްޓޭންޓު ޕޮޒިޝަން ވަރަށް ކްލިއާ. ސުޕްރީމް ކޯޓު ކީއްކުރަން، ކޮންމެތާކަށް ދިޔަޔަސް މައްސަލައެއް ނެތް. ކޮންމެ ކަހަލަ ކަމެއް ރައީސް ޔާމީން ކުރެއްވިޔަސް، ނާށިގަނޑު ހިފައިގެން މަގުމަތީ ތިބެންޖެހުނަސް، ޔާމީން ފަހަތަކުން ޖުމްހޫރީ ޕާޓީ ދެނެއް ނުދާނެ. އެކަމެއް ނުވާނެ އިނގޭތޯ،'' އަލީ ވަހީދު ވިދާޅުވިއެވެ.\nނާށިގަނޑު ހިފައިގެން ސަލާން ޖަހަން ޖެހުނަސް ޖޭޕީ އިން ޔާމީން ފަހަތަކަށް ނާރާނެ ކަމަށް އަލީ ވަހީދު ވިދާޅުވިއިރު އެމްޑީޕީގެ ސީނިއާ ބައެއް ބޭފުޅުން ޖުމްހޫރީ ޕާޓީއަށާއި އެޕާޓީގެ އިސް ބޭފުޅުންނަށް އަމާޒުކޮށް ފާޑުކިޔަމުން ދާތީ ކޯލިޝަންގެ ތެރޭގައި ވަނީ ނުތަނަވަސްކަން އިތުރު ވެފައެވެ. އަދި އިންތިޚާބުގެ މައްސަލަ ސުޕްރީމް ކޯޓަށް ރައީސް ޔާމީން ފަރާތްޕުޅުން ހުށަހެޅުމުން ޖޭޕީ އިން ރައީސް ޔާމީނާއި ކޯލިޝަން ހަދަން އުޅޭ ކަމަށް ވަނީ ވަރަށް ބޮޑަށް އަޑުފެތުރިފައެވެ.\nއަލީ ވަހީދު އިއްޔެ ވިދާޅުވީ ޖުމްހޫރީ ޕާޓީގެ އިސްވެރިން ވިޔަސް އަދި ކައުންސިލް މެމްބަރުން ކަމުގައި ވިޔަސް ކޯލިޝަންގައި ހިމެނޭ އެހެން ޕާޓީތަކަށް ކުޑައިމީސްބަހެއް ބުނުމަކީ އެދޭ ކަމެއް ނޫން ކަމަށާއި އެފަދަ ކަމެއް ކޮށްފިނަމަ ފިޔަވަޅުވެސް އަޅުއްވާނެ ކަމަށެވެ.\nއަލީ ވަހީދު ވިދާޅުވީ ހުރިހާ އެންމެންގެ އަނގައިގައި ނުވެސް ހިފެހެއްޓޭނެ ކަމަށާއި އެއީ ޑިމޮކްރަސީއެއްގައި ކުރެވޭނެ ކަމެއްވެސް ނޫން ކަަމަށެވެ. އަދި މޭވާއަޅާ ގަސްގަހަށް ގަޅި އުކާނެ ކަމަށާއި އެއީ މައްސަލައެއް ނޫން ކަމަށެވެ.\nއަލީ ވަހީދު ވިދާޅުވީ ރިޔާސީ އިންތިޚާބުގެ ނަތީޖާގެ މައްސަލަ ސުޕްރީމް ކޯޓަށް ހުށަހޅާފައިވާތީ ރައްޔިތުންގެ ކަންބޮޑުވުން އެބަހުރި ކަމަށާއި މިހިސާބަށް ދާނެކަން ކޯލިޝަންގެ އިސްވެރިންނަށް މާކުރިންވެސް އެނގޭ ކަމަށެވެ.\nއޮކްޓޯބަރ 14, 2018 08:36\nނާށިގަނޑު ހިފައިގެން ސަލާން ޖަހާކަށް ނުޖެހޭނެ!! ބޫން ބޫން ކިޔާފަ ކޮޅު ބަދަލުކުރަން އޭރު ލިބުނު މިލިއަން ޑޮލަރު ހުންނާނެ!! ގަތް ގޯތިތައް ހުންނާނެ!! އެފައިސާ އާއި ގޯތިތައް ކުއްޔަށްދީގެން އުޅެވިދާނެ!! އަދި ދެން މިހާރު ދައުލަތުގެ ޚަޒާނާތެރެއަށް އަތްބާނަން ތިކުރާ މަސައްކަތުން ލިބޭ ފައިދާ ބޮޑުވާނެ!! އެކަމަކު ދުނިޔޭގައި ތިބި ބަޔަކަށް މާތްﷲ ކަންތައްތަކެއް ދައްކަވާނެ!! ކޮރަޕްޝަނާއި ފަސާދައިން ފެންވަރައިގެން އޭގެއިން ދަރިންނާ އާއިލާވެސް ފެންވަރުވަމުން މިދުނިޔެމަތީގައި އުޅޭ މީހުން މަދެއްނޫން!! އަޅަމެންނާ އެންމެ ކައިރީގައިވަނީ މަރު!! މަރުވުމަށްފަހު އާޚިރަތުގައި ސުވާލުކުރެވޭނެ!! ބިރުވެތިވޭ!!\nއޮކްޓޯބަރ 14, 2018 08:38\nރިލޯޑް ހުސްވަންދެން ތިހެން ކިޔާނެ. ތީ ހައްތަހާވެސް ސިޔާސީ ޕްރޮސްޓިޓިއުޓުން.\nއޮކްޓޯބަރ 14, 2018 08:40\nކަލޯގަޔާ! ކޮބައި މާތްﷲގެ އިރާދަފުޅު؟ ތިޔަހެން ބުނި ޤާސިމުވެސް ފާޚާނާ ސާފްކުރަން ޖެއްސިޔަސް ހުންނާނީ ޔާމީނާއެކީގައިކަމަށް! އަދި ބުނި ދުވަހެއްގައިވެސް އަންނިޔާ އެއްކޮޅަށް ނާރާނޭކަމަށްވެސް! އަޙްމަދުވެސް ބުނި މިހެންހުރެ ހުދުވިޔަސް ރުޅިވިކޮޔާ ދެން ނީންނާނޭކަމަށްވެސް! އެކަމަކު އެހުރިހާކަމެއް އެ އެންމެންވެސް ވަނީ އަނެއްކޮޅަށް ޖަހާފަ! އެހެންވީމާ މާތްﷲގެ ކުޅަދުންވަންތަކަމަމެދު މުންކިރު ނުވުމަށް ތިބާޔަށް ނަޞޭހަތްތެރިވަމެވެ.\nނާށިގަނޑު ހިފައިގެން ސަލާމް ޖަހާކަށް ނުޖެހޭނެނު ރާއްޖޭގެ ބިމުގައި މިލިދި ގަސްހެދޭހާތައްދުވަހަކު\nމިހާރުވެސް ތިއީ ކަނަމަދު ވިއްކައިގެން މިލިއަނަރަކަށްވެފަހުރި މީހަކަށް އެކަމުގެ ފައިދާ ނަގާނެ ކިތައްމެ ގޮތެއް ހުންނާނީ ދަސްވެފަ ކީއްވެ ނާށިގަނޑު ހިފައިގެން ސަލާމް ޖަހަން ޖެހެންވީ\nއޮކްޓޯބަރ 14, 2018 08:48\nތިކަހަލަ ކަރަޕްޓް މީހެއް ނޫޅާޭާ ޔާމީން ބޭނުންވެގެން މިހާރުވެސ ރިހިރިނާރާނަމެ ބުނިމީހެއް ކާރީގަ ތަިކަރާމިހާޜޫ ޢޮތީ ފީވެފަ ތިކަރާބޭނުމެއްނުވޭ ތީމިހާރު އަދު ކުނިވެފަ އޮތްކަރައެއް\nއޮކްޓޯބަރ 14, 2018 08:54\nބަނޑުހާހޫނުކަމަށް ކެއްކުރެވިދާނެ އެކަމަކު ނަރަކައިގެ ޢަޒާބަށް ކެތެއްނުވާނެ ހަރާންތަކެތި ކައިގެން ހަށިގަނޑު ބޮޑުނުކުރުމަށް ނަސޭހަތްތެރިވަން\nއޮކްޓޯބަރ 14, 2018 09:01\nރިޝަވަތުގެ ފައިސާގަނޑުން ކައިލަކައިލަ ހުންނަވާ! އާޚިރުގެނިމުން ހިތިވާނެ!\nއޮކްޓޯބަރ 14, 2018 09:08\nއެމްޑީޕީ އަށް ގޮސްފަވެސް ކަލޯކީ ތިހެން މިހާރު ގާސިމްވަރެއް ނެތިގެން ތިއުޅޭނީ: ކަލޯއަށް އޮތީ ހަމަލާރި ދިންވަރެއް. ލާރި ހުސްވާއިރަށް ޔާމިން ވަރެއް ނެތިގެން އުޅޭނެ ތީ ހަމަ ސިޔާސީ ސްޓެންޓެން ތިޖައްސަނީ ތީލާރި ބޫންބޫންބޫން\nއޮކްޓޯބަރ 14, 2018 09:12\nއޭތް ޔާމީނު އެބަ ދުވޭ ކަލެޔަށް އާދޭސްކުރަމުން... ކެކެކެކެކެކެކެ\nކަލެއަކީ އެއްވެސް އިތުބާރެއް އޮތް މީހެއްނޫން، އަންނިއާދިމާލަށް ކަލޭގޮވި ހުރު އެއްޗެހި ހަނދާން އެބަހުރިތަ، މިހާރުވެސް ޔާމީން ކަލެއަށް ރިޝްވަތުގެ އަތެއް ދިއްކޮއްލައިފިއްޔާ ހިފާނެކަމާމެދު އެއްވެސް ޝައްކެއްނެތް\nގޯތި ގަތީ ނާށިގަޑު ހިފާގެން ނުކުމެތަ ލަދު ކުޑަކަން\nތިޔައީ ބުނާބަހުގެ އެއްވެސް އިތުބާރެއްއޮތް މީހެއްނޫން މިކަން ޢަލީ ވަހީދުގެ މާޒީއިން ސާބިތުވޭ/ ކޮބައި ބޫންބޫން ހަދާން އިބަހުރިތަ/ ޢަލީ ވަހީދު ހަދާނެތަސް ރައްޔިތުން ހަދާ އިބަހުރި! އެންވެ ބުނަނީ ގެއްލިއްޖެ އަބުރަކީ އަބުރައި ލިބޭނެ އެއްޗެއް ނޫނޭ!\nތިކަހަލަ ތިޝްވަތު ކާ ވަގަކު ބޭނުމެއްނޫން ޕޕމ އަކަށް\nއޮކްޓޯބަރ 14, 2018 09:26\nއައްޔާ ، ކަލޭ ނުޖެހޭނެ ނާށިގަނޑު ހިފައިގެން ސަލާންޖަހާކަށް މީހަކު ކައިރިއަށް ދާކަށެއް. ކަލެއަށް މެމްބަރުކަން އޮތްއިރު ވޯޓް ވިއްކައިގެން ކަލޭގެ ވަނީ ޔާމީނަށްވުރެވެސް މުއްސަނދިވެފައި، މާލެއިން ގެއާއި އެއްކޮށް ބިންގަނެ ، ހުޅުމާލެއިން ތަންތަން ގަނެ، މިހާރު ޔޫރަޕުގައި އުޅޭތާ މިހާދުވަސްވީއިރު މީހެއްގެ ކައިރިއަށް ނާށިގަނޑު ހިފައިގެން ނުދާއިރު ޔާމީނަށް ވެރިކަން ގެއްލި އޭނާ އިނދަޖެހުނުދުވަހު އޭނަކައިރިއަށް ކީއްކުރަންތޯ ނާށިގަނޑު ހިފައިގެންދަނީ. އަލީ ކަހަލަ މީހުން މިރާއްޖޭގައި ގިނަވުމުގެ ސަބަބުން މިގައުމު މިދަނީ ހަލާކުގެ ތެރެއަށްކަމަށް ދެކެމެވެ.\nއޮކްޓޯބަރ 14, 2018 09:27\nޔާމީނު ކީއްކުރަން ޔާމީނުއަށް ތާއީދުކުރާ އެކަކުވެސް ކަލޭބަލައެއްނުގަންނާނެ.. ހޭބަލިވެގެން ނޫޅޭ.. ލަދުހަޔާޔެއްނެތް ކުރަތްޕެއްތީ.. ކަލޭހީކުރަނީ ޔާމީނު ކަލޭނުލިބިގެން އުޅެނީކަމަށްތަ.. ކިއްލިތަޅަންދޭ.. ނުވާނެތިކަމެއް.. ކަލޭތީ ޔާމީނު ބަލައިގަންނާނެވަރުގެ މީހެއްނޫން.. ތީހުސް ހޮޅިއެއް.. ބޭކާރު މަސްގަނޑެއް..\nއޮކްޓޯބަރ 14, 2018 10:12\nސިޔާސީ ޕްރޮސްޓިޓިއުޓުން ހަހަހަހަހަހަހަ ވަރަށް ސަޅި ނަމެއް މީ މިސިޔާސި ބައިގަނޑަށް ކިޔަށް\nއަލީވަހީދޫ! ސިޔާސީ މީހުންނަކީ ލަދެއް ހަޔާތެއް އަބުރެއް އިއްޒަތަކަށް ވިސްނާ ބައެއް ނޫންކަން އެނގެނީ ސިޔާސީ ނޫން މީހުންނަށް. އަލީ ވަހީދު، މޫސަ،އަލްހާނު މި މީސް މީހުން ވިސްނާލަބަލަ. މިއަދު އަލީ ވަހީދު ކިތަންމެ ވަރަކަށް ޤާސިމް ދޮން އަނބަކަށް ހަދަން އުޅުނަސް ރާއްޖެއަށް ލިބުނު ހުރިހާ ގެއްލުމެއް ލިބިފަ މިއޮތީ ޤާސިމް އިބަރާހީމް މައުމޫން އަދި ޝައިޚް އިމްރާންގެ ވެސް ހިއްސާ އޮވެގެން. މަށަކީވާ އެއްވެސް ޕާޓީއެއްގެ ޕާޓޭ އެއް ނޫން. ހަމަ ކުޅިބަލާ މީހެއް. އެކަމަކު ސިޔާސީ މަޝްރަހަށް ވަރަށް އިންޓްރަސްޓް ހުންނަމީހެއް. ވީމާ ޑެއިލިކޮށް ހުރިހާ ހަބަރެއް ބަލަން.\nޤާސިމް އިބްރާހީމް ހަމަ ކޮށްފަ ނުކުރާނެކަމެއް ނޭގޭނެ. މި ފަހަރު ދެން ރައްޔިތުން ގެ ވޯޓް އޮތްގޮތް ފެނިފަ ތަންކޮޅެއް މައިތިރިކޮށް ހުރެދާނެ. އެކަމަކު2އަހަރު ނުވާނެ. ސިކުނޑި ތަރަތަރ ޖަހާވަރުން ނިކުމެ ބަޣާވާތް ކުރާނެ . ވަރަށް ޔަގީން. ﷲ އަކުބަރު ، އަލް ޙަމްދުލިﷲ ގޮވަމުން ދުވި ދުވަސް ދުށިންދޯ ސިފައިންގެ ތެރޭގަ . އެދުވަހު އުފެދުނު ސުނާމީގެ އަސަރު އަދިވެސް މިއުޅެނީ ނުފިލައިގެން .\nއޮކްޓޯބަރ 14, 2018 10:26\nލާރީގެ ދަހިވެތިކަމުގެ ގަންޖާބޯ ދިން ގެތަކުގެ ދަހިވެތިކަމުގަ އޭނަ ކައިރިޔައްދިޔައީ މައުމޫނު ކިޔަވާދީހުރިހާ ކަމެއްކޮށްދިނީ މައުމޫނު ގައިގަ ކޮޅުފައިންޖަހާފަ. ކަލުކަރާގެ ަޔާތްކުޑަކަންމިހިރީ\nއޭ އަލީ ބޫން ވަހީދު. ކަލޭ ޔާމީނޭ ކިޔައިގެން ފަޑބންވީނު.....!\nއޮކްޓޯބަރ 14, 2018 10:33\nނާށިގަނޑު ހިފައިގެން އުޅޭކައް ނުޖެހޭނެ ނުން.. ރިޝްވަތުގެ ގޮތުގައި ހިފި ލާރިތަކާއި އަދި އެލާރިތަކައް ގަނެފަ ތިބި އެސެޓްތަށް ތިބިއްޔާ.. އެހެން ނުން..\nއޮކްޓޯބަރ 14, 2018 10:36\nދުނިޔެމަތީ ހިނގަ ހިނގާ ތިބި ރިޝްވަތުގެ ހަރާން މަސްތަކެއްގެ ކިބައިން ރައްޔިތުންނަކައް ކުރާނެ ލާބައެއް މަންފާއެއްނެތް.. ހަރާމް ފައިސާއިން ލިބުނު ލާރި ކައިގެން ގައިގަ ޖަހާފަ ހުންނަމަސް ނިމިގެންދާނީ ނަރަކައިގެ އަލިފާންގަނޑުގެތެރެއައް..ބޫމް ބޫމް ކިޔަ ކިޔާ އޮއްވާ އަޖަލުއައިސް ޖެހުމުން ދެން ހަމަ އެކަކައްވެސް ފަހެއް ނުކުރެވޭނެ..\nއޮކްޓޯބަރ 14, 2018 11:13\nއެހެންތާ ވާނީ ކަލޭ ވަނީ ކިއްލި ތަޅައިގެން މާލެއިން ގެއެއްވެސް ގަނެފާވިއްޔަ. އެހާވެސް ތެދުވެރި މީހެއް ތީ.\nއަލީ ވަހީދު ނުޖެހޭނެ ނާށިގަޑު ހިފައިގެން މިއަދު ސަލާމް ކަހާކަށް. މަންމަ ކުރި ބުރަ މަސައްކަތުން މާލެއިން އެއޮތީ ގޯއްޗެއް ގަނެދީފަ. އެކަމަކު އާޚިރަތުގަ ފަހަރެއްގަ ޖަވާބުދާރީވާންޖެހިދާނެ. ގޯހެއް ހިނގާފަ އޮތިއްޔާ. އެކަން ކަސަވަރުކުރެއްވީމަ ރަގަޅުވާނެ. މީ ހަނދާންކޮށް ދިނުމެއް.\nއޮކްޓޯބަރ 14, 2018 11:33\nހާދަ ފެންމަތިވެގެން އުޅޭ ގޮލައެއް... އިރާދައިގަ ހުރި ކޮންމެގޮތެއް ވެފަ ކަލޯ މިދުނިޔެ އިން ދާނީ.. ޔާމީންއާ އެކު އެއްތަށިން ކެއުން ވެސް އިރާދައިގަ އޮވެދާނެ...\nއޮކްޓޯބަރ 14, 2018 12:51\nދެން ކަލޭ ރަނގަޅީ ކޮންޒަވެޓިވް ޕާޓީއާ ގުޅެން، މިރާއްޖޭގެ ހުރި ހުރިހާ ޕާޓީއެއް ހުސްވެއްޖެ.\nއޮކްޓޯބަރ 14, 2018 12:52\nއެހެންވީރު އިރާދަކުރެއްވިއްޔާ އެދުވަސް ވަރަށް ކައިރިވެއްޖެ. ތީ ނުކުރާނަމޭ ބުނާ ހުރިހާ ކަމެއް ކުރާ ކަލޭގެ\nއޮކްޓޯބަރ 14, 2018 19:44\nއެދުވަހު ހެނދުނު މާރިޔާދިމާލަށް ބޫންބޫން، ހަވީރު އެމްޑީޕީއަށް ސޮއި. ދެން ކިހިނެތް ތިބޭފުޅުންނަށް އިތުބާރު ކުރާނީ.\nއޮކްޓޯބަރ 14, 2018 20:20\nސިޔާސީ ވާދަވެރިން ވާންޖެހޭނީ ކަންކަމުގައި ޙައްދު ފަހަނައަޅައި ނުދާބަޔަކަށެވެ. މީހުންނަށް ފާޑުވިދާނުވެ ކަންކަމަށް ފާޑުވިދާޅުވާ ބަޔަކަށެވެ. ރިޔާބަދަލުކުރުމާ، ކޮޅުބަދަލުކުރުމާ، އަނބުރައި ހޭރިޔާކުރުމާ، ނުލައި ސިޔާސީ މީހަކަށް ނުވެވޭނެއެވެ.


Dhiraagu fiber home internet ge aguthah heyokohfi\nދިރާގު ހޯމް ފައިބަ އިންޓަނެޓް އަގު އިތުރު ޑޭޓާއެކު ހެޔޮކޮށްފި\nއަންނަ މަހުގެ އެއްވަނަ ދުވަހުން ފެށިގެން ސަރުކާރުން އިންޓަނެޓްގެ އަގު ހެޔޮ ކުރަން ނިންމާފައިވާތީ، ދިރާގުން ހޯމް ފައިބަ ބްރޯޑްބޭންޑް ޕްކޭޖް ތަކަށް ބޮޑެތި ބަދަލު ތަކެއް ގެނެސް ހެޔޮކޮށްލައިިފި އެވެ.\nދިރާގުން މިގެނައި ބަދަލާއެކު ސަރުކާރުން އިއުލާން ކުރި އިންޓަނެޓުގެ ތިން ޕެކޭޖު ވަނީ އެ ކުންފުނީގެ ބްރޯޑްބޭންޑް ޕޯޓްފޯލިއޯގައި ހިމަނާފަ އެވެ. އަދި އިތުރު ޑޭޓާ އާއި އެލަވަންސް ވަނީ ދީފަ އެވެ.\nމީގެ އިތުރުން އެލަވަންސް ހުސްވީމަ ލިބޭ ސްޕީޑް ނުވަތަ ތްރަޓަލް ސްޕީޑް ސްޕީޑް އަފްޓާ އެލަވަންސް 300 ރުފިޔާ އަށް ވުރެ ދަށް ޕެކޭޖުތަކަށް ދެ އެމްބީޕީއެސް ލިބޭނެ ގޮތަށް ބަދަލު ގެނެސްފަ އެވެ. އަދި އެހެން ހުރިހާ ޕެކޭޖެއްގައި ފަސް އެމްބީޕީއެސް އަށް ވަނީ އިތުރު ކޮށްފަ އެވެ. މިއާއެކު، ކަސްޓަމަރުންގެ ޑިޖިޓަލް ތަޖުރިބާ ފުރިހަމަ ކުރުމަށް ދިރާގުން ވަނީ ހޯމް އިންޓަނެޓް ޕެކޭޖުތަކަށް އިތުރު ހެޔޮ ބަދަލު އަންނަ މަހުގެ އެއްވަނަ ދުވަހުން ފެށިގެން ގެންނަން ވެސް ނިންމާފަ އެވެ.\nދިރާގުން މި ބަދަލާއެކު ކަސްޓަމަރުންނަށް އިތުރު ހަރަދަކާ ނުލައި ގިނަ ކަންތައްތައް އިންޓަނެޓް މެދުވެރިކޮށް ކުރެއްވޭނެ އެވެ. އެގޮތުން، މިހާރު ކަސްޓަމަރުންނަށް 100 ޕަސެންޓާ ހަމައަށް އިތުރު ޑޭޓާ އެލަވަންސް ޕެކޭޖް ތަކެއް ލިބޭނެ އެވެ. އެހެން ކަމުން، ޑޭޓާގެ އަގުތައް 50 ޕަސެންޓާ ހަމައަށް ހެޔޮވާނެ އެވެ.\nއެ ކުންފުނިން ބުނީ ހޯމް ފައިބަ އިންޓަނެޓް ޕްކޭޖް ތަކަށް އަންނަ ބަދަލު އެއް ވަނަ ދުވަހުން ފެށިގެން ބަދަލު އަންނައިރު، އެ ކުންފުނީގެ މައި އެކައުންޓް އަދި މޮބައިލް އެޕްލިކޭޝަންގައި މި ބަދަލުތައް ފެންނަން ވަގުތު ކޮޅެއް ނަގާނެ ކަމަށެވެ. އެހެންކަމުން، ދިރާގު ފައިބަ ބްރޯޑްބޭންޑް ހިދުމަތް ގެންގުޅުއްވާ ކަސްޓަމަރުންނަށް ޕްކޭޖްތަކަށް އައިސްފައިވާ ބަދަލު ދިރާގު ވެބްސައިޓުގައިވާ ޕެކޭޖް ޗެކާ އިން ބެލޭނެ ކަމަށެވެ.\nދިރާގު ފައިބަ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ގިނަ އެލަވަންސް އަދި އެންމެ މަތީ ސްޕީޑްގެ ޕެކޭޖްތައް ހިމެނޭ އެއް ހިދުމަތެވެ. އެ ކުންފުނިން ދަނީ ރާއްޖޭގެ ގޭބިސީގެ 80 ޕަސެންޓަށް ހިދުމަތް ދެމުންނެވެ.\nއާމިނަތު ޝައުނާ އިންޓަނެޓްގެ ސާވިސް ދިރާގު\nއިންޓަނެޓު ހިދުމަތަށް މިރޭ ބުރޫއަރާފާނެ: ދިރާގު


ރޯދަ އައްޑަނަ އަކަށް ވަނީ ކިހިނެއް؟ – Haftha\nSun,7June, 2020, 2:14 pm\nރޯދަ އައްޑަނަ އަކަށް ވަނީ ކިހިނެއް؟\nރަސޫލުﷲ صلى الله عليه وسلم ގެ އެތައް ހަދީޡެއްގައި “ރޯދަ އަކީ އައްޑަނައެއް”ކަމަށް އައިސްފައިވެއެވެ. ސުވާލަކީ ރޯދަ އަކީ އައްޑަނައަކަށް ވަނީ ކިހިނެއް ހެއްޔެވެ؟ ރޯދައަކީ އައްޑަނައެއްގެ ގޮތުގައި ރޯދަ ސިފަކުރެއްވީ ކީއްވެތޯއެވެ. ރަސޫލުﷲ صلى الله عليه وسلمގެ ހަދީޡްތަކަށް ނަޒަރު ހިންގާލާއިރު އެކި ހާލަތްތަކުގައި ރޯދައަކީ އައްޑަނައެއް ކަމަށް ބަޔާންކޮށްފައިވެއެވެ.\n– ރޯދަ އަކީ ޝަހުވާނީ ކަންކަމުން ދުރުކޮށްދޭނެ އައްޑަނައެއް ކަމަށް ރަސޫލުﷲ صلى الله عليه وسلم ވަނީ ހަދީޡް ކުރައްވާފައެވެ. ކައިވެނި ކުރުމަށް ކުޅަދާނަވެގެންނުވާ ޒުވާނުންނަށް ރޯދަ ހިފުމަށް އަންގަވައި އެއީ ރައްކާތެރިކަމެއް ކަމުގައި ޙަދީޡް ކުރައްވާފައިވެއެވެ. ޝަހުވާނީ އެދުމުގެ ފަހަތުން މީހާ ދިއުމުން ރައްކާތެރިކޮށްދޭ އައްޑަނައެއް ކަމަށް ރަސޫލުﷲ صلى الله عليه وسلمގެ ޙަދީޡަކުން އެނގެއެވެ.\n– ރޯދައަކީ ހުތުރު ވާހަކަތަކާއި ހުތުރު ޢަމަލުތަކުން މީހާ ރައްކާތެރިކޮށްދޭ އައްޑަނައެއް ކަމަށް ރަސޫލުﷲ صلى الله عليه وسلم ވަނީ ހަދީޡް ކުރައްވާފައެވެ. އެހެންކަމުން ރޯދައަށް ހުރެ ޒުވާބު ކުރުމާއި އަރާރުންވުމުން ދުރުހެލިވާންޖެހެއެވެ.\nއަބޫހުރައިރަތުގެފާނުގެ އަރިހުން ރަސޫލުﷲ صلى الله عليه وسلم ޙަދީޡްކުރެއްވިކަމަށް ރިވާކުރެވި ބަސްފުޅުގެ މާނާގައިވަނީ “ރޯދައަކީ އައްޑަނައެކެވެ. ނުބައިބަސްތައް ބުނެ ޖާހިލުކަމުގެ ޒުވާބުތައްކޮށް ނަހަދާށެވެ. އަދި އެމީހަކާ ދިމާލަށް މީހަކު އަރައިރުންވެ، ބަދުބަހެއް ބުނެއްޖެނަމަ، ބުނާށެވެ. ތިމަންމިހިރީ ރޯދައަށެވެ ދެފަހަރަށް އެހެންބުނާށެވެ. އަދި ތިމަންކަލޭގެފާނުގެ ނަފްސު އެފަރާތެއްގެ ޔަދުޤުދުރަތްޕުޅުގައިވާ ފަރާތް ގަންދީ ބުނަމެވެ. ރޯދަވެރިޔާގެ އަގައިން ދުވާވަސް މިސްކުގެ ވަހަށްވުރެ މާތްﷲގެ ޙަޟްރަތުގައި މާތްކަން ބޮޑުވެގެންވެއެވެ.”\n– ރޯދަ އަކީ ޙަރާމް ކަންތައްތަކުން ކަންފަތާއި ދޫ ރައްކާތެރިކޮށްދޭ އައްޑަނައެކެވެ. ރޯދައަށް ހުރެ ތިބާގެ ކަންފަތުން އިވޭ އަޑުތަކަށް ރައްކާތެރިވާންޖެހެއެވެ. އަދި ލޮލުން ފެންނަ ތަންތަނަށްވެސް ރައްކާތެރިވާންޖެހެއެވެ. ރޯދައަށް ހުންނަ އިރު ހާއްސަ ގޮތެއްގައި ނަފްސުރައްކާތެރިކުރަންޖެހެއެވެ.\nޖާބިރު ބުން ޢަބްދުﷲ އަލްއަންޞާރީ رضي الله عنه ވިދާޅުވި ބަސްފުޅުގެ މާނައަކީ “ތިބާ ރޯދަ ހިފާއިރު، ތިބާގެ އިވުމާއި، ފެނުމާވެސް ރޯދައަށް ބަހައްޓާށެވެ. އަދި ދުލުން ދޮގުހެދުމާއި، ޙަރާމްކަންކަން ކުރުމުން ދުރުހެލިވާށެވެ. އަދި ޚާދިމުންނަށް އުނދަގޫ ކުރުމުން ދުރުވާށެވެ. އަދި ތިބާ ރޯދައަށް ހުންނަ ދުވަހު މަޑުމައިތިރިކަމާއެކު ހަމަޖެހިގެން އުޅޭށެވެ. ތިބާ ރޯދައަށް ހުންނަ ދުވަހާއި ރޯދައަށް ނުހުންނަ ދުވަސް އެއްފަދަ ނުކުރާށެވެ.”\nތެދެކެވެ. ރޯދަ އަކީ ދުނިޔެއާއި އާޚިރުގައިވެސް މުސްލިމުންނަށް ހުރި އައްޑަނައެކެވެ. އަބޫހުރައިރާ رضى الله عنه ގެ އަރިހުން މުސްލިމް ރިވާކުރައްވާފައިވެއެވެ. ރަސޫލުﷲ صلى الله عليه وسلم ޙަދީޡްކުރެއްވިއެވެ. “ރޯދައަކީ އައްޑަނައެކެވެ.”\nރަމަޟާން މަސް އަޅުގަނޑުމެންނާއި ބައްދަލުކޮށް ރޯދަ ހިފަމުންދާއިރު އެއައްޑަނައިގެ ބޭނުން ހެޔޮ ގޮތުގައި ހިފަންޖެހެއެވެ. އެއައްޑަނަ އަޅުގަނޑުމެންނަށް ބައްދަލުކުރަނީ އަހަރު 1 ފަހަރުކަމުގައިވުމުން މިފުރުސަތު ނަގާލައިގެން ނުވާނެއެވެ.\nރޯދަ އަކީ ހަމައެކަނި މާތްﷲގެ ޙަޟްރަތަށް ޚާއްޞަވެގެންވާ އަޅުކަމެކެވެ. އަބޫހުރައިރަތުގެފާނުގެ ކިބައިން ރިވާވެގެންވާ ޤުދުސިއްޔަ ޙަދީސެއްގައި، މާތްﷲ ރަސޫލާ (އެކަލޭގެފާނުގެ މައްޗަށް ޞަލަވާތާއި ސަލާމްހުރި) ޙަދީސްކުރެއްވިއެވެ.\n“قَالَ اللَّهُ عَزَّ وَجَلَّ: كُلُّ عَمَلِ ابْنِ آدَمَ لَهُ إِلاَّ الصِّيَامَ فَإِنَّهُ لِي وَأَنَا أَجْزِى بِهِ” [متفق عليه]\nމާނައީ؛ “މާތްﷲ ވަޙީކުރެއްވިއެވެ. އާދަމުގެ ދަރިއާކުރާ ހުރިހާ ޢަމަލެއްވެސްވަނީ އޭނާއަށެވެ. ރޯދަފިޔަވައެވެ. ރޯދަ ޚާއްޞަވެގެން ތިމަންރަސްކަލާނގެ ޙަޟްރަތަށެވެ. އެރޯދައަށް ހެޔޮ ޖަޒާދެއްވާނަމުއެވެ.”\nމަތްﷲ އަޅަމެންނަށް ދެއްވާފައި މިވާ ޙާއްސަ އައްޑަނައިގެ ބޭނުން ހިފާ ބައެއް ކަމުގައި އަޅަމެން ލައްވާށިއެވެ. އާމީން!


Mahuloof thiya halanee koncheh ? | Bithufangi\nއަނގައިގައި ގުއި ރަހަ ލީއިރުވެސް މީހަކު މުޒާހަރާއައް ނުނިކުތެވެ. މާޔޫސްކަމާއި މޮޅިވެރިކަން އިދިކޮޅު ކޯލިޝަނަށް ގެނުވީ މިހާހިސާބުން ނެވެ. އިދިކޮޅު ކޯލިޝަނުގެ ހަތަރު ވެރިން އެއްވެ މިކަމާއިމެދު މަސްވަރާތަށް ކޮޅުބުގައި ކޮއްފިއެވެ.4ވެރިންނައަށްވެސް އެއްބަސްވެވުނީ ކަހީނު މައުމޫނުގެ ހިޔާލެވެ. އެއާއިއެކު ސިލޯނުން އަސޭލާ އާއި ރާއްޖޭއިން ކަހިނު މައުމޫނު ބައްދަލުކޮއް މަސައްކަތް ފަށައިފިއެވެ.\nޖެހިގެން އައި ދުވަހު އަތޮޅުތެރެއިން މާލެ އައި ގަނެތީގައި7ކާޅު ގެނެސްފިއެވެ. އަނިޔާއެއް ނުލިބި ބޭރުފުށުން އުނިކަމެއް ނެތް7ކާޅެވެ. ކޮއްޓެއްގައި ބަނދުކޮއް ކާންނުދީ ތިންރޭ ތިންދުވާ ބޭންދުމަށްފަހު ކަހީނު މައުމޫނު އެންދެރިމާގޭ ގަރާޖުގައި އަކަ ކުރަހާފިއެވެ. އަދި ކޮންމެ ކަނެއްގައި ހުޅުރޯކޮއް ކިޔެވެލި ފެށިއެވެ. ކުޑަ ކާހިނު އަސޭލާ އާއި އެކު އެވެ. ގަޑިން ބާރަ ޖެހުމާއިއެކު އެއްކަލަ ހަތް ކާޅު ގެނެސް އަކަ މެދުގައި ފައި ޖެއްސުވާ ކަތިލުމަށްފަހު ލޭ ފުޅިއަކަށް އަޅާފިއެވެ.\nބޮޑު އެއްވުމުގެ ތާރީހާއިއެކު އެވެރިން އެވިދާޅުވާ " ވަރަށް ހާއްސަ ބޮނޑިބަތް " ފަރިއްކޮޅެއް އެދުވަހުގެ އެއްވުމުގެ ކުރިން އޮންނާނެކަން އިއުލާން ކުރެވިގެން ދިޔައެވެ. ހަތަރު ވެރިން އެއްވެ ބޮޑުތެލީގައި ހަނޑޫ އުދައިފިއެވެ. މަޑުގިނީގައި ރަނގަޅަށް ހިނދެން ކައިރިވުމުން ރާނބާފަތާ ފޮނިތޮށި ކާފޫރުތޮޅި އަދި ފިނިފެން އަޅާ ރަނގަޅަށް ރަހަގަނޑު ހެޔޮވަރު ކޮއްލިއެވެ. ކޮންމެ ހަނޑޫ ލާއްސަކަށް ހަކުރު ލާއްސެއް އަޅާ ހަލަން ފަށައިފިއެވެ. ކަހީނު މައުމޫނުގެ އެންގުމަށް ކާޅުލޭ ކިޔެވެލިތަށް ކިޔަވަމުން ތެއްޔަށް އޮއްސަމުން ދެއެވެ.\nމީހުންގަނޑު އެއްވާ ވަރަކަށް ހަތަރު ވެރިންވެސް މަގުމަތިން ފެންނަން ޖެހޭތީ ކައިރީގައި ގެންގުޅޭ " ބޯއީ " އާއި ހަވާލުކޮއް ހަތަރުވެރިންވެސް މަގުމަށްޗަށް ނުކުމެއްޖެއެވެ. ބާރަށް ލަވަޖަހާ އަތްޖަހާ މަގުމަތީ "ޗަރުކޭސް" ފަށައިފިއެވެ. މީހަކަށް ފަހު މީހެއް ޕޯޑިއަމަށްއަރާ ގޮވުނުހާ ހުތުރު އެއްޗެއް ގޮވާނަގަނީއެވެ. ވެއްޓެނީ ކަމުގައި ބުނެ ބައިވެރިންނަށް ދަޅަ ދައްކާ ހަދަން ފެށިއެވެ. ކާޅު ލޭ އަޅާގެން މީގެ ކުރިން ކާންދިން ބޮނޑިބަތް ތަކުގެ އަސަރު ކޮންމެވެސް ވަރަކަސް ފެންނަން ފެށިއެވެ.\nކާޅަކީ ދޫނިތަކުގެ ތެރެއިން އެންމެ ހުތުރު އެންމެ ހަޔާއިކުޑަ ދޫންޖެވެ. ފަނޑިތަވެރިކަމުގައި ކާޅު ލެޔަކީ ފޮނިކާތަކެތީގެ ތެރެއަށް އަޅާ މީހުންގެ ހަޔާއި ކަނޑުވަން ބޭނުންކުރާ އެއްޗެކެވެ. އާމުކޮން ގިނަ މީހުން މަގުތަކަށް ނެރެ ހަޔާއިގޮވާ ހުތުރު ވައްތަރު ޖައްސުވުން ފަދަ ކަންކަން ކުރުމުގައި ފަނޑިތަހަދާ ކާޅުލެއާއި އެއްކޮއް ފޮނި ކާއެއްޗެހި މީހުންނަށް ކާންދެއެވެ. އެހިސާބުން އެމީހެއް ކާޅަކާ އެއްހަމަޔަށް އާދެއެވެ. ހަޔާއި ކުޑަވެ ލަދު ފިލާ ދެއެވެ.\nފޯރިގަދަވެ މަގުތަކަށް ނުކުންނަން ބެލިއިރުވެސް ބޮނޑިބަތް އެއްޗެއް ނުނެރެވުނެވެ. ހަތަރުވެރިން ބޮނޑިބަތް ތެލީގެ ހަބަރެއްބަލަން ވަތް އިރު " ބޯއީ " އެއް ނެތެވެ. ބޮނޑިބަތް އެތި ހުރީ ދުންގަނެފައެވެ. އަރާގަތް ރުޅިން އެސޮރު ހޯދަމުން ދަނިކޮށް ފެނުނީ އެތެރެގޭ އަށިމަތީ އޮއްވައެވެ. އެސޮރު ހަމަ ފެނުމާއިއެކު ހަތަރު ވެރީންނަށް އެއްފަހަރާއި ބުނެލެވުނެވެ. "ކަލޯ މަހުލޫފު ތިޔަ ހަލަނީ ކޯންޗެއް؟ "\nMarch 10, 2018 by އަލީ Reply\nނެތް ތަ އޮރިޔާން ފެންނަ ޕިކް އެއް، ވަރައްބަލާހިތްވޭ\nMarch 10, 2018 by ައިލްހާމް Reply\nތީ ވަރަށް ހުތުރު އަމަލެެއް. މީގެން މިފެންނަ މީހަކީ މަހުލޫފު ނޫންކަން ﷲ ގަންދީ ހުވާ\nMarch 10, 2018 by ޖހހ Reply\nMarch 11, 2018 by ފިންޑިނގް މަހްލޫފް Reply\nހުވާ ކުރަނީތި އެންގެ ގެންތަ؟؟


ACCge Evves Engumakai Hilaafeh Nuvan: Dr.Muizzu\nއެންގުމަކާއި ހިލާފެއް ނުވަން، އޭސީސީއިން ވަނީ ފަހުގެ ސިޓީއަކުން ހުއްދަ ދީފައި: ޑރ.މުއިއްޒު\nއެންޓި ކަރޮޕްޝަން ކޮމިޝަނުން އަންގާފައިވާ އެއްވެސް އެންގުމަކާއި ހިލާފު ނުވާ ކަމަށް ހައުސިން މިނިސްޓަރު ޑރ.މުހައްމަދު މުއިއްޒު ވިދާޅުވެއްޖެއެވެ.\nގޯތި ވިއްކުމުގެ މަސައްކަތް ހައުސިން މިނިސްޓްރީން ހުއްޓަލިކަން އިއުލާން ކުރައްވަމުން ޑރ.މުއިއްޒު ވިދާޅުވީ އޭސީސީގެ އެއްވެސް އެންގުމަކާއި ހިލާފު ނުވާ ކަމަށާއި، އޭސީސީން ފުރަތަމަ ގޯތި ވިއްކުމުގެ މަސައްކަތް މެދުކަނޑާލުމަށް އެންގި ނަމަވެސް ފަހުގެ ސިޓީއަކުން އެ މަސައްކަތް ކުރިއަށް ގެންދިއުމަށް ހުއްދަ ދީފައިވާ ކަމަށެވެ.\nއެހެން ނަމަވެސް އޭސީސީން މިއަދުވެސް ބުނީ ހައުސިން މިނިސްޓްރީން އެ ކޮމިޝަނުގެ އެންގުންތަކާއި ހިލާފަށް އަމަލު ކުރަމުންދާތީ އެކަން ހުއްޓަލުމަށް އަންގާފައިވާ ކަމަށެވެ. އަދި އެ މަސައްކަތް ހުއްޓާ ނުލައިފިނަމަ ކޯޓް މެދުވެރިކޮށް ހުއްޓުވާނެ ކަމުގެ އިންޒާރުވެސް ދެވިފައިވާ ކަމަށެވެ.\nހައުސިން މިނިސްޓްރީން މަސައްކަތް ކުރަމުން ދިޔައީ ހުޅުމާލެއިން 400 ގޯތި އަކަފޫޓަކަށް 400 ރުފިޔާގެ ރޭޓުން ވިއްކުމުގެ މަސައްކަތެވެ. އެ މިނިސްޓްރީން ބުނީ އެޑްވާންސަށް 25000 ރުފިޔާ ދިނުމަށްފަހު ބާކީވާ ފައިސާ ދިހަ އަހަރަށް ބަހާލައިގެން ދެއްކޭނެ ކަމަށެވެ.\nމީ މަދޮޅިޖެހިގެން އުޅޭމީހެއް. ދައުލަތުގެ މާލިއްޔާއިން ވައްކަން ކުރުމަށް ޔާމީނަށް އެހީތެރިވާ ބޭކަލެއް. ބަލާލާއިރު މޮޔަވައްތަރު ޖަހާ.\nސްޕްރީމް ކޯޓުގެ އަމުރާ މެދު ގާޒީއަކު ސުވާލު އުފައްދައިފި